*4/b melléklet az előterjesztéshez*

**Budapest Főváros Önkormányzata 2018. évi fejlesztéseinek feladatonkénti bemutatása**

**Városépítési feladatok**

A/ ÖNKORMÁNYZATI BERUHÁZÁSOK, EGYÉB felhalmozási CÉLÚ KIADÁSOK

**Duna-part fejlesztése, tervezés (7073)**

Tervezett előirányzat : 22 670 ezer Ft

Összköltség : 175 018 ezer Ft

Megvalósítás : 2013-2018 évek

Besorolás : önkéntes

A belvárosi Duna-part történeti, városképi és funkcionális szempontból Budapest egyik kiemelkedő része. Megújítása várospolitikai prioritást élvez.

A 160/2016. (II. 17.) Főv. Kgy. határozattal jóváhagyott Integrált Településfejlesztési Stratégia a Duna-partok komplex közterületi rehabilitációját magas prioritású projektként definiálta.

A Fővárosi Önkormányzat 2017. évi költségvetésében a „840302 Önkormányzati beruházások” címen a „Duna-part fejlesztése, tervezés” feladatra 136 017 ezer Ft előirányzat került jóváhagyásra.

A pesti belvárosi Duna-part Kossuth tér – Fővám tér közötti szakaszának komplex megújítását célzó RAK-PARK Építészeti tervpályázat nyertesével megkötésre került a tervezési szerződés az engedélyes tervek elkészítésére. A 2017. évi pénzügyi teljesítés 113 348 ezer Ft.

A 2018. évre visszatervezendő a Duna-part Kossuth tér – Fővám tér közötti szakaszának komplex megújítása tárgyú, hatályban lévő tervezési szerződés pénzügyileg még nem teljesített összege: 22 669 ezer Ft.

**TÉR\_KÖZ pályázat városrehabilitációs keret**

Tervezett előirányzat : 8 361 985 ezer Ft

Összköltség : 26 975 210 ezer Ft

Megvalósítás : 2013-2018 évek

Besorolás : kötelező

A Fővárosi Közgyűlés az 1993. évi LXXVIII. tv. (Lakástörvény) módosításával összhangban a Fővárosi Városrehabilitációs Keret felhasználásának szabályairól szóló 27/2013.(IV.18.) Főv. Kgy. rendelet 1.§ (2) alapján meghirdette a TÉR-KÖZ városrehabilitációs pályázatot.

Tekintettel arra, hogy ez egy folyamatosan megvalósuló pályázat fedezete, az adott évi kifizetések jelentős mértékben eltérnek az adott évi módosított előirányzat összegétől. A 2016. évi pályázatokról 2017. áprilisában döntött a Közgyűlés, ezt követően megkötésre kerültek az együttműködési megállapodások. A Támogatási Szerződések megkötése folyamatban van, a szerződések megkötésére várhatóan 2018. szeptemberéig sor kerül.

A 2018. évi tervezésnél figyelembe vettük a korábbi évek pályázatai során támogatást elnyert projektek kötelezettségvállalás-állományát, valamint a Fővárosi Közgyűlés döntése alapján 2016-ban már kiírt TÉR\_KÖZ pályázat előirányzatát. Az előirányzat tartalmaz továbbá 2018-ban kiírható pályázati keretként 2 milliárd Ft-ot.

**Informatikai feladatok**

**Egységes ingatlannyilvántartási rendszer tervezése (7192)**

Tervezett előirányzat : 728 ezer Ft

Összköltség : 49 166 ezer Ft

Megvalósítás : 2016-2018 évek

Besorolás : önkéntes

Budapest Főváros Önkormányzatának, intézményeinek és cégeinek tulajdonában több ezer ingatlan található. Ezekről jelenleg közvetlen tulajdonosok vezetnek a törvényi kötelezettségnek eleget tevő nyilvántartást, azonban ezek adattartalmának egységes adatbázisban történő kezelése jelenleg nem megoldott. A hatékony fővárosi ingatlangazdálkodáshoz, valamint egyes vezetői döntések meghozatalához szükséges a nyilvántartás egységesítése. Az egységes ingatlannyilvántartás elkészítése érdekében 2017. évben a fővárosi érdekeltségű ingatlantulajdonosi kör és a náluk vezetett nyilvántartások felmérésre kerültek. Elkészült a fejlesztést megalapozó koncepció és a kivitelezéshez szükséges terv is.

A 2018-as év előirányzata a feladathoz kapcsolódó közbeszerzési díjat fedi le.

**Budapest Főváros Önkormányzata ASP Központhoz való csatlakozása**

Tervezett előirányzat : 3 845 ezer Ft

Összköltség : 6 177 ezer Ft

Megvalósítás : 2018-2019 évek

Besorolás : kötelező

A Fővárosi Közgyűlés 1805/2016.(XII.07.) sz. határozatával jóváhagyta a pályázat benyújtását a KÖFOP-1.2.1.-VEKOP-16 azonosító számú, „Csatlakozási konstrukció az önkormányzati ASP rendszer országos kiterjesztéséhez” c. pályázat benyújtását, az ASP rendszerhez való csatlakozás költségeinek részben történő biztosítása érdekében. A pályázati felhívás az ASP Korm. rendeletben foglalt kötelezettségek végrehajtását támogatja az önkormányzatok számára nyújtott csatlakozási források biztosításával. Célja az egységesített önkormányzati elektronikus ügyviteli megoldások bevezetése országos szinten, az egyes települési önkormányzatok az önkormányzati ASP központhoz történő csatlakozásának megvalósításával.

A „Budapest Főváros Önkormányzata ASP Központhoz való csatlakozása” c. projekt kötelező szakmai tevékenységei az alábbiak:

* Eszközök beszerzése
* Működésfejlesztés és szabályozási keretek kialakítása
* Önkormányzatok elektronikus ügyintézéséhez kapcsolódó feltételek kialakítása
* Önkormányzati szakrendszerek adatminőségének javítása, migrációja
* Oktatásokon történő részvételhez kapcsolódó utazás
* Tesztelés, élesítés

**Vagyongazdálkodási Feladatok**

**Kisajátítás és korlátozási kártalanítást megelőző kártalanítás adás-vétellel**

Tervezett előirányzat : 200 000 ezer Ft

Összköltség : 1 330 417 ezer Ft

Megvalósítás : 2010-2018 évek

Besorolás : kötelező

A 2018. évi költségvetésben az 1997. évi LXXVIII. törvény 30.§ alapján indított kártalanítási kérelmek finanszírozására 200,0 millió forint szerepel.

**Szociális feladatok**

**Idősek Otthona Gödöllő, fokozott ápolást igénylő idősek otthona kialakítása (Erdőkertes kiváltása) (6941)**

Tervezett előirányzata: 44 514 ezer Ft

Összköltség: 800 000 ezer Ft

Megvalósítás éve: 2014-2018 évek

Besorolása: kötelező

A fejlesztésben 100 fő fokozott ápolásra szoruló idősek ellátására alkalmas létesítmény kerül építésre, a működő Idősek Otthona területén. A tervező kiválasztása 2014 -ben megtörtént, az elkészített építési engedély tervek alapján a jogerős építési engedélyt megkapta a Fővárosi Önkormányzat 2015. márciusában. 2015.-ben a kiviteli tervek elkészültek. Közbeszerzési eljárásban került kiválasztásra a kivitelező, illetve a műszaki ellenőr. A nyertes műszaki ellenőrrel 2015. decemberében írták alá a szerződést, A nyertes kivitelezővel pedig 2016. márciusban. A beruházás megvalósítása, a kivitelezés 2016. áprilisában elkezdődött, 2017. június 7-én megtörtént az átadás-átvétel, az épület elkészült. 2017.-ben az első készletbeszerzés is megtörtént, októberben megkapta a működési engedélyt az intézmény. A 2018. évben a készletbeszerzés II. üteme valósul meg.

**Szabolcs utcai BMSZKI Intézmény önálló közmű csatlakozásainak kiépítése, generátoros betáp kialakítása (7204)**

Tervezett előirányzata: 36 676 ezer Ft

Összköltség: 54 000 ezer Ft

Megvalósítás éve: 2016-2018 évek

Besorolása: kötelező

A Budapest XIII. kerület, Szabolcs u. 33-35. alatti ingatlan 3. számú épületét a Fővárosi Önkormányzat a tulajdonos Magyar Államtól bérli, amelyben a BMSZKI Hajléktalan Személyek Átmeneti Szállását üzemelteti. A 2012. évben megkötött bérleti szerződés szerint, Bérlő köteles a saját költségén, a többi épülettől független közmű csatlakozásokat kiépíteni és a közmű szolgáltatókkal közvetlenül szolgáltatási szerződéseket kötni. A 2016. évben az önálló generátoros betáplálás és az önálló víz csatlakozás (fő vízmérő órán keresztül) került kialakításra. A 2017. évben az önálló elektromos csatlakozás (fő fogyasztásmérő órán keresztül), továbbá az önálló csatornarendszer került kialakításra, ill. a közműcsatorna kiviteli tevei készültek el. 2018-ban a közbeszerzés után a kivitelezés megtörténik.

**Alacskai úti Idősek Otthona, Virág Benedek utcai telephely "A" épület fűtési és melegvízhálózat (HMV) részleges rekonstrukciója (7165)**

Tervezett előirányzata: 1 263 ezer Ft

Összköltség: 30 000 ezer Ft

Megvalósítás éve: 2016-2017 évek

Besorolása: kötelező

2017. évben a feladat befejeződött.

**Kulturális Feladatok**

**Centrál Színház Nonprofit Kft.**

**Centrál Színház Nonprofit Kft. nagyszínpadi füstelvezetés kialakítása (6940)**

Tervezett előirányzata: 3 705 ezer Ft

Összköltség: 21 000 ezer Ft

Megvalósítás éve: 2014-2018 évek

Besorolása: kötelező

Mivel jelenleg nincs füst elszívás a tűzoltóság előírta a rendszer kiépítését. A színház nagyszínpadi füstelvezetése feltétele a biztonságos üzemeltetésnek. Jelenleg tűzvédelmi szempontból csak a vasfüggöny van. A tűzoltóság előírta a rendszer kiépítését, a munkák befejezése 2018. évben várható.

**Thália Színház Nonprofit Kft.**

**Thália Színház Nonprofit Kft., Mikroszkóp Színpad átalakításához szükséges engedélyes tervek elkészítése (7114)**

Tervezett előirányzata: 5 377 ezer Ft

Összköltség: 37 000 ezer Ft

Megvalósítás éve: 2015-2017 évek

Besorolása: önkéntes

A Thália Színház Nonprofit Kft. 2012 júniusában elkészíttette a Mikroszkóp Színpad átalakításának koncepció tervét. Megfelelő építészeti átalakításokkal keresni kell az összekapcsolódásból adódó lehetőségeket az üzemeltetésből adódó problémák megszüntetésére, illetve a meglévő körülmények között az optimális megoldás megtalálására, így az alaprajzi kényszerkapcsolatok, párhuzamos gépészeti megoldások racionalizálására, a jó funkcionális igények kialakítására. Art’O-dom Kft. építési engedélyezési terveket elkészítette és építési hatóság BP-05/07/03191/2016 ügyiratszámon határozatot kiadta, 2016. évben jogerőre emelkedett. 2017. évben a tervező az egyéb munkákat elvégezte, a szerződés teljesítése 2017-ben megtörtént. Az utolsó számla kifizetése 2018-ra áthúzódik.

**Thália Színház Nonprofit Kft. Rekonstrukció II. ütem (7499)**

Tervezett előirányzat : 387 732 ezer Ft

Összköltség : 400 000 ezer Ft

Megvalósítás : 2017-2018 évek

Besorolás : kötelező

Az előszínpadi zóna átépítése- gépi motoros függöny telepítése, álmennyezet átalakítása 2017-ben megvalósult, leszámlázásra került. 2018. januárban a kiviteli tervek elkészültek, a hatáshangrendszer és a színpadvilágítás korszerűsítése versenyeztetés alatt van. A többi, hátralévő munka várhatóan 2018-ban elkészül.

**Új Színház Nonprofit Kft.**

**Fűtési rendszerének átalakítása (7447)**

Tervezett előirányzat : 76 993 ezer Ft

Összköltség : 79 000 ezer Ft

Megvalósítás : 2017-2018 évek

Besorolás : kötelező

Az 1990-es években felújított színházban a fűtési rendszer korszerűtlen, elavult, nem megbízható, működése többletköltséggel jár. Hőellátó rendszer 4db ERKA típusú gázkazán elbontása, új kazánok telepítése és a kapcsolódó berendezések (hőszivattyúk, motoros szelepek, kémény, kazánházon belüli vezetékrendszer,) korszerűsítése, átalakítása, cseréje szükséges. A légtechnikai berendezések (motoros szelepek, ventilátorok, befúvó-és elszívó motorok, levegőszűrő rendszer) korszerűsítése, átalakítása cseréje is szükséges a Színház működésének biztosítása érdekében. A kivitelezés elkészült, a pénzügyi elszámolás 2018 évben történik meg.

**Örkény István Színház Nonprofit Kft.**

**Örkény István Színház akadálymentes lift kialakítása**

Tervezett előirányzat : 14 000 ezer Ft

Összköltség : 14 000 ezer Ft

Megvalósítás : 2017-2018 évek

Besorolás : kötelező

Színházban megoldatlan probléma a mozgássérültek közlekedése. Az épület adottságai miatt lépcső- lift nem szerelhető fel, így kerekesszékes nézőket évtizedek óta ölben viszik fel műszaki munkatársak a nézőtérre.

A 2017-es nézőtérfelújítás alkalmával - a nézőtér - szinten kialakításra került az a fogadóhely, amelyhez egy, a Károly körút - Asbóth utcai, gyalogosforgalmi átjáróban egy mozgássérült lift építhető. A fogadóhelyhez mozgássérült WC-t is kiépítésre került. Amennyiben a lift is megépül, csak a falat kell áttörni - (tervek készen) és kerekesszékes nézők is tökéletes az Eu - konform módon az utcaszintről a lift segítségével egyenesen a nézőtérre gurulhatnak.

A tervezési munkák elkezdődtek, a kivitelezés 2018-ban elkészül.

**Kolibri Gyermek-és Ifjúsági Színház Nonprofit Kft.**

**Fénytechnikai és hangtechnikai eszközök beszerzése, Fészek Játszóhely, Pince Játszóhely (7502)**

Tervezett előirányzat : 4 220 ezer Ft

Összköltség : 4 220 ezer Ft

Megvalósítás : 2017-2018 évek

Besorolás : kötelező

Fészek játszóhelyen fénytechnikai eszközök modernizálása, a fénytechnikai eszközök bővítése szükséges. Az eszközök idősek, elavultak, illetve veszélyeztetik az előadások zavartalan lebonyolítását.

A beszerzés 2018-ban valósul meg.

**Fénypult beszerzés, Színház Játszóhely (7503)**

Tervezett előirányzat : 3 480 ezer Ft

Összköltség : 3 480 ezer Ft

Megvalósítás : 2017-2018 évek

Besorolás : kötelező

A lecserélendő fénypult egy 25 éves analóg pult, a gyártója több éve megszűnt, alkatrész hiány lépett fel. A beszerzés 2018-ban valósul meg.

**Radnóti Miklós Színház Nonprofit Kft.**

**Fénytechnikai berendezések beszerzése (7407)**

Tervezett előirányzat : 22 000 ezer Ft

Összköltség : 22 000 ezer Ft

Megvalósítás : 2017-2018 évek

Besorolás : kötelező

A lecserélendő nagy teljesítményű színháztechnikai lámpák 15-20 évesek, elavultak, megbízhatatlan műszaki állapotúak. Egyáltalán nem képesek eleget tenni a modern színpadtechnika követelményeinek az energiafogyasztásuk is magas. Az elavult, megbízhatatlan műszaki állapotú lámpák helyett szükséges beszerezni: 9 db nagy tudású mozgófejes színháztechnikai LED lámpát és 1 db notebookot világítástervező szoftvert. A beszerzés 2017. év végéig megvalósult. A számlák benyújtása és a pénzügyi rendezés áthúzódik a 2018. évre.

**Hangtechnikai berendezések beszerzése (7398)**

Tervezett előirányzat : 13 000 ezer Ft

Összköltség : 13 000 ezer Ft

Megvalósítás : 2017-2018 évek

Besorolás : kötelező

A hangtechnikai beruházás az elromlott, elavult, megbízhatatlanná vált eszközök pótlására szolgál. Magában foglalja: 2 db elektromos zongora, 4 db hangszer erősítő, 26 db új mikrofon beszerzését.

A megvalósítás teljes egészében a 2018. évre húzódik át.

**Ügyelő rendszer kiépítése (digitális) (7402)**

Tervezett előirányzat : 7 000 ezer Ft

Összköltség : 7 000 ezer Ft

Megvalósítás : 2017-2018 évek

Besorolás : kötelező

A jelenlegi ügyelői rendszer megbízhatatlan műszaki állapotú, elavult, a felújítása nem gazdaságos. Szükség van új, digitális ügyelő rendszer telepítésére, amely az ügyelő részére megfelelő kommunikációs lehetőséget (fény, hang, video rendszer) biztosít. Ezzel a színház épületének egyelőre nem lefedett helyiségeiben is elérhetővé válik az ügyelői hívás és műsorhang.

A megvalósítás teljes egészében a 2018. évre húzódik át.

**Vígszínház Nonprofit Kft.**

**Hangtechnikai rendszer korszerűsítése I. ütem (7478)**

Tervezett előirányzat : 464 ezer Ft

Összköltség : 19 000 ezer Ft

Megvalósítás : 2017 év

Besorolás : kötelező

Az 1994-es rekonstrukció alkalmával kiépített nagyszínpadi hangtechnikai rendszer elemei elavultak, a monitor hangsugárzó elektronikai és membrán elemei rugalmasságukat vesztették. Szakszerű felújítása közel azonos összegű beruházást jelent, mint egy korszerű, a feladatra jobban optimalizált hangsugárzó rendszer kiépítése. A korszerűsítés nem tartalmazza a hangszórótól független, szintén rekonstrukciós beszerzésű erősítő berendezéseket.

A feladat a 2017. évben 99%-ban megvalósult, a számlák benyújtásra és rendezésre kerültek.

A megvalósítás fennmaradó része áthúzódik a 2018 évre.

**Vígszínház hatásvilágítási rendszerének korszerűsítése I. ütem (7540)**

Tervezett előirányzat : 2 832 ezer Ft

Összköltség : 70 000 ezer Ft

Megvalósítás : 2017-2018 évek

Besorolás : kötelező

A színház fényvető parkja közel 20 éves, rossz hatásfokú gépeket tartalmaz, a fényvetők elöregedtek, nehézkes az alkatrész utánpótlásuk, sok esetben javíthatatlanok, az elhasználódott alkatrészeik miatt a rendszeres karbantartás ellenére is áramütés veszélyének teszik ki a lámpákkal dolgozó kollegákat. Szükséges a meghibásodott és elöregedő eszközök pótlása. Az új fényvetők a kor vizuális követelményeinek megfelelnek.

A Vígszínház jelenlegi hatásvilágítási rendszerének I. ütemben történő korszerűsítése hozzávetőlegesen 45 db eszköz és szükséges tartozékaik cseréjét tartalmazza, köztük mozgófejes, hagyományos fényforrásokkal felszerelt és LED-es lámpákét, valamint követőgépeket és fényvezérlő pultot a hozzá tartozó másod (tartalék) pulttal, járulékos feladatokkal.

A korszerűsítés során az újonnan beépítésre kerülő lámpák és gépek egy részének a meglévő rendszerhez illesztése miatt erős- és gyengeáramú tervezésre, a vezetékek és elosztók kiépítésére, érintésvédelmi felülvizsgálatára lesz szükség.

A feladat a 2017. évben 96%-ban megvalósult, a számlák benyújtásra és rendezésre kerültek.

A megvalósítás fennmaradó része áthúzódik a 2018 évre.

**Pesti Színház nézőtéri székek részleges cseréje (7289)**

Tervezett előirányzat : 713 ezer Ft

Összköltség : 713 ezer Ft

Megvalósítás : 2017 év

Besorolás : kötelező

2017. évben a székek cseréje megtörtént, a pénzügyi teljesítés 2018. I. félévében történik meg.

**Pesti Színház hangtechnikai rendszer korszerűsítése (7474)**

Tervezett előirányzat : 764 ezer Ft

Összköltség : 764 ezer Ft

Megvalósítás : 2017 év

Besorolás : kötelező

A feladat befejeződött, a pénzügyi teljesítés 2018. I. félévében történik meg.

**Katona József Színház Nonprofit Kft.**

**Intelligens lámpák beszerzése (7571)**

Tervezett előirányzat : 30 000 ezer Ft

Összköltség : 30 000 ezer Ft

Megvalósítás : 2017-2018 évek

Besorolás : kötelező

A Színház nem rendelkezett intelligens színházi lámpákkal. A színészek követése a fénnyel, a fényerő szabályozás, a színváltások, a fényefektek megvalósítása a technikai személyzetre hárult, mely körülményes és nehezen megvalósítható volt. A korábbi rendszer megközelítőleg sem tett eleget az alapvető színháztechnikai követelményeknek.

Feltétlenül szükséges beszerezni, felszerelni és beüzemelni a Színház székhely játszóhelyén 8 db, a Kamra játszóhelyen 4 db modern, távvezérelhető, programozható, mozgófejes, intelligens színházi LED lámpát, melyek színvonalas előadások megtartását fogják lehetővé tenni, a technikai személyzet túlzott leterhelése nélkül.

A feladat a 2018. évben kerül megvalósításra.

**Trafó-Kortárs Művészetek Háza Nonprofit Kft.**

**Légtechnikai rendszerének átalakítása (7465)**

Tervezett előirányzat : 10 000 ezer Ft

Összköltség : 10 000 ezer Ft

Megvalósítás : 2017-2018 évek

Besorolás : kötelező

A légtechnikai rendszer az 1998-as átadás óta az éves karbantartásokon kívül nem esett át komolyabb fejlesztésen. A Trafó elmúlt közel 20 éve alatt felmerült az irodákon és a nagy termi részeken túl a közönség által használt terek hűtésének igénye is. A meglévő rendszer alkalmas a bővítésre, ezzel a jelenleg nem hűthető közönségforgalmi részeket (kávézó, galéria, kamaraterem) is komfortosabbá tehető.

A légtechnika felújításának kivitelezése 80 %-on áll. A már üzemképes szellőzés hatékonyan működik, a kivitelezés elvárások szerint készült el. A munka 2018 évben befejeződik.

**Belvárosi templom**

**Belvárosi templom rekonstrukció (6572)**

Tervezett előirányzat : 5 425 ezer Ft

Összköltség : 421 000 ezer Ft

Megvalósítás : 2011-2017 évek

Besorolás : kötelező

A Belvárosi Főplébánia templom Pest legrégibb épülete, a templombelső nyolc évszázad rekvizitumainak múzeuma. A homlokzat felújításra került. A templomban kialakításra került az altemplom 2825m2-rel történő kibővítésével egy bemutató és liturgikus tér. A fennmaradó összegből a templom napi működéséhez szükséges kisebb átalakítások készülnek el 2018 évben.

**Enviroduna Kft.**

**Fánk Pannon Park Projekt koordinációja**

Tervezett előirányzat : 88 900 ezer Ft

Összköltség : 241 300 ezer Ft

Megvalósítás : 2017-2020 évek

Besorolás : kötelező

A Fővárosi Önkormányzat és ENVIRODUNA közt megállapodás született a Fővárosi Állat- és Növénykert Pannon Park Projekt megvalósításával összefüggő szervezési/koordinációs feladatokra.

**Közlekedési feladatok**

**M3 autópálya fővárosi bevezető szakasz zajvédő fal tervezése (7045)**

Tervezett előirányzat : 524 ezer Ft

Összköltség : 7 620 ezer Ft

Megvalósítás : 2014-2017 évek

Besorolás : kötelező

Az zajvédelmi fal építési engedélyezési eljárását megfellebbezték az érintett lakók, a II. fokú döntés az építési engedélyt jóváhagyta. Az építési engedély figyelembevételével készülnek el a kiviteli tervek. A tervezési feladat 2018. I. negyed évében lezárásra kerül.

**XIX-XX., Nagykőrösi út menti lakóterületek zaj elleni védelme (6078)**

Tervezett előirányzat : 2 526 ezer Ft

Összköltség : 958 537 ezer Ft

Megvalósítás : 2009-2018 évek

Besorolás : kötelező

A kivitelezési munkálatok elkészültek peres eljárás van folyamatban.

**M2 metróvonal járműállomány cseréje (4884)**

Tervezett előirányzat : 703 869 ezer Ft

Összköltség : 41 799 082 ezer Ft

Megvalósítás : 2005-2018 évek

Besorolás : kötelező

A 2016. évi szerződésmódosítást az tette szükségessé, hogy az M2 vonalra vonatkozó szállítási szerződésben rögzített eredeti szállítási határidőktől számítottan több évvel később leszállított metrószerelvények birtokában az üzemeltető számára nyilvánvalóvá vált, hogy a szerződés alapján eredetileg szállítandó karbantartó és speciális eszköz műszaki összetétele nem megfelelő. Ennek megfelelően a szerződésmódosításban a BKV Zrt. az ott felsorolt egyes karbantartó és speciális eszközök helyett további tartalék alkatrészek szállítását rendelte meg a BMC-től. Szerződött felek a szállítás határidejét a szerződésmódosítás hatálybalépését követő 240. napban határozták meg. A szerződésmódosítás a Közbeszerzési Törvény által előírt közzétételi és várakozási határidők lejártát követően, 2016. június 30-án lépett életbe, ezért a teljesítés és a kifizetés átnyúlik a 2017. évre.

**M3 metróvonal járműfelújítás (7046)**

Tervezett előirányzat : 32 263 228 ezer Ft

Összköltség : 67 973 800 ezer Ft

Megvalósítás : 2015-2018 évek

Besorolás : kötelező

A szerződés 2015. szeptemberi hatálybalépését követően megkezdődött az átalakítási engedély megszerzése érdekében szükséges feladatok végrehajtása. Az engedély megszerzésének szerződéses határideje 2016. március 13-a volt. Ennek birtokában a prototípus szerelvények felújítása és leszállítása megtörtént a BKV Zrt. részére. A prototípus szerelvények leszállítása után lezajlottak a típusengedély megszerzéséhez szükséges tesztek, ellenőrzések, próbafutások. 2017. január 11-én a 81-717.2K és 81-714.2K típusú metrókocsik megkapták a típusengedélyt. 2017. december 31-i állapot szerint a 24. szériaszerelvény érkezett vissza a BKV Zrt. telephelyére és 21 szerelvény rendelkezett az Nemzeti Fejlesztési Minisztérium elsőfokú vasúti hatósága által kiadott Üzembehelyezési engedéllyel és a BKV Zrt. által kiadott Üzemeltetési Bizonyítvánnyal.

**M3 metróvonal infrastruktúra rekonstrukció projekt megvalósításához szükséges közműkiváltásokkal összefüggésben felmerülő, nem elszámolható költségekhez szükséges forrás biztosítása (7004)**

Tervezett előirányzat : 21 000 ezer Ft

Összköltség : 50 000 ezer Ft

Megvalósítás : 2018-2020 évek

Besorolás : kötelező

Projekt kivitelezése során a beruházás nyomvonalát több építési területen is közmű és egyéb tartozék jellegű létesítmények érintik és/vagy keresztezik, melyek a kivitelezést akadályozzák. Az akadályoktól mentes építési területek biztosítása, így a Projekt zavartalan lebonyolítása, továbbá a Közművek változatlan műszaki színvonalon történő rendeltetésszerű és biztonságos üzemeltetése érdekében közműkiváltások elvégzése válik szükségessé. A közművek vagyoni helyzetének rendezése, a közműszolgáltatókkal történő kártalanítási és egyéb megállapodások megkötése a vonatkozó ágazati jogszabályok rendelkezései szerint történik. A közműkiváltási munkák kivitelezési költsége a Támogatási Szerződés keretében elszámolható, azonban a Közműkiváltási járulékos feladatok költségének elszámolása a Támogatási Szerződés terhére nem lehetséges, így ezekre a Támogatási Szerződésből nem elszámolható költségekre a Fővárosi Önkormányzat biztosít forrást azzal a kikötéssel, hogy kártalanítási megállapodás kizárólag olyan gazdasági társasággal köthető meg, amely nem áll a Fővárosi Önkormányzat 100%-os tulajdonában.

2017. december 6-i Közgyűlés döntött a feladatról és elfogadta a kapcsolódó engedélyokiratot és megállapodást. A megállapodás aláírásának időpontja 2018. január 18.

**4. sz. metró (1.szakasz alapprojekt+1. szakasz kapcsolódó beruházás) KÖZOP előleg állományváltozással**

Tervezett előirányzat : 5 083 518 ezer Ft

Összköltség : 415 893 677 ezer Ft

Megvalósítás : 1997-2019 évek

Besorolás : kötelező

A budapesti 4-es metróvonal és kapcsolódó felszíni beruházásai megvalósítása projektből az M1-M7 csomópont átépítése és a Kelenföldi pályaudvar állomás környékén létesülő P+R parkolók építése projektrészek kiemelésre kerültek és ún. szakaszolt KÖZOP/IKOP projektek lettek. Az M4 Egységes Támogatási Szerződése (ETSz) módosításra került, egyúttal a két kisprojektre külön-külön KÖZOP-os támogatási szerződés került megkötésre 2015. december 23.-ával, valamint egy-egy IKOP-os támogatási szerződés 2016. május 3.-ával.

A nagyprojektre és a két kisprojektre vonatkozó záró elszámolások és záró jelentések benyújtásra kerültek 2016-ban és a Támogató, NFM által elfogadásra is kerültek. Az M4 projekt költségvetésének teljes felülvizsgálata (és csökkentése) után a Kormány az 1444/2016. (VIII. 17.) Korm.határozatában a 2012. augusztus 1. utáni kifizetésekre rendelkezésre álló állami finanszírozás összegét 77 Mrd Ft-ról 56 Mrd Ft-ra csökkentette. Ezáltal az ETSZ módosítása is szükséges volt az új költségvetés rögzítése érdekében.

Mivel a két szakaszolt projekt KÖZOP-os teljesítése a becsült keretet nem érte el és az áthúzódó kifizetésekre teljes összegben a jóváhagyott IKOP keret sem nyújt fedezetet, így a kiegészítő finanszírozásban történő elszámolás érdekében az Egységes Támogatási Szerződést módosítani kellett, a műszaki tartalmat a kisprojektekkel bővíteni.

Az ETSz 4. számú módosítását a Kormány az 1053/2017. (II.3.) Korm.határozatában hagyta jóvá, amely 2017. április 10-én lépett hatályba a kiegészítő finanszírozás felhasználását – az ETSZ 2. számú módosításában rögzítettek szerint változatlanul – 2017. december 31-ig tette lehetővé.

Mivel a nagyprojektre a KÖZOP-elszámolhatóság 2016. január 1-jével megszűnt, a KÖZOP-os szerződések kifizetései kiegészítő finanszírozásra kerülnek elszámolásra.

A megvalósító BKV Zrt. DBR Metró Projekt Igazgatóság a 3 KÖZOP és a 2 IKOP projektrész teljes műszaki és kettő (IKOP projektelemek) kivételével teljes pénzügyi zárásával felülvizsgálta a teljes projektköltségvetést. Az építési nagyprojekthez kapcsolódó peres eljárások, a korábbi becslésekhez képest jelentősen elhúzódnak, 2017. év végéig több eljárás lezárása nem történt meg. Az áthúzódó peres ügyek sikeres lezárása érdekében a Kedvezményezettnek fenn kell tartania az ügyvédi és szakértői szerződéseket, valamint a projektmenedzsment működését is biztosítani kell.

Az ETSZ 5. számú módosítása lehetővé teszi a kiegészítő finanszírozás felhasználását a projekt peres ügyeinek lezárása érdekében felmerült költségekre 2019. december 31-ig, azzal a kikötéssel, hogy 2018. június 30. napja után Kormány jóváhagyásával kerülhet sor a megmaradt forrás felhasználására. 2019. december 31-et követően pedig a felek kikötik a peres eljárások várható lezárását és így a számlák várható kifizetéseit alapul véve az évenkénti felülvizsgálatot. A KÖZOP-5.1.0-07-2008-0001 azonosítószámú projekt fenntartási időszakában a működéssel és a projekttel kapcsolatosan jelentkező újabb feladatok költségei nem elszámolhatóak. Erre tekintettel ezen feladatok finanszírozása a Főváros feladata.

Az ETSz 5. számú módosítását a Fővárosi Közgyűlés a 1722/2017 (12. 06.) számú határozatával fogadta el.

**Rákoskeresztúri buszkorridor (5764)**

Tervezett előirányzat : 34 435 ezer Ft

Összköltség : 1 325 530 ezer Ft

Megvalósítás : 2008-2018 évek

Besorolás : kötelező

A projekt befejeződött.

A kivitelezési munkák befejeződtek, a kiváltásra került elektromos kábelek illetve az igénybe vett terület tulajdonjogi rendezése szükséges. A pénzügyi kifizetés húzódik át 2018-ra.

**Észak-déli regionális gyorsvasút rekonstr. I. ütem előkészítése (4427)**

Tervezett előirányzat : 32 246 ezer Ft

Összköltség : 486 584 ezer Ft

Megvalósítás : 2006-2018 évek

Besorolás : kötelező

Az előkészítés keretében megvalósíthatósági vizsgálat és a vonal Békásmegyer és Szentendre közötti szakaszára engedélyezési terv készült. Az engedélyezési eljárás a korábbi években lezárult az építési engedély kiadásra került. A beruházás pénzügyi forrással a kivitelezésre nem rendelkezik, ezért a tervezési szerződést le kell zárni. A Nemzeti Fejlesztési Minisztérium a projekt kapcsán kötött Támogatási Szerződés lezárásának lehetőségeit megvizsgálta, véleményük szerint nem szükséges a Támogatási Szerződés módosítása annak lezárásához. A Támogatói oldal jogutódlásaira tekintettel a végső döntés (és az egész ügy) átkerült a Miniszterelnökséghez, ezért a Miniszterelnökségtől érkező döntés függvényében 2018-ban sor kerülhet a Támogatási Szerződés és a projekt lezárására.

**EIB hitelszerződés szerinti Fővárosi közösségi közlekedési rendszer felülvizsgálata (7254)**

Tervezett előirányzat : 76 357 ezer Ft

Összköltség : 76 357 ezer Ft

Megvalósítás : 2016-2018 évek

Besorolás : kötelező

Budapest Főváros Önkormányzata 200 millió euró összegű, Budapesti Városi Közlekedés „A” elnevezésű hitelkeret-megállapodást írt alá az Európai Beruházási Bankkal 2015. december 29-én, amely közlekedési beruházások finanszírozására szolgál. A hitelkeret-megállapodásban vállalt kötelezettség egy független tanácsadó megbízása.

Az EIB hitelkeret-megállapodás alapján a közlekedési tanulmány tartalmával kapcsolatos elvárások kapcsán a témajavaslatok 2016. június 30-ig megküldésre, és az EIB szakértőivel egyeztetésre kerültek.

Közbeszerzési eljárás lefolytatása alapján a PricewaterhouseCoopers Magyarország Korlátolt Felelősségű Társasággal a vállalkozási szerződés aláírásra került 2017. május 24-én. Jelenleg folyamatban van a szerződés módosítása a teljesítési határidők miatt, ennek alapján a szerződés pénzügyi teljesítése 2018. évre áthúzódik.

A 2018. évi előirányzat összege bruttó 76.357 ezer Ft.

**Városok az emberekért Innovatív közlekedésfejlesztés a Dunaparton (Duna)**

Tervezett előirányzat : 27 834 ezer Ft

Összköltség : 51 040 ezer Ft

Megvalósítás : 2017-2020 évek

Besorolás : kötelező

A projekt keretében 2018-ban létrehozásra kerül az ún. mobilitási labor, amely (online és offline) közösségi teret biztosít a lakosság bevonásán alapuló, alulról jövő mobilitási innovációs elképzelések megvalósulásához, elősegíti a nyitott közlekedés-fejlesztési folyamat létrehozását és lehetővé teszi az interaktív tervezési folyamatot. A mobilitási labor működése során elsajátított tapasztalatok és a projekt keretében létrejött eredmények alapján 2018-ban megkezdődik az 1 db Duna parti (Műegyetem és Batthyány tér közötti szakaszon) közlekedési csomópont felújítása.

**BKK megvalósításában végzett feladatok:**

**Böszörményi út fejlesztésének előkészítése (7003)**

Tervezett előirányzat : 54 817 ezer Ft

Összköltség : 80 000 ezer Ft

Megvalósítás : 2014-2018 évek

Besorolás : kötelező

A feladathoz kapcsolódó tervezési munkák lezárásra kerültek.

A 2018 évi előirányzat az áthúzódó teljesítések fennmaradó költségeinek fedezetéül szolgálnak.

**BKK Zrt. P+R rendszerű parkolók előkészítése és kivitelezése (6841)**

Tervezett előirányzat : 368 550 ezer Ft

Összköltség : 1 598 474 ezer Ft

Megvalósítás : 2012-2018 évek

Besorolás : kötelező

P+R rendszerű parkolók előkészítése és kivitelezése I. és II. ütem / BKK Zrt. P+R rendszerű parkolók előkészítése és kivitelezése az okirat szerinti ütemezésben zajlik, előreláthatólag 2018. év második felére befejeződik.

**XVIII. kerületi csomópontok forgalombiztonsági fejlesztése, tervezés, kivitelezés**

Tervezett előirányzat : 49 ezer Ft

Összköltség : 137 208 ezer Ft

Megvalósítás : 2013-2017 évek

Besorolás : kötelező

A feladat megvalósítása befejeződött, az egyéves utófelülvizsgálata van még hátra.

**Széll Kálmán tér fejlesztése (6999)**

Tervezett előirányzat : 185 215 ezer Ft

Összköltség : 5 828 540 ezer Ft

Megvalósítás : 2013-2018 évek

Besorolás : kötelező

A Széll Kálmán tér fejlesztése projekt esetében az FCSM és a BDK Kft. részére az elbontott infrastruktúra elemek (köztük közvilágítási hálózat elemei, elbontott nyilvános WC, közcsatorna hálózati szakaszok) maradványértékének megtérítése szükséges. Az előzetes adatok alapján, a két fővárosi cég esetében mindösszesen 14.4 mFt megtérítése válik szükségessé. A BDK Kft. részéről a pontos maradványérték számítás várhatóan januárban fog rendelkezésre állni. A projekt során a jelenleg fel nem használt forrás összeg 59,3mFt. teljes egészében szükséges a hátralévő pótmunkák kifizetésére. A pótmunkák várható végösszege és a BDK elszámolás bizonytalanságára a számításban 10.000.000 Ft-ot előirányoztunk. A jelenleg hatályos MM engedélyokiratának 4. pontja lehetővé teszi az MM szerinti források maradványértékre történő felhasználását.

**Széchenyi lánchíd**

Tervezett előirányzat : 2 229 000 ezer Ft

Összköltség : 11 146 000 ezer Ft

Megvalósítás : 2018-2021 évek

Besorolás : kötelező

A feladat megvalósítására a Fővárosi Közgyűlés a 359/2017. (IV. 5.) számú határozatában döntött, a vonatkozó megvalósítási megállapodás 2017. május 22-én aláírásra került. A Széchenyi Lánchíd felújításához kapcsolódóan a BKK által felülvizsgált és a Főváros részéről elfogadott pénzügyi ütemezés a 2018. évi költségvetési tervtáblában szerepel.

A Széchenyi lánchíd 2018-2021 között kerül megvalósításra.

**Széchenyi István tér alatti villamos - közúti aluljáró**

Tervezett előirányzat : 1 044 000 ezer Ft

Összköltség : 5 220 000 ezer Ft

Megvalósítás : 2018-2020 évek

Besorolás : kötelező

A feladat megvalósítására a Fővárosi Közgyűlés a 359/2017. (IV. 5.) számú határozatában döntött, a vonatkozó megvalósítási megállapodás 2017. május 22-én aláírásra került, a Főváros részéről elfogadott pénzügyi ütemezés a 2018. évi költségvetési tervtáblában szerepel.

A Széchenyi István tér alatti villamos - közúti aluljáró 2018-2021 között kerül megvalósításra.

**Blaha Lujza tér rekonstrukció (7521)**

Tervezett előirányzat : 60 000 ezer Ft

Összköltség : ezer Ft

Megvalósítás : évek

Besorolás : kötelező

A VIII. kerület peremén fekvő tér fontos belvárosi csomópont, itt jár a 4-6-os villamos, az M2, továbbá a Budát Északkelet-Pesttel összekötő buszjáratok. A rekonstrukció a Rákóczi úton a Kazinczy utca – Szentkirályi utca vonalától az Osváth utca vonaláig terjedne. Az aluljáró rekonstrukciója minden ütemhez illeszthető projekt, és annak része.

A Blaha Lujza tér rendezése évtizedek óta halogatott ügy, támogatás hiányában csak koncepciótervi színtű tervezés valósult meg. Az utóbbi 5-6 évben a térre vonatkozóan több terv is készült. A Blaha Lujza tér rekonstrukciós munkái több évre áthúzódó feladat. A 2017. évre előirányzott költségvetési összeg nem került felhasználásra, ezért a tervezett 60.000 ezer Ft. felhasználását a 2018-2019. évekre szükséges átcsoportosítani.

**Budapest Közút Zrt. megvalósításában végzett feladatok:**

**Budapest Közút Zrt. fővárosi P+R rendszerű parkolók fejlesztése (7293)**

Tervezett előirányzat : 318 846 ezer Ft

Összköltség : 358 686 ezer Ft

Megvalósítás : 2016-2018 évek

Besorolás : kötelező

A Feladatra kötött Megállapodás keretében összesen 23 helyszínen P+R rendszerű parkolók fejlesztésének és a P+R parkolókhoz tartozó informatikai rendszerhez szükséges kiviteli tervek elkészítése (szükség esetén nyomvonali tervezés), valamint a tervek alapján történő kivitelezése zajlik.

A Budapest Közút Zrt. az okirat szerinti ütemezésben végzi az informatikai feladatok fejlesztését, melyek a 2018. évben befejeződnek.

**Forgalomtechnikai intézkedések (6994)**

Tervezett előirányzat : 431 167 ezer Ft

Összköltség : 813 395 ezer Ft

Megvalósítás : 2011-2018 évek

Besorolás : kötelező

A helyszínek és a műszaki tartalom változása miatt a 2018. évi előirányzat a kivitelezésre nyújt fedezetet.

**2014-2017. évi közúti forgalomirányítás fejlesztési programja (6849)**

Tervezett előirányzat : 628 959 ezer Ft

Összköltség : 2 160 185 ezer Ft

Megvalósítás : 2014-2018 évek

Besorolás : kötelező

A feladat lezárult, a teljesítések kifizetésére biztosít fedezetet az előirányzat.

**Vízgazdálkodási feladatok**

**Önkorm. tulajdonú csatornák, átemelők és szennyvíztisztítók felújítása, rekonstrukciója (6559)**

Tervezett előirányzat : 906 ezer Ft

Összköltség : 808 365 ezer Ft

Megvalósítás : 2011-2018 évek

Besorolás : kötelező

Feladat a Fővárosi Önkormányzat tulajdonában lévő felújításra szoruló berendezések rekonstrukciója.

A tervezett előirányzat a 2018. évben megvalósuló fejlesztések előkészítésének fedezetét tartalmazza, amelyek már 2017-ben megkezdődtek.: A megvalósítás 2018. évi felújítási feladatként kerül megtervezésre az új 7248 számú engedélyokiraton.

A feladatok megvalósítására vonatkozó közbeszerzési eljárások részben lezárultak, részben folyamatban vannak. Az ajánlat hiányában eredménytelenül zárult feladat vonatkozásában új közbeszerzési eljárás lefolytatása szükséges.

**Dél-budapesti régió vízrendezése (6148)**

Tervezett előirányzat : 121 ezer Ft

Összköltség : 1 177 408 ezer Ft

Megvalósítás : 2008-2018 évek

Besorolás : kötelező

Gyáli-patak 7. ág beruházás befejeződött, a kivitelezés és a műszaki átadás-átvétel, valamint a kivitelezővel a pénzügyi elszámolás és a szerződés lezárása megtörtént. A szolgalmi jog alapítására vonatkozó hatósági határozatot az eljáró Fővárosi Katasztrófavédelmi Igazgatóság meghozta, a földhivatali bejegyzés folyamatban van. Az érintett ingatlanok magánszemély tulajdonosainak kártalanítása, valamint az MNV-vel történő Kártalanítási megállapodás aláírása és annak a kifizetése megtörtént. Tekintettel arra, hogy a Földhivatal nem jegyezte be a szolgalmi jogot a hatósági határozat alapján, ezért az NFA értékesítette a tulajdonát képező érintett ingatlant, így a földhivatali bejegyzést követően az új tulajdonossal szükséges megállapodni.

**Budapesti központi szennyvíztisztító telep és kapcsolódó létesítményei**

Tervezett előirányzat : 416 191 ezer Ft

Összköltség : 166 267 324 ezer Ft

Megvalósítás : 1999-2018 évek

Besorolás : kötelező

A BKSZT projekt megvalósítása során számos olyan külső tényező merült fel, amelyek a beruházás 2012. december 31. napjáig történő befejezését ellehetetlenítették. A 2012. december 31. napját követően teljesített kifizetésekre – összhangban a Bizottság Kohéziós Alap által társfinanszírozott intézkedések keretében a kiadások támogathatósága tekintetében az 1164/94/EK tanácsi rendelet végrehajtására vonatkozó különleges részletes szabályok megállapításáról szóló 16/2003/EK rendeletének 8. cikkével – sem Kohéziós Alap, sem központi költségvetési támogatás nem vehető igénybe, azt Budapest Főváros Önkormányzatának 100%-ban kell finanszíroznia.

A BKSZT beruházás részeként az alábbi projektelemek húzódnak át 2018. évre:

* Hálózatfejlesztés és ivóvíz vezeték fejlesztés a XXI. Kerület területén
* Vállalkozói követelések lezárása
* Lebonyolítói tevékenység
* Aktiválás befejezése és projektzárás

**Budapest Komplex Integrált Szennyvízelvezetése (4124)**

Tervezett előirányzat : 3 332 952 ezer Ft

Összköltség : 47 654 439 ezer Ft

Megvalósítás : 2002-2019 évek

Besorolás : kötelező

A Kormány a 1115/2014. (III. 6.) Korm. határozatával döntött a BKISZ projekt szakaszolásának jóváhagyásáról, valamint a projekt második szakaszában felmerülő költségek fedezetének biztosításáról.

A projekt első szakasza a 2007-2013. programozási időszakban a KEOP program keretében határidőre, 2015. év végére befejeződött.

A második szakasz a 2014-2020. programozási időszakban a Környezet és Energiahatékonysági Operatív Program (KEHOP) program keretében valósul meg, erre vonatkozóan a Támogatási Szerződés 2016. július 20-án került aláírásra. Így 2016-19. években a 2016-ban elkészült Dél-budai főgyűjtő és Budaörs beruházásában 2016-ban elkezdődött budaörsi bevezetés mellett, megépül a Pesterzsébeti főgyűjtő hiányzó szakasza, valamint további, még ellátatlan utcák szennyvízcsatornázására kerül sor a kerületi önkormányzatokkal együttműködésben. A kivitelezők kiválasztására három közbeszerzési eljárás kerül lefolytatásra. A BKISZ projekt -Csatornázás VI. Tender közbeszerzési eljárása befejeződött, a szerződés aláírása folyamatban van. A Pesterzsébeti főgyűjtő csatorna kivitelezési munkái tárgyú közbeszerzési eljárás folyamatban van, az ajánlatok bontása megtörtént. A BKISZ projekt -Csatornázás VII. Tender műszaki tartalmának véglegesítése folyamatban van a kerületektől beérkező tervek és engedélyek alapján.

**Csillaghegyi öblözet védelme (6880)**

Tervezett előirányzat : 658 214 ezer Ft

Összköltség : 12 700 000 ezer Ft

Megvalósítás : 2014-2019 évek

Besorolás : kötelező

A Fővárosi Önkormányzat törvényi kötelezettsége a fővárosi árvízvédelmi létesítmények fenntartása, fejlesztése, az árvíz idején az operatív védekezési feladatok ellátása.

A patakok töltése sem szerkezetileg, sem magasságilag nem felelnek meg a 2014. decemberében hatályba lépett új jogszabályi előírásoknak (74/2014. (XII.23.) BM rendelet). Az új jogszabályoknak megfelelő előírások figyelembevételével a teljes öblözet védelmére és az öblözetet körülvevő patakok vizsgálatára kiterjedő, új terveken alapuló engedélyezési eljárás indítása vált indokolttá azzal, hogy a teljes Csillaghegyi öblözet árvízvédelmét a Nemzeti Fejlesztési Minisztérium Környezeti és Energiahatékonysági Operatív Programok Irányító Hatóságával KEHOP-1.4.0-15-2015-00001 számon kötött Támogatási Szerződésben biztosított támogatás felhasználásával kívánja megvalósítani.

A Fővárosi Önkormányzat Közgyűlésének 47/1994.(VIII.1.) sz. rendelete (továbbiakban „Árvízrendelet”), valamint a Fővárosi Önkormányzat (továbbiakban „Önkormányzat”) és a Fővárosi Csatornázási Művek Zrt. (továbbiakban FCSM) között 1997. november 3-án létrejött Ár- és Belvízvédekezéssel Kapcsolatos Megbízási Szerződés (a továbbiakban „Szerződés”) alapján az FCSM végzi. 2016. évben a Csillaghegyi öblözet vízjogi létesítési engedélyes terveinek elkészítésére az FCSM Zrt került felkérésre.

A teljes öblözet árvízvédelme négy szakaszból áll, a műszaki tartalom, ill. a megvalósítás is így került megbontásra:

* Barát-patak
* Pünkösdfürdői töltés megerősítése
* Római-parti védvonal
* Aranyhegyi-patak

A tervezés és engedélyezés során a Római-parti védvonal műszaki megoldásával kapcsolatban több észrevétel is megfogalmazódott, a Fővárosi Közgyűlés úgy döntött, hogy több nyomvonal változatot is meg kell vizsgálni. A szakma, az érintett tudományágak képviselői (köztük a civil érdeklődők képviselői is) részvételével 2017. decemberében megalakult egy tudományos testület, amely hivatott döntést előkészíteni a műszaki megoldások, ill. az alternatív lehetőségek vizsgálatának módszertanát, keretét, tartalmát illetően.

A 2017. augusztusában elindult vízjogi létesítési engedélyezési eljárás ezért a Pünkösdfürdői töltés és az Aranyhegyi-patak szakaszainak árvízvédelmi létesítményfejlesztését illetően fejeződött be 2017. decemberében. A Barát-patak árvízvédelmének megvalósításról egyeztetések folynak a Belügyminisztériummal illetve az Országos Vízügyi Főigazgatósággal A Római-part védvonal tekintetében a nyomvonalra vonatkozó döntést követően véglegesíthetők a tervek, a vízjogi létesítési engedély birtokában indítható a kivitelezői tender.

A két engedéllyel rendelkező szakasz megvalósítását a Fővárosi Közgyűlés kiemelve az engedélyokiratból külön okiratba foglalta, ill. biztosította a szükséges forrást, feltételeket.

**Aranyhegyi-patak és Pünkösdfürdői védvonalszakasz árvízvédelme (7575)**

Tervezett előirányzat : 2 000 000 ezer Ft

Összköltség : 4 000 000 ezer Ft

Megvalósítás : 2018-2019 évek

Besorolás : kötelező

Az Aranyhegyi-patak és a Pünkösdfürdő árvízvédelmi rendszerének létesítményeire vonatkozóan a Fővárosi Katasztrófavédelmi Igazgatóság 2017. december 14-én kiadta a vízjogi létesítési engedélyt. A projektek kivitelezőinek kiválasztására irányuló közbeszerzési dokumentációk elkészültek. A közbeszerzési eljárások 2018. februárjában indításra kerülnek, amelynek eredményeként a vállalkozási szerződések megkötése 2018. I. félévének végén várható.

**Hosszúréti patak mederrendezése**

Tervezett előirányzat : 8 000 ezer Ft

Összköltség : 8 000 ezer Ft

Megvalósítás : 2017-2018 évek

Besorolás : kötelező

A Hosszúréti-patak (másik nevén Kő-ér) a Budapesttől nyugatra eső területek csapadékainak elvezetéséért felelős felszíni víz, hossza mintegy 17 km, vízgyűjtő területe 114 km2, forrása a torbágyi erdőben található, és Biatorbágy, Budakeszi, Budaörs, Törökbálint, Diósd és Budapest XI. és XXII. kerületi területét érintve csatlakozik a Dunába a Csepel-sziget északi részénél.

A kis vízgyűjtő terület miatt, a rövid idejű, nagy intenzitású csapadékok túlzottan nagy terhelést okoznak a patakmedernek, jelenlegi állapotában.

Bár a további kiöntések elkerüléséhez szükséges mederrendezéshez az érintett Önkormányzatok vizsgálták a helyi, lokális beavatkozási lehetőségeket is, nyilvánvaló, hogy a hosszútávú megoldáshoz a teljes patakhossz és vízgyűjtő területe összefüggő organikus vizsgálata és kezelése szükséges.

Fentiekre figyelemmel 556/2017. (05.10.) számú határozatával a Fővárosi Közgyűlés 8 000 ezer Ft. forrást biztosított, mely fedezet birtokában a Közbeszerzési és Beszerzési Szabályzatról szóló 48/2016. (VI. 30.) sz. normatív utasítás szerinti beszerzési eljárás lefolytatására került sor „A Hosszúréti patak által okozott vízkárok értékelése, valamint a kockázatcsökkentési terv elkészítése” projekt vállalkozójának kiválasztására. A szerződéskötésre és a kifizetésre is 2018-ban kerül sor.

**Környezetvédelmi feladatok**

**Fővárosi hulladékgazdálkodási rendszer bővítése, a hulladékfeldolgozás és újrahasznosítás arányának növelése (6812)**

Tervezett előirányzat : 2 686 980 ezer Ft

Összköltség : 15 553 222 ezer Ft

Megvalósítás : 2013-2018 évek

Besorolás : kötelező

Az európai uniós támogatásból megvalósuló feladat I. szakasza, az ún. KEOP szakasz 2015. december 31-én lezárult.

A feladat II. szakasza, az ún. KEHOP szakasz fizikai megvalósításának tervezett napja 2019. október 31. A KEHOP szakasz az alábbi projektelemekből áll:

- Logisztikai és Szolgáltató Központ: A kivitelezés helyszínéül szolgáló Budapest XVIII. kerület Ipacsfa utcai ingatlanon ingatlan a Cséry-telepen végzett tevékenységből eredeztethető szennyezettséggel érintett, ezért az épület támogatásból megvalósuló kivitelezési munkáival egyidejűleg szükséges a kármentesítés elvégzése. A kármentesítés finanszírozása fővárosi forrásból történik. A tervek elkészültek. A kivitelező kiválasztására irányuló közbeszerzési eljárás előkészítés alatt áll.

- Nagy válogatómű technológia: A feladat KEOP szakaszában épült csarnoképület kibővítésével egyidejűleg kerül sor a válogatósor kiépítésére, mely kiegészítésre kerül az FKF NZrt. tulajdonában lévő, a BUFA Kft. telephelyén működtetett, időközben bezárásra került üzemben használt válogatósor berendezéseivel. A csarnoképület bővítése és az új válogatósor beszerzése európai uniós támogatás igénybevételével történik, a BUFA válogatósor áttelepítésének költségét az FKF NZrt. téríti meg a Főváros részére. A vállalkozó kiválasztására irányuló közbeszerzési eljárás előkészítés alatt áll.

- Rádiófrekvenciás edényzet azonosító rendszer (RFID): A vállalkozó kiválasztására irányuló közbeszerzési eljárás előkészítés alatt áll.

- Létesítmények üzemeltetéséhez szükséges eszközök: A II. szakaszban Szemléletformáló és Újrahasználati Központok üzemeltetéséhez szükséges gépek beszerzése 2017-ben megtörtént. A Logisztikai és Szolgáltató Központ és a Nagy válogatómű üzemeltetéséhez szükséges eszközök beszerzésére 2018-2019 években fog sor kerülni.

- A projekthez kapcsolódó kötelező, valamint megelőzési célú és szemléletformáló PR, közbeszerzési tanácsadói, műszaki szakértői tevékenység, valamint PIU és FIDIC szerinti műszaki ellenőri, mérnöki feladatok ellátása.

**A fővárosi házhoz menő szelektív hulladékgyűjtési rendszer kialakítása projekt keretében beszerzett hulladékgazdálkodási eszközök mennyiségében keletkezett hiány pótlása (7070)**

Tervezett előirányzat : 6 012 ezer Ft

Összköltség : 21 538 ezer Ft

Megvalósítás : 2015-2018 évek

Besorolás : kötelező

A fővárosi házhoz menő szelektív hulladékgyűjtési rendszer kialakítása” című projekt keretében beszerzett hulladékgazdálkodási eszközök mennyiségében bekövetkezett hiány esetén Budapest Főváros Önkormányzata gondoskodik a hulladékgazdálkodási eszközök pótlásáról a fenntartási időszak végéig azzal, hogy a hiány keletkezéséből adódó kárát az FKF Nonprofit Zrt., a hulladékgazdálkodási eszközök újkori, aktuális beszerzési értékén téríti meg az Önkormányzatnak. Az FKF Nonprofit Zrt. által megküldött 2017. évi leltárról szóló tájékoztatás szerint a projekt során beszerzett összesen 403.000 db (320 000 darab 120 literes és 83 000 db 240 literes) szelektív hulladékgyűjtő edényből 298 db 120 literes és 212 db 240 literes hulladékgyűjtő edény káresetekből és selejtezésből adódóan hiányzik, melynek pótlására beszerzési eljárás indul.

**Zajvédelmi térkép (6723)**

Tervezett előirányzat : 118 217 ezer Ft

Összköltség : 120 000 ezer Ft

Megvalósítás : 2013-2018 évek

Besorolás : kötelező

A környezet védelmének általános szabályairól szóló 1995. évi LIII. törvény (a továbbiakban: Kvt.) 46. § (4) bekezdés és a környezeti zaj értékeléséről és kezeléséről szóló 280/2004. (X. 20.) Korm. rendelet (a továbbiakban: Ztr.) 1. § (1) bekezdés a) és a (3) bekezdés a) pontjai alapján akkor érvényben lévő szabályozás szerint kötelező önkormányzati feladatként 2005-2008 között készült el a Budapest Portálon jelenleg publikált fővárosi stratégiai zajtérkép és a hozzá tartozó intézkedési terv.

A stratégia zajtérképet és a hozzá tartozó intézkedési tervet a Ztr. 8 § (1) bekezdése értelmében legalább ötévente felül kell vizsgálni, és szükség szerint módosítaniuk kell.

2012. évben a felülvizsgálat forráshiány miatt elmaradt, és a 2017. évi felülvizsgálathoz a forrás biztosítására irányuló egyeztetések a szakminisztériummal a Ztr. 2017. május 6-ától hatályos módosításához vezettek.

A Ztr. 1 § (3) bekezdése alapján

* a stratégiai zajtérkép készítésére kötelezett az (1) bekezdés a) és b) pontja szerinti települések esetén a környezetvédelemért felelős miniszter által kijelölt, az irányítása alatt álló költségvetési szerv vagy a tulajdonosi joggyakorlása alatt álló gazdálkodó szervezet (a továbbiakban: a települési zajtérkép készítésére kötelezett),

míg a (3A) bekezdés szerint

* az intézkedési terv készítésére kötelezett Budapest vonzáskörzetéhez tartozó települések, valamint az (1) bekezdés b) pontja szerinti városok esetén a települési önkormányzat, Budapest esetén a Fővárosi Önkormányzat (a továbbiakban együtt: kötelezett önkormányzat),

Ezzel a rendeletmódosítással a stratégiai zajtérkép felülvizsgálatát a környezetvédelemért felelős miniszter által kijelölt szervezet – Hermann Ottó Intézet –, míg az intézkedési tervet Budapest Főváros tekintetében a Fővárosi Önkormányzat kell elkészítse.

Ezzel a stratégiai zajtérkép készítésére további állami forrást nem kell biztosítani és a Fővárosi Önkormányzat a rendelkezésre álló költségvetési előirányzattal az intézkedési terv készítésére vonatkozó feladatának eleget tud tenni.

**Cséry-telep kármentesítésének előkészítése (6995)**

Tervezett előirányzat : 22 100 ezer Ft

Összköltség : 100 000 ezer Ft

Megvalósítás : 2014-2018 évek

Besorolás : kötelező

Az egykori Cséry-telep Budapest XVIII. kerületében, a Közdűlő utca - Nagykőrösi út - Kettős-Körös utca által határolt területen található. A terület jelenleg a Fővárosi Településtisztasági és Környezetvédelmi Kft. tulajdonában és kezelésében van. A Cséry-telepen mintegy 3 millió m3 hulladék került felhalmozásra technológiai előírás és ellenőrzés nélkül 1960’-as éveik 60 ha területen. Az eddigi vizsgálatok alapján a telep nagy része szennyezettnek minősül. A talajvízállástól függően, a hulladéktest alsó része érintkezik a talajvízzel, így folyamatos a szennyezők anyagok migrációja. A szennyezett talajvíz már elérte a lakott terület határát. A feltétlenül megvizsgálandó területeket a hatósági határozat helyrajzi számmal megadott ingatlanként tartalmazza, de a vizsgálatoktól függően további ingatlanokra is kiterjedhet a munkavégzés. A hatósághoz benyújtandó dokumentum a tényfeltárási záródokumentáció, amelyet a hatósági határozatban, valamint a vonatkozó jogszabályokban és szabványokban foglaltak szerint kell elkészíteni.

A szennyezett terület környezeti kárainak felszámolása érdekében, a terület részletes felmérésére a KTVF 116-9/2013. sz. határozatával a Közép-Duna-Völgyi Környezetvédelmi, Természetvédelmi és Vízügyi Felügyelőség egyetemlegesen kötelezte a Főváros Önkormányzat keretében működő Fővárosi Településtisztasági és Környezetvédelmi Kft-t,- aki a telephely kezelője és tulajdonosa -, valamint a Magyar Államot.

**2016. évi zöldfelületi fejlesztések (7235)**

Tervezett előirányzat : 55 501 ezer Ft

Összköltség : 447 400 ezer Ft

Megvalósítás : 2016-2018 évek

Besorolás : önkéntes

A feladatok előkészítése 2016-ban kezdődött, 2017. és 2018. évben valósulnak meg.

Megvalósítási megállapodás keretében 2017-ben elvégzett feladatok (a Főkert Nyzrt. megvalósításában létrejövő eszközök számla ellenében a Fővárosi Önkormányzat tulajdonába kerülnek): XI. Gellérthegy, csúszdás játszótér felújítása, XI. Feneketlen tavi játszótér - árnyékolószerkezet létesítése, VIII. Csibészke (Krúdy Gy. u./József Krt. sarok) park felújítása, XIII. József Attila Színház előtti terület közösségi térré alakítása.

Megvalósítási megállapodás keretében 2018-ban fejeződik be: X. Népliget, Újliget – játszótér kialakítása.

Fejlesztési megállapodás alapján 2017-ben elvégzett feladat (a Fővárosi Önkormányzat által nyújtott támogatásból a Főkert Nzrt. által beszerzendő eszköz tulajdonosa a Főkert Nzrt.): professzionális idősfa kiszedő és átültető adapter és a hozzá tartozó speciális tehergépjármű, illetve annak összeszerelése és forgalomba állítása.

**Budapest, XXIII. kerület Grassalkovich út növényesítése (7209)**

Tervezett előirányzat : 16 212 ezer Ft

Összköltség : 130 000 ezer Ft

Megvalósítás : 2016-2017 évek

Besorolás : önkéntes

A Budapest XXIII. kerület Grassalkovich út Török utca-Vecsés út közötti szakaszának az úttest és a HÉV-pálya közötti, korábban beton ill. a HÉV-peronoknál aszfalt burkolatú sáv területén zöldfelület került kialakítása. A területen meglévő, de sok helyen hiányos, beteg fasorok egyedeinek cseréje, pótlása történt meg. Automata öntözőrendszer épült ki. A műszaki átadás-átvétel 2017-ben megtörtént. 2018-ban a műszaki ellenőr számlájának és a többletmunka tartalékkeretből történő kifizetése történik meg.

A létesített zöldterület fenntartója a FŐKERT NyZrt.. A zöldfelület fenntartásáról a műszaki átadás-átvételt követő 2 éven át a kivitelező gondoskodik.

**Gazdasági, ellátási feladatok**

**Városháza épületének fejlesztése (7090)**

Tervezett előirányzat : 502 724 ezer Ft

Összköltség : 926 676 ezer Ft

Megvalósítás : 2015-2019 évek

Besorolás : kötelező

A feladat a Városháza ingatlantömb hosszú távú fejlesztési koncepciójának előkészítését, valamint műszaki-gazdasági tervezését tartalmazza.

2016. évben a feladat keretében elkészült a fejlesztésére vonatkozó Megvalósíthatósági Tanulmányterv (MT).

2017. évben az előkészítő műszaki dokumentációk közül elkészült az Épület építészeti és geodéziai felmérése és digitális műszaki dokumentálása, és közbeszerzési eljárás indult a további műszaki alapdokumentációk elkészítésére. (elektromos- és épületgépészeti felmérés, műemléki értékleltár, épület diagnosztikai vizsgálatok) A közbeszerzési eljárás lezárása és a szerződés teljesítése 2018. évben tervezett.

Az MT alapján elfogadott koncepció alapján döntést, valamint az előkészítő dokumentációk rendelkezésre állását követően kezdhető meg a tényleges műszaki-gazdasági tervezés.

2018. évben a fejlesztésre vonatkozó programterv összeállítása, 2019. évben az építési engedélyezési dokumentáció elkészítése, valamint az építési engedély megszerzése tervezett. Az építési engedély jogerőre emelkedését követően készíthetők el a kivitelezési-, valamint az építési beruházás tenderdokumentációja.

**Fővárosi Önkormányzat és intézményei épületeinek energetiki korszerűsítése (7308)**

Tervezett előirányzat : 442 370 ezer Ft

Összköltség : 1 327 110 ezer Ft

Megvalósítás : 2017-2020 évek

Besorolás : kötelező

A Környezeti és Energiahatékonysági Operatív Program éves fejlesztési keretének megállapításáról szóló 1084/2016. (II. 29.) Korm. határozat nevesítette és 5 milliárd Ft nagyságban határozta meg a "Városháza épületének energetikai korszerűsítése" projekt megvalósítását célzó támogatást.

Az előzetes műszaki program, valamint számítások alapján a Fővárosi Közgyűlés 1000/2016. (VI. 8.) Főv. Kgy. határozatával jóváhagyta a „Városháza épületének energetikai korszerűsítése” KEHOP-5.2.2. jelű 4 milliárd Ft beruházási összegű, a Nemzeti Fejlesztési és Stratégiai Intézet Kft. által előkészített támogatási kérelmet, továbbá kötelezettséget vállalt a „Városháza épületének energetikai korszerűsítése” projekt megvalósításához szükséges 1,2 milliárd Ft összegű önerő biztosítására. A támogatást az Önkormányzat sikeresen elnyerte. Tekintettel arra, hogy az operatív program által biztosított keret nem került teljes mértékben felhasználásra a fennmaradó támogatás elnyerése érdekében a Fővárosi Közgyűlés a 1013/2017.(VI.21.) határozatában döntött a „Városháza épületének energetikai korszerűsítése” tárgyú támogatási szerződés megszüntetéséről, és az 1014/2017.(VI.21.) határozatában a „Fővárosi Önkormányzat és intézményei épületeinek energetikai korszerűsítése” című új, 6,2 milliárd Ft összköltségű (5,0 milliárd Ft támogatás és 1,2 milliárd Ft önrész) támogatási kérelem beadásáról.

A Fővárosi Önkormányzat az ismételt támogatási kérelem alapján a KEHOP-5.2.2-16-2017-00116 azonosító számú, 5,0 milliárd Ft összegű támogatást elnyerte.

A Támogatási Szerződés 2017.01.10.-i hatállyal került aláírásra. A projektfejlesztés 2018.01.10. megkezdődött, melyet az NFSI Nkft. végez. A projekt megvalósítási szakasza a kivitelezési szerződés aláírásával kezdődik, melynek tervezett időpontja 2018. 10. 01.

A feladat 1,2 milliárd Ft összegben tartalmazza a korszerűsítéshez szükséges önrészt.

Az energetikai korszerűsítéssel párhuzamosan a Városháza épületén több kiemelt felújítási építési beruházás valósul meg, úgymint az épület homlokzatának felújítása, a régi Trafóház átalakítása, valamint a belső irodaterületek felújítása.

Az energetikai korszerűsítés kizárólag a párhuzamosan folyó projektek idő- és térbeli, műszaki kivitelezéstechnológiai összehangolásával valósítható meg.

A Fővárosi Közgyűlés (Főv.Kgy.1019/2017.(VI.21.)) döntési alapja, miszerint a Fővárosi Önkormányzat tulajdonában lévő ENVIRODUNA Kft. látja el a Városházát érintő valamennyi energetikai projektelem esetében a műszaki ellenőri és mérnöki feladatokat, valamint a projekt koordinációs feladatokat.

**Városháza régi Trafóház épületének átalakítása**

Tervezett előirányzat : 720 000 ezer Ft

Összköltség : 1 210 000 ezer Ft

Megvalósítás : 2018-2019 évek

Besorolás : kötelező

A feladat tartalmazza a 7212 számú „Városháza régi Trafóház épületének átalakítása” tárgyú hivatali feladat engedélyokirat szerint elkészített műszaki (örökségvédelmi bejelentési, és tender) tervdokumentációk alapján a Városháza régi Trafóház épületének teljes körű, építészeti-, szerkezeti-, gépészeti-, elektromos-, technológiai, belsőépítészeti átalakítását, az épülethez kapcsolódó Városháza Park, a Főpolgármesteri Hivatal III. számú parkoló udvar átalakítását, valamint a Trafóház épületben lévő ELMŰ 10 kVolt-os kapcsolóállomás áthelyezését, és az építési beruházásokhoz szükséges részletes kivitelezési műszaki dokumentációk elkészítését. A kivitelezési tervdokumentáció elkészítése a Kivitelező Vállalkozó feladata lesz az építési beruházás megvalósítása részeként.

Az előzetes tervezői költségbecslések alapján az építési beruházási költségek felülvizsgálata vált szükségessé, mivel a becsült költségek az eredetileg tervezett fedezetet jelentősen meghaladták. Tekintettel arra is, hogy 2017. évben a Városháza ingatlan energetikai korszerűsítésére a KEHOP 5.2.2. kormányzati pályázati program keretében kiírt pályázatot Budapest Főváros Önkormányzata elnyerte, feladat műszaki tartalma a pályázati elemekkel kibővült.

A KEHOP-5.2.2. (önkormányzati) pályázat, valamint a milliárdos nagyságrendűre emelkedett építési beruházási költségek miatt. A feladat fentiek figyelembe vételével új önkormányzati feladatként került betervezésre 2018-2019. évekre.

A feladat teljes költsége a közvetlen építési beruházási költségen felül a megvalósításhoz kapcsolódó járulékos műszaki szolgáltatásokat, -tervezői művezetést, műszaki ellenőri- és koordinációs közreműködés költségét, valamint tartalékkeretet is tartalmazza.

**FINA 2017 VB fejlesztéssel kapcsolatos feladatok**

**Pesti rakpart északi rendezése, gyalogos és kerékpárút kialakítása (7079)**

Tervezett előirányzat : 1 516 290 ezer Ft

Összköltség : 5 928 290 ezer Ft

Megvalósítás : 2015-2018 évek

Besorolás : kötelező

A beruházás célja a budapesti rakpartok komplex közterületi megújítása, a Duna partok élhetőségének javítása. A FINA 2017 világbajnokság rendezésének idejére az Árpád híd-Margit híd közötti szakasz elkészült, forgalomba helyezése megtörtént.

A Kossuth tér – Margit híd közötti szakaszon az engedélyezési eljáráshoz szükséges egyeztetések folyamatban vannak az engedélyező hatósággal.

**FINA Rákos-patak híd előkészítése és kivitelezése (7208)**

Tervezett előirányzat : 6 425 ezer Ft

Összköltség : 375 258 ezer Ft

Megvalósítás : 2016-2018 évek

Besorolás : kötelező

A beruházás 2017-ben befejeződött, a műszaki átadás-átvétel és az aktiválás megtörtént. A 2018. évben a műszaki ellenőri és lebonyolítói éves felülvizsgálati díjak kerülnek kifizetésre.

**A FINA 2017. VB rendezéséhez kapcsolódó Margitsziget zöldfelület fejlesztési és környezetfejlesztési feladatok (7139)**

Tervezett előirányzat : 700 ezer Ft

Összköltség : 3 364 360 ezer Ft

Megvalósítás : 2016-2017 évek

Besorolás : kötelező

A FINA 2017. VB egyik helyszíne a Margitsziget volt, melynek teljes parki környezete felújításra került 2017-ben.

A projekt során elbontásra került közvilágítási hálózat értékét 2018. évben a BDK Kft. részére meg kell téríteni.

**A/2. Budapesti Közlekedési Központ Zrt.**

**1-3 villamos vonalak továbbfejl. I. üteme, a budapesti körgyűrűs, kötöttpályás hálózat fejlesztésének részeként**

Tervezett előirányzat : 35 278 ezer Ft

Összköltség : 2 564 153 ezer Ft

Megvalósítás : 2011-2017 évek

Besorolás : kötelező

A projekt részeként megvalósult az 1-es villamos vonalának felújítása, valamint a meghosszabbítása a Kerepesi út és a Fehérvári út között, illetve a 3-as villamos vonalának felújítása a Mexikói és a Gubacsi út közötti szakaszon. A teljes vonalon átépültek a megállók, egységes magasságú, fedett peronok, liftek melyek akadálymentesen biztosítják a beszállást az alacsonypadlós járművekbe. Továbbá FUTÁR kijelzők ismertetik az aktuális tömegközlekedési információkat.

A 6.számú Támogatási Szerződés 2016.02.22-én aláírásra került, amely a projekt zárási elszámolását is jóváhagyta. Az NFM felé való forráselszámolás megtörtént, így uniós részről a projekt lezártnak tekinthető.

Egy vállalkozói számla kifizetése nem történt meg 2017-ben, valamint az átadás körül elmaradt, nem várt hatósági kötelezettségek pótlása merülhet fel, mint fennmaradó feladat így a forrás maradvány áttervezése indokolt 2018-ra.

**A Budapesti kerékpáros közösségi közlekedési rendszer kialakítása**

Tervezett előirányzat : 1 200 ezer Ft

Összköltség : 147 126 ezer Ft

Megvalósítás : 2011-2018 évek

Besorolás : kötelező

A BUBI újfajta közösségi közlekedési szolgáltatás, amely a város nagy utasszámot elérő területein sűrűn elhelyezett, mindenki számára elérhető, alacsony díj ellenében kölcsönözhető. A projekt által lefedett terület a főváros sűrű beépítettséggel és utazássűrűséggel jellemezhető része.

**Elektronikus jegyrendszer előkészítése és kivitelezése**

Tervezett előirányzat : 4 288 987 ezer Ft

Összköltség : 5 306 697 ezer Ft

Megvalósítás : 2011-2018 évek

Besorolás : önkéntes

Áthúzódó feladatok (2017. évről a 2018. évre)

- külső műszaki, minőségbiztosítási, jogi és pénzügyi szakértői tanácsadás (ellátása a projekt kezdetétől a projekt végéig folyamatos, éven áthúzódó feladat);

- alvállalkozók beszerzése, szerződéskötés;

- BKK-BKV együttműködés, dolgozói kártyák bevezetése, AFC eszközök telepítésével összefüggő feladatok, bérlemények, területátvételek kezelése;

- beléptető kapuk miatti építészeti átalakítások;

- kommunikáció, educatio és utas-tájékoztatás;

- médiatervezési és vásárlási feladatok, nyomdai feladatok, filmgyártási feladatok, kreatív ügynökségi feladatok, PR feladatok, szereplői jogdíjakkal kapcsolatos feladatok, online fejlesztési feladatok, szóró-ajándék, közvélemény- és piackutatási feladatok, hostess és munkaerő-kölcsönzési feladatok, sajtófigyelési és elemzési feladatok, kapcsolódó logisztikai feladatok, utas tájékoztató táblákkal kapcsolatos feladatok ellátása az elektronikus jegyrendszer bevezetéséhez kapcsolódóan;

- utas regisztráció, és az ehhez szükséges fejlesztések;

- a megrendelői specifikáció újra tervezése, az előkészítés során elvégzett feladatok aktualizálása a jogi és szabályozási környezet és központi követelmények esetleges jelentős változása miatt.

- a projekt során felmerülő technikai és technológiai igények és megoldások miatti kivitelezési feladatok ellátása;

- Független Ellenőrző Mérnök feladatok ellátása;

- tervek, tanulmányok, felmérések, elemzések, műszaki és gazdasági dokumentációk, a Kölcsönszerződéshez szükséges projektdokumentumok szükség szerinti aktualizálása, magyar nyelvről angol nyelvre történő fordítása, az EBRD által megkövetelt tartalommal és gyakorisággal.

**Budapesti villamos és trolibusz járműfejlesztéshez kapcsolódó beruházások**

Tervezett előirányzat : 156 160 ezer Ft

Összköltség : 253 078 ezer Ft

Megvalósítás : 2017-2018 évek

Besorolás : kötelező

A Budapest XXII. Városház téri villamos végállomás és kapcsolódó munkák tervezése elhúzódó engedélyezése és ezzel összefüggésben a szükséges szerződésmódosítás miatt a tervezett befejezési határidőt módosítani szükséges. A feladatra biztosított, de fel nem használt keret terhére további villamosmegálló-párok átépítésének tervezésére kerül sor. A folyamatban lévő II. ütem villamosbeszerzés opcionális részéhez igazodva, valamint az I. ütemhez kapcsolódóan az annak során át nem épült peronok engedélyezési és kiviteli terveinek elkészítése valósul meg, a rendelkezésre álló forrás kihasználásával a 24-es, 50-es, 51A, 56-os és 62-es villamosok vonatkozásában.

**Budapesti villamos és trolibusz járműfejlesztés I. ütem önerő biztosítása**

Tervezett előirányzat : 679 674 ezer Ft

Összköltség : 984 876 ezer Ft

Megvalósítás : 2012-2018 évek

Besorolás : kötelező

A projekt keretén belül az uniós fejlesztés eredményeképpen megújuló és részben meghosszabbodó 1-3-as villamosokra, valamint a Budai fonódó villamoshálózatra 47 db új alacsonypadlós villamos került beszerzésre, továbbá 24 db alacsonypadlós trolibusz, amely biztosítja az akadálymentes tömegközlekedést a fővárosban. A feladathoz tartozó Budafok kocsiszín felújításának befejezése után várhatóan 2018. II. negyedévében befejeződik.

**Közlekedésstratégiai tervezés**

Tervezett előirányzat : 8 264 ezer Ft

Összköltség : 123 023 ezer Ft

Megvalósítás : 2011-2018 évek

Besorolás : kötelező

Az előirányzat a 2018-ra áthúzódó teljesítések fedezetéül szolgál. A projekt lezárult, az elszámolás még nem fejeződött be.

**Ügyfélcentrum elektronikus jegyrendszerhez**

Tervezett előirányzat : 483 369 ezer Ft

Összköltség : 1 278 963 ezer Ft

Megvalósítás : 2013-2018 évek

Besorolás : önkéntes

A határidőt a 2018. évre átütemezve - változatlan műszaki tartalommal - kell a projektet megvalósítani.

Az alábbi helyszíneken történik ügyfélközpont nyitásának előkészítése: Csepel, Szent Imre téren egy 2 pultos egység, valamint az M3 metrófelújítás északi szakaszával összhangban Újpest-Központban egy 4 pultos, az Árpád hídnál pedig egy 2 pultos ügyfélközpont. A 2017. júniusában jelzett XVII. kerületi igények, majd az elvégzett helyszínvizsgálatok alapján - amely az értékesítési lefedettséget hivatott vizsgálni - a létesítéssel érintett helyszínek kiegészülnek a Rákoskeresztúr Városközponttal.

**FUTÁR projekt befejezése**

Tervezett előirányzat : 22 832 ezer Ft

Összköltség : 2 008 972 ezer Ft

Megvalósítás : 2013-2017 évek

Besorolás : önkéntes

A feladat műszakilag befejeződött, pénzügyi rendezés szükséges.

**Közlekedésszervezési bevétel beszedéshez kapcsolódó technikai fejlesztések 2014-2017**

Tervezett előirányzat : 6 596 ezer Ft

Összköltség : 820 085 ezer Ft

Megvalósítás : 2014-2017 évek

Besorolás : önkéntes

A feladat műszaki előrehaladottságára való tekintettel 2018. évben fejeződik be.

**Az M3 metróvonal rekonstrukciója és északi meghosszabbítása - előkészítése, kivitelezés**

Tervezett előirányzat : 2 360 ezer Ft

Összköltség : 1 513 380 ezer Ft

Megvalósítás : 2014-2018 évek

Besorolás : önkéntes

A Főmterv és a BKK Zrt között megkötésre került vállalkozói szerződésben foglalt feladatokat a Főmterv maradéktalanul teljesítette 2016-ban. A feladat teljesítéséhez és lezárásához szükséges egy, a támogatási kérelem összeállítására és beadására szerződött társaság végszámlájának a kifizetése, amelynek teljesítése 2018. II. félévére is áthúzódhat, erre tekintettel a tervezett befejezési határidő és ezzel összefüggésben a feladat pénzügyi ütemezése módosul.

**Külső Bécsi úti villamos vonal megtervezése**

Tervezett előirányzat : 98 910 ezer Ft

Összköltség : 188 400 ezer Ft

Megvalósítás : 2015-2018 évek

Besorolás : önkéntes

A Feladat műszaki tartalma módosul, szükségessé válik a Bécsi út - Vörösvári út villamos-végállomási tartózkodó épület felújítása, annak leromlott műszaki állapota miatt, teljes körű tervezési szolgáltatásaival.

2017. december 6-i Közgyűlés által módosításra került a feladathoz tartozó megállapodás és engedélyokirat. A projekt forráshiány miatt a 2014-2020 közötti IKOP támogatási időszakban nem valósul meg, ezért a Feladat átstrukturálása szükséges annak lezárás érdekében. A Feladat lezárását úgy kell elvégezni, hogy az elkészített és engedélyeztetett tervek később folytathatók legyenek. A 2018. évi költségvetésben 61 230 ezer Ft-ot ütemeztünk a 2017. évről áthúzódó kiadások feladataként.

**Újpalotai villamosvonal megtervezése**

Tervezett előirányzat : 31 955 ezer Ft

Összköltség : 408 635 ezer Ft

Megvalósítás : 2015-2017 évek

Besorolás : önkéntes

Az Integrált Közlekedésfejlesztési Operatív Program feladatlistájából a 1247/2016. (V. 18.) Korm. határozattal törlésre került, a hivatkozott Kormányhatározat az összeg egy részét az M3-as metróvonal infrastruktúra felújítására csoportosította át, így a folyamatban lévő tervezési munka lezárása és pénzügyi rendezése szükséges. A tervezési munka eredményeként a fejlesztés engedélyezési tervdokumentációja kerül leszállításra, valamint további hat részfeladat elvégzése is megtörténik a Thököly úti tengely néhány csomópontjának a villamosvonal megvalósításától független rendezhetősége érdekében. Az ezekhez szükséges engedélyek, hozzájárulások beszerzése jelenleg is folyamatban van és átcsúszik 2018-ra. Mivel az engedélyek, hozzájárulások megszerzése feltétele a tervező vállalkozói szerződésének, a végteljesítés és így a végszámla kifizetése csak 2018-ban várható. A lezárást követően fennmaradó fővárosi forrás egy része a 2-es villamos rekonstrukciójának tervezésére került átcsoportosításra.

**2-es villamosvonal rekonstrukciójának tervezése (7302)**

Tervezett előirányzat : 154 400 ezer Ft

Összköltség : 193 000 ezer Ft

Megvalósítás : 2017-2018 évek

Besorolás : önkéntes

A tervezési feladat a Lánchíd pesti hídfője alatti aluljáró és a pesti Viadukt, valamint a Haller utcai deltavágány kiépítésének teljesítése, amire a megemelt összegű fedezet a tervezői díj fedezete.

**Fogaskerekű vasút fejlesztésének előkészítése**

Tervezett előirányzat : 116 865 ezer Ft

Összköltség : 333 900 ezer Ft

Megvalósítás : 2015-2018 évek

Besorolás : önkéntes

3,7 km meglévő vonal kétirányú meghosszabbítása – belső végállomás áthelyezése a Széll Kálmán térre, felső végállomás áthelyezése a Normafa térségébe -, valamint a járműtelep fejlesztésére vonatkozó engedélyezési és kiviteli tervek elkészítése.

Az engedélyezési eljárásokat még mindig nem tudta a Tervező teljes körűen lefolytatni, a vezetékjogi engedélyezési eljárások indításához szükség lenne egy ELMŰ megállapodásra. Az engedélyezési eljárások egyelőre bizonytalan átfutási ideje miatt az FM véghatáridejét 2018. december 31-ig szükséges módosítani, melynek értelmében egyidejűleg szükséges a költségvetési módosításokat is elvégezni.

**Budai Fonódó villamoshálózat és 1-3 villamos kiegészítő munkák (mozgólépcső távvezérlés, Margit kórház és Selmeci u. peronok) (7142)**

Tervezett előirányzat : 195 345 ezer Ft

Összköltség : 217 708 ezer Ft

Megvalósítás : 2016-2018 évek

Besorolás : önkéntes

Budai Fonódó villamoshálózat kiegészítő munkái közül a Selmeci utcai peron tervezése és kivitelezése 2018-ban készül el, jelenleg a forrásszerződés alapján az erre rendelkezésre álló keret 99 mFt. A Selmeci u. peron tervezéskor pontosítására kerülő, ami kivitelezési költség. A tervező kivitelezési költségbecslése szerint várhatóan 164,2 mFt, lesz. Mivel ebből a forrásban 99mFt áll rendelkezésre, szükséges a forrás megemelése 2018-ban 64,7mFt-tal, így a teljes költség: 217,7 mFt-ra módosul.

**2-es metróvonal és a gödöllői HÉV összekötése és a rákoskeresztúri szárnyvonal kialakítása (7112)**

Tervezett előirányzat : 1 859 874 ezer Ft

Összköltség : 2 409 804 ezer Ft

Megvalósítás : 2015-2019 évek

Besorolás : önkéntes

A korábban KÖZOP-ból elkészített Megvalósíthatósági Tanulmány felülvizsgálata és kiegészítése megtörtént. A projekt megvalósításához szükséges tervek elkészítésének költségét tartalmazza az előirányzat, mely magában foglalja az új hibrid jármű előzetes elvi típusengedélyének megszerzését is

.

**1-es villamos vonal meghosszabbítása Etele térig - Könyves Kálmán krt. Népliget és Mester utca közötti villamosvágány átépítése (7251)**

Tervezett előirányzat : 2 199 559 ezer Ft

Összköltség : 2 199 559 ezer Ft

Megvalósítás : 2016-2018 évek

Besorolás : önkéntes

Az „1-es villamos vonal meghosszabbítása Etele térig - Könyves Kálmán krt., Népliget és Mester utca közötti villamosvágány átépítése” projekt az Integrált Közlekedésfejlesztési Operatív Program (IKOP-3.1.0-15) támogatással megvalósuló beruházás. Az 1844/2015. (XI. 24.) Korm. határozat szerint a Beruházás maximális elszámolható költsége 8,5 milliárd Ft. Tekintve, hogy a projekt költség-haszon elemzése alapján 100 százalékos támogatási intenzitásra jogosult, nem elszámolható költségsorban kell szerepeltetni azokat a munkákat, amelyek e költségkereten felül jelentkeznek, de a projekt megvalósításakor kapcsolódó beruházási feladatként megjelennek.

A BKK Zrt. uniós nyílt közbeszerzési eljárást folytatott le. Ennek eredményeképpen a legjobb ár-érték arányt megjelenítő érvényes ajánlat összege meghaladja a közbeszerzési eljárás becsült értékét, ez alapján összesen 1 417 529 ezer Ft többletforrás biztosítása volt szükséges.

a Kormány dönt a hiányzó 1 058 570 ezer Ft többletforrás biztosításáról. A feladat megvalósíthatósága érdekében a Fővárosi Közgyűlés kötelezettséget vállalt a 822/2017. (VI. 14.). Főv. Kgy. határozatával a 1 417 529 ezer Ft biztosítására.

**Jegyautomata rendszer (TVM automata rendszer telepítése)**

Tervezett előirányzat : 100 ezer Ft

Összköltség : 1 223 660 ezer Ft

Megvalósítás : 2016-2017 évek

Besorolás : önkéntes

A 2017. december 31-vel lejárt teljesítési határidővel a feladat lezárult, de elszámolása még nem fejeződött be, mivel van a 2018-as Költségvetésbe áthúzódó tétel. Az FM lezárható - nem szükséges a meghosszabbítása. Várhatóan 6 hónapon belül ki lesz fizetve minden és így lezárható véglegesen a feladat. Az áthúzódó költségeket fedezi a tervezett 2018-as előirányzat.

**Csepel városközpont és autóbuszállomások (tervezés) (7511)**

Tervezett előirányzat : 95 000 ezer Ft

Összköltség : 115 000 ezer Ft

Megvalósítás : 2017-2018 évek

Besorolás : kötelező

A Budapest XXI. Kerület Csepel Önkormányzata területfejlesztési elképzelései miatt a Kossuth Lajos u. – Vermes Miklós u. – Kiss János altábornagy u. – Károli Gáspár u. által határolt tömbben található, Főváros tulajdonában álló 208762 hrsz-ú (autóbusz végállomás), valamint 208774/1 hrsz-ú (autóbusz tárolóhely) területek, továbbá a 208772/2 (magánterület, szolgáltatások) jelenlegi funkciójának áttelepítése szükséges. Az előirányzott forrás a közösségi közlekedési funkciók áttelepítése kapcsán felmerülő tervezési feladatok elvégzéséhez szükséges.

**M3 metró meghosszabbítása Káposztásmegyerig előkészítés, engedélyes terv készítés (7504)**

Tervezett előirányzat : 310 000 ezer Ft

Összköltség : 750 000 ezer Ft

Megvalósítás : 2017-2019 évek

Besorolás : kötelező

Az „M3 metróvonal rekonstrukciója és északi meghosszabbítása - előkészítése, kivitelezés” című projekt során elkészült az M3 metró északi meghosszabbítása (Újpest-Központ – Káposztásmegyer, Megyeri út), valamint a Káposztásmegyeri Intermodális Csomópont tanulmányterve. A feladat célja tanulmányterv alapján kiválasztott műszakilag és gazdaságilag legmegfelelőbb változat engedélyezési és végleges kivitelezési terveinek elkészítése, kivitelezéshez szükséges engedélyek és hozzájárulások megszerzése.

A fejlesztési megállapodást a 2017. április 5-i Közgyűlés elfogadta, aláírására 2017. május 8-án került sor.

**TVM rendszer bővítése (7510)**

Tervezett előirányzat : 210 000 ezer Ft

Összköltség : 210 000 ezer Ft

Megvalósítás : 2017-2018 évek

Besorolás : kötelező

A hatályos FM 6. sz. módosítása 2017-re nettó 210.100.000 Ft-ot bocsátott a BKK rendelkezésére. Ebből 10 új TVM automatát rendeltek meg, illetve a jegyautomata hálózathoz kapcsolódó további fejlesztéseket. 2017. végéig 6 db TVM átvétele történt meg, amelyből 3 gép került telepítésre, további 3 egyelőre raktárba került, a fennmaradó 4 pedig beszállítás alatt volt 2018. elején. A hatályos szállítói Keretmegállapodás alapján a Vállalkozó számlát csak az adott Egyedi szerződés szerinti mennyiségi egység egészére (jelen esetben 10 darab) vonatkozóan adhat, így a már telepített 3 automata után rész-kifizetésre nem kerülhetett sor. Ezekkel párhuzamosan a korábban meghatározott helyszínek felülvizsgálata is szükségessé vált a telepítésekhez, mert 2017. második felében több kijelölt helyszínen megnövekedett a TVM feltörések száma és emiatt a helyszín kockázata megnőtt. A Jegyautomata hálózathoz kapcsolódó további fejlesztések is 2018-ra húzódnak, ezek: az elektronikus védelem erősítése érdekében távfelügyeleti megoldás bevezetése, továbbá újabb nyitásérzékelők felszerelésére, a fizikai védelem erősítése érdekében ún. „biztonsági pántrendszer” felszerelésére külföldi - benchmark - tapasztalatok alapján, amely az automaták felfeszítés elleni hatékonyabb védelmét hivatott biztosítani.

**BUBI III. (7506)**

Tervezett előirányzat : 334 729 ezer Ft

Összköltség : 340 000 ezer Ft

Megvalósítás : 2017-2018 évek

Besorolás : kötelező

A gyűjtőállomások helyének meghatározása, engedélyek beszerzésének elhúzódása teszi szükségessé a 2018. évi ütemet.

**Budapesti villamos és trolibusz járműfejlesztés II. ütem**

Tervezett előirányzat : 119 000 ezer Ft

Összköltség : 156 557 ezer Ft

Megvalósítás : 2017-2019 évek

Besorolás : kötelező

Az Integrált Közlekedésfejlesztési Operatív Program éves fejlesztési keretének megállapításáról szóló 1247/2016. (V. 18.) Korm. határozat módosításáról szóló 1846/2017. (XI.14.) Korm. határozat 1. számú mellékletének 9. pontja értelmében a „Budapest villamos- és trolibusz járműprojekt II. ütem” feladatra a korábban 12.500.000.000 Ft helyett 17 600 000 000 Ft (támogatási intenzitás 99,44%), továbbá a 1846/2017. (XI.14.) Korm. határozat 1. számú mellékletének 8. pontjában foglaltak szerint a „Budapesti trolibusz járműbeszerzés és kapcsolódó infrastruktúra-fejlesztés” feladatra 10 200 000 000 Ft (támogatási intenzitás 99,44%), mindösszesen 27 800 000 000 Ft összegű európai uniós támogatás biztosít. A támogatások igénybevételére vonatkozó Támogatási Szerződéseket a BKK Zrt. köti meg a Nemzeti Fejlesztési Minisztériummal. A támogatási intenzitás alapján a projekt Főváros által biztosított sajátforrása 156.557 ezer Ft.

Az engedélyokirat és a kapcsolódó megállapodás a Fővárosi Közgyűlés 2017. december 6-i ülésén került elfogadásra, a megállapodás aláírásának időpontja 2018. január 18.

**A/3. BFVK Zrt. Közszolgáltatás**

**Ingatlanüzemeltetéshez szükséges eszközök vásárlása a BFVK Zrt-nél**

Tervezett előirányzat : 22 621 ezer Ft

Összköltség : 22 621 ezer Ft

Megvalósítás : 2017-2018 évek

Besorolás : kötelező

A BFVK Zrt. közszolgáltatási feladatainak biztonságos ellátásához szükséges eszközök beszerzése.

**Kisértékű tárgyi eszközök beszerzése BFVK 2018 (7353)**

Tervezett előirányzat : 4 150 ezer Ft

Összköltség : 4 150 ezer Ft

Megvalósítás : 2017-2018 évek

Besorolás : kötelező

Tömbházak és Nyugdíjasházak üzemeltetéséhez szükséges lakásfelszerelési eszközök és lakás karbantartási és üzemeltetési eszközök beszerzése. 2017. évben beszerzett eszközök áthúzódó része.

**A/5. Önkormányzati informatikai eszközök beszerzése bizottságok, tanácsnok részére (2017-2018) (7149)**

Tervezett előirányzat : 8 363 ezer Ft

Összköltség : 14 867 ezer Ft

Megvalósítás : 2017-2018 évek

Besorolás : kötelező

A megvalósítani tervezett beruházások célja az önkormányzati feladatok ellátásának feltételeit megteremtő informatikai eszközök biztosítása. Ilyen eszközök lehetnek például: munkaállomások, monitorok, notebookok, táblagépek, projektorok, mobil adathordozók, nyomtatók. A beruházás célja elsősorban a meglévő állomány amortizációs cseréje, valamint a szervezeti egységek által jelzett igények kiszolgálása.

**A/6. Önkormányzati eszközök beszerzése bizottságok, tanácsnok részére (7025)**

Tervezett előirányzat : 2 575 ezer Ft

Összköltség : 4 810 ezer Ft

Megvalósítás : 2015-2018 évek

Besorolás : kötelező

A bizottságok és tanácsnok részére az előre jelzett igények alapján megvalósítandó eszköz-beszerzések fedezetére szolgál.

**A/7. Védművek védképességét szolgáló tervezési feladat (7304)**

Tervezett előirányzat : 476 000 ezer Ft

Összköltség : 476 000 ezer Ft

Megvalósítás : 2016-2018 évek

Besorolás : kötelező

Az előirányzat a Csillaghegyi-öblözet árvízvédelmének tervezésére szolgál. A 2013. évi árvíz felhívta a figyelmet, hogy a Csillaghegyi öblözet védelme – a parti védmű kiépítése, valamint a Barát-patak és az Aranyhegyi-patak töltésszakaszainak felújítása és megfelelő kiépítése – nagymértékben indokolt. A 2014. december 31-jén hatályba lépett, a folyók mértékadó árvízszintjéről szóló 74/2014. (XII.23.) BM rendelet a korábbi mértékadó árvízszintet új magassági adatokban állapította meg. A mértékadó árvízszint jogszabályi módosításával, az öblözet védelmének tervezésekor indokolt figyelembe venni a teljes öblözet védelmére vonatkozó lehetőségeket, valamint az öblözetet körülvevő patakok hatását. A patakok töltése sem szerkezetileg, sem magassági szempontból nem felelnek meg a hatályba lépett jogszabályi előírásoknak. A vízgazdálkodásról szóló 1995. évi LVII. törvény (Vgtv.) szerint a fővárosban a védőművek létesítése, fenntartása és fejlesztése a Fővárosi Önkormányzat feladata. A feladat végrahajtása 2017-ben megkezdődött a tervek átadsa és a kifizetés 2018-ra áthúzódik.

**B/1. Céljelleggel támogatott intézményi beruházások**

**Igazgatási feladatok**

**Fővárosi Önkormányzat Rendészeti Igazgatóság eszközbeszerzései 2017. (7357)**

Tervezett előirányzat : 9 751 ezer Ft

Összköltség : 28 000 ezer Ft

Megvalósítás : 2017-2018 évek

Besorolás : kötelező

A 2017. évi tervezett beszerzési feladatok megvalósultak, a 2018. évre áttervezett összeg a székház Vigyázó Ferenc utca felöli felvonója folyamatban lévő korszerűsítésén kifizetésének fedezetét tartalmazza.

**Integrált Közlekedésszervezési és Szabályzó rendszer fejlesztése (7564)**

Tervezett előirányzat : 77 089 ezer Ft

Összköltség : 77 089 ezer Ft

Megvalósítás : 2017 év

Besorolás : kötelező

Az Integrált Közlekedésszervezési és Szabályozási rendszer továbbfejlesztésével és a kapcsolódó feladatok racionalizálásával fenntartói döntés született az IKSZR központ funkcionális megosztásáról, a közútkezelői feladatok ellátásához kapcsolódó forgalmi menedzsment funkcióktól elválasztott teherforgalmi behajtás ellenőrzéshez kapcsolódó elemek FÖRI -nél való kialakításáról. A beruházási feladat folyamatban van, teljesítése és pénzügyi kifizetése azonban áthúzódik 2018. évre.

**Aluljáró kamerák és fogadóközpontok működtetéséhez szükséges eszközök beszerzése (7566)**

Tervezett előirányzat : 83 965 ezer Ft

Összköltség : 83 965 ezer Ft

Megvalósítás : 2017 évek

Besorolás : kötelező

A Budapest Közút Zrt. feladatainak racionalizálása kapcsán fenntartói döntés született az aluljárók kamerarendszerének FÖRI általi átvételéről. A beruházási feladat folyamatban van, teljesítése és pénzügyi kifizetése azonban áthúzódik 2018. évre.

**Szociális feladatok**

**Fővárosi Önkormányzat Vázsonyi Vilmos Idősek Otthona (Rózsa utca)**

**Elektromos főzőüst beszerzése (vis maior)**

Tervezett előirányzat : 1 116 ezer Ft

Összköltség : 1 116 ezer Ft

Megvalósítás : 2017 év

Besorolás : kötelező

A Vázsonyi Vilmos Idősek otthona konyhaüzemében 2017 októberben az egyik gázüzemű főzőüst megsérült, és balesetveszélyessé vált. A meghibásodás miatt egy dolgozó áramütést szenvedett. A konyhaüzem biztonságos használata miatt a főzőüst cseréje szükséges. Vis maior támogatási igényt nyújtott be az Intézmény, a támogatást novemberi átcsoportosítással megkapták, a főzőüst beszerzése folyamatban van.

**Gépjármű beszerzés**

Tervezett előirányzat : 8 500 ezer Ft

Összköltség : 8 500 ezer Ft

Megvalósítás : 2017 év

Besorolás : kötelező

A lakók gondozásához hozzátartozik a rendszeres korházi, szakorvosi ellátásra történő szállítás is, ezért a jelenlegi - elöregedett járműparkkal - igen magas üzemeltetési költséggel lehet megoldani. A nagy költségigényű, magas fogyasztású, gyakori szervízelést igénylő szállító járművek cseréje új gépjárművekre, jelentősen javítja a lakók ellátási körülményeit. A gépjárművek 2018. évben kerülnek beszerzésre.

**Fővárosi Önkormányzat Idősek Otthona, Halom utca**

**Bútorok és berendezések beszerzése**

Tervezett előirányzat : 8 382 ezer Ft

Összköltség : 8 382 ezer Ft

Megvalósítás : 2017 év

Besorolás : kötelező

Az Intézmény székhelyén (Budapest, X. kerület Halom utca 31.) és három telephelyén (Budapest, X. Gergely utca 85-87.; Budapest, X. Óhegy u. 48.; Budapest, XXI. Tapló utca 1.) az elhasználódásból és a megnövekedett gondozási szükségletből adódóan bútorok és berendezések beszerzése: ápolást segítő betegágyak védőkorlátokkal, éjjeliszekrények, asztalok, székek, öltözőszekrények, és falvédők elengedhetetlenül szükségesek a lakók és a dolgozók körülményeinek javítására. A feladat megvalósítása a 2018-as évre húzódik át.

**Fővárosi Önkormányzat Kamaraerdei Idősek Otthona**

**Központi telephely "B" épület lift létesítése a kapcsolódó épületszárny-átalakítással (7159)**

Tervezett előirányzat : 18 000 ezer Ft

Összköltség : 18 000 ezer Ft

Megvalósítás : 2016-2018 évek

Besorolás : kötelező

Jelenleg a meglévő "B" épület déli szárnyában nem megoldott a demens betegek udvarra történő lejuttatása, ezért a meglévő "B" épület déli szárnyához, a demens betegek udvarra történő lejuttatása érdekében, betegágy szállítására is alkalmas, 3 szintes külső liftakna hidraulikus lifttel kell, hogy kerüljön hozzáépítésre. A külső lift hozzáépítés miatt az épületszárny megfelelő építészeti átalakítása is szükséges.

A feladat megvalósítása a 2018. évre húzódik át.

**Kamaraerdei úti telephely „B” épületének részleges rekonstrukciója (7552)**

Tervezett előirányzat : 33 000 ezer Ft

Összköltség : 33 000 ezer Ft

Megvalósítás : 2017-2018 évek

Besorolás : kötelező

A Fővárosi Önkormányzat Kamaraerdei Úti Idősek Otthona Kamaraerdei úti telephelyének "B" épülete a központi telephely legrégebben készült objektuma. Az eredetileg más célra készített épület műszaki állapota a folyamatos karbantartásnak köszönhetően ugyan működésben tartható, de a funkcionalitását tekintve már nem felel meg a demens ellátottak részére. Az Intézmény a "B" épület belső tartózkodó terének kialakításán kívül az épület környezetének parkosításával, és a külső tartózkodó helyiség megépítésével szeretné - elsősorban a demens ellátottak - szabad levegőn való tartózkodását kellemesebbé, illetve biztonságosabbá tenni.

A B épülethez vezető út nagyon elhasználódott, kátyúkkal teli, többször foltozták az útbontások miatt is, kerekesszékkel nehezen járható, ezért szükségessé vált a minőségi felújítása.

2017-ben az épület átalakításának tervezése megvalósult. 2018-ban a kivitelező kiválasztása történik és a rekonstrukció elkezdődik.

**Fővárosi Önkormányzat Kútvölgyi Úti Idősek Otthona**

**Kútvölgyi út lakrészek bútorzat beszerzése (7382)**

Tervezett előirányzat : 2 850 ezer Ft

Összköltség : 3 800 ezer Ft

Megvalósítás : 2017-2018 évek

Besorolás : kötelező

A lakrészek bútorzata 30-35 éves. Nagy részük megrongálódott, elhasználódott, már az alap feladatukat sem képesek ellátni. Ezért elengedhetetlenül szükséges a gondozotti lakrészekben új bútorzat beszerzése és beállítása.

Nélkülözhetetlen bútorok a lakrészekbe: 10-20 db. szekrény, több szék, fotel, kisbútor, polc.

Az előleg számla a 2017. évben benyújtásra és rendezésre került.

A bútorzat leszállítása és a végszámla rendezése a 2018. évre húzódik át.

**Ányos u. telephely lakrészek bútorzat beszerzése (7391)**

Tervezett előirányzat : 3 000 ezer Ft

Összköltség : 4 000 ezer Ft

Megvalósítás : 2017-2018 évek

Besorolás : kötelező

A lakrészek bútorzata 30-35 éves. Nagy részük megrongálódott, elhasználódott, már az alap feladatukat sem képesek ellátni. Ezért elengedhetetlenül szükséges a gondozotti lakrészekben új bútorzat beszerzése és beállítása.

Nélkülözhetetlen bútorok a lakrészekbe: 10-20 db. szekrény, több szék, fotel, kisbútor, polc.

Az előleg számla a 2017. évben benyújtásra és rendezésre került.

A bútorzat leszállítása és a végszámla rendezése a 2018. évre húzódik át.

**Fővárosi Önkormányzat Gödöllői Idősek Otthona**

**Ipari mosógép beszerzése (7468)**

Tervezett előirányzat : 4 700 ezer Ft

Összköltség : 9 400 ezer Ft

Megvalósítás : 2017-2018 évek

Besorolás : kötelező

A Gödöllői Idősek Otthona épületében mosoda részleg működik, melyben biztosítani tudják a lakók összes textíliájának mosását. A feladat 2 db ipari mosógép beszerzését jelenti két éves ütemezésben. A 2017. évi beszerzés megtörtént, 2018-ban megvalósul a második mosógép megvétele is.

**Fővárosi Önkormányzat Szombathelyi Idősek Otthona**

**Szombathely Kiskastély épületben személyi felvonó építése (7344)**

Tervezett előirányzat : 19 000 ezer Ft

Összköltség : 19 000 ezer Ft

Megvalósítás : 2017-2018 évek

Besorolás : kötelező

Az Intézmény "Kiskastély" elnevezésű műemlék épületében (földszint+emelet) nincs személyfelvonó, mely mind a lakók életét, mind a dolgozók munkáját nehezítik, mozgásukban korlátozott ellátottakat ebben az épületben jelenleg nem tudnak elhelyezni. Az előírások szigorodása mellett is elengedhetetlenül szükséges a kényelmes, akadálymentes közlekedés biztosítása az új felvonó létesítésével, mely egyben mozgáskorlátozott lakók számára is lehetővé teszi az épületben történő lakhatást, növelve mind az épület, mind az intézmény kihasználtságát.

**Szombathely ipari mosógép, kistraktor beszerzése (7348)**

Tervezett előirányzat : 10 000 ezer Ft

Összköltség : 10 000 ezer Ft

Megvalósítás : 2017-2018 évek

Besorolás : kötelező

Az Intézmény 9700 Szombathely, Bogáti út 72. szám alatti székhelyén lévő mosodaüzem gépei elöregedtek, elavultak, cseréjük folyamatosan szükséges. A nagyteljesítményű, korszerű, alacsonyabb energiafelhasználású ipari mosógép beszerzése jelentősen javítja a munka hatékonyságát, az ellátás biztonságát. Az Intézmény nagy területű parkjának magas színvonalú gondozásához szükséges egy új kerti kistraktor beszerzése, mely segíti a dolgozók hatékony munkavégzését.

**Polgárdi gázüzemű főzőüst beszerzés (GLR 151 2 db) (7345)**

Tervezett előirányzat : 2 400 ezer Ft

Összköltség : 2 400 ezer Ft

Megvalósítás : 2017-2018 évek

Besorolás : kötelező

Intézményi beruházás. Az Intézmény 8153 Polgárdi-Ipartelepek Somlyói út 2. szám alatti telephelyén lévő konyhaüzemében a 10-12 éves elöregedett, elavult konyhagépek cseréje folyamatosan szükséges. A legfontosabb közülük a biztonságos üzemeltetéshez alapvetően szükséges 2 db konyhai főzőüst cseréje. A korszerű, gázüzemű főzőüstök nagymértékben javítják a munka hatékonyságát. A megvalósítás 2018 évre áthúzódik.

**Polgárdi telephely épületautomatizálási rendszer telepítése (7347)**

Tervezett előirányzat : 1 500 ezer Ft

Összköltség : 1 500 ezer Ft

Megvalósítás : 2017-2018 évek

Besorolás : kötelező

A meglévő központi vezérlés nélküli fűtésszabályozók működtetéséhez szükséges alacsony energiaszintű üzemeltetést elősegítő automatizációs rendszer telepítése. 1/2000 (I.7.) SZCSM rendelet alapján. A megvalósítás 2018 évre áthúzódik.

**Konyhai gázüzemű billenő serpenyő beszerzése (vis maior)**

Tervezett előirányzat : 762 ezer Ft

Összköltség : 762 ezer Ft

Megvalósítás : 2017 év

Besorolás : kötelező

A Szombathelyi Idősek Otthona Polgárdi telephelyén működő konyhaüzemben 2017. szeptemberben megrepedt a gázüzemű billenő serpenyő medencéje, használata tűzveszélyessé vált. Cseréjére vis maior támogatási igényt nyújtott be az Intézmény, a támogatást novemberi átcsoportosítással megkapták, a billenő serpenyő beszerzése folyamatban van.

**Fővárosi Önkormányzat Vámosmikolai Idősek Otthona**

**Idősek Otthona Vámosmikola "C" épület külső lift kialakítása (7126)**

Tervezett előirányzat : 791 ezer Ft

Összköltség : 18 766 ezer Ft

Megvalósítás : 2015-2017 évek

Besorolás : kötelező

A feladat befejeződött. A tervezet előirányzat elvonásra kerül.

**Visegrádi telephely lakóépületekben személyfelvonó kialakítása (7187)**

Tervezett előirányzat : 24 222 ezer Ft

Összköltség : 25 000 ezer Ft

Megvalósítás : 2016-2018 évek Besorolás : kötelező

Az intézmény telephelyén jelenleg nincs lift, így a kerekes székes gondozottak, ágyban fekvő betegek szállítása és a teherszállítás a felső szintre nem megoldott. A lift épületen belüli kialakítása építészeti szempontból és férőhely vesztés miatt sem megoldható. Az "A" épület külső udvari részéhez kerül hozzáépítésre külső betegszállító felvonó. Műszaki adatai: 1000 kg teherbírás, 12 fő vagy betegágy szállítására alkalmas, min. 1,1 m x 2,1 m belső térrel.

A 2017. évben az engedélyes kiviteli tervdokumentáció elkészült, a Kivitelező kiválasztására és szerződéskötésre került sor. A kivitelezés a 2018. évre húzódik át.

**Visegrádi telephelyen lakószobák kialakítása födém felújítással párhuzamosan (7528)**

Tervezett előirányzat : 13 800 ezer Ft

Összköltség : 13 800 ezer Ft

Megvalósítás : 2016-2018 évek

Besorolás : kötelező

Az intézmény "C" lakó és iroda épületében átalakítandó, jelenleg irodai dolgozók helyiségei: telephelyvezetői iroda, pénztár helyiség, iroda helyiség, előtér, mosdó WC helyiség. A felsorolt helyiségekből funkcióváltozással kialakításra kerül 1 db kétszemélyes lakószoba, 15 m2,1 db háromszemélyes lakószoba, 21 m2 és 1 db lakószoba (elkülönítő), 9 m2 és egy előtér. Az átépítés során szükséges a helyiségek födémszerkezetét feltárni és statikailag megerősíteni. Az irodai dolgozók az "A" épületben felszabaduló irodákban kerülnek elhelyezésre.

2017. évben a Kivitelező kiválasztására és szerződéskötésre került sor. A kivitelezés a 2018. évre húzódik át.

**Ipari mosógép és mángorlógép beszerzése (7528)**

Tervezett előirányzat : 8 500 ezer Ft

Összköltség : 8 500 ezer Ft

Megvalósítás : 2017-2018 évek

Besorolás : kötelező

A mosodában jelenleg üzemelő ipari mosógép csak tartalékként használható, mert szerkezete a folyamatos igénybevételt nem bírja, csapágyazása zajos, mosódobja deformálódott, javítását a szerviz nem vállalta.

Az ipari mángorlógép hasonlóan a mosógéphez a többéves használat folyamán elhasználódott, a folyamatos igénybevételt csak gyakori javítás, karbantartás biztosításával tudja az intézmény fenntartani. Új gépek beszerzése szükséges a zavartalan üzemeléshez A beszerzés 2017-ben megtörtént, a pénzügyi rendezés 2018 évre áthúzódik.

**Konyhai gépek cseréje (7432)**

Tervezett előirányzat : 3 000 ezer Ft

Összköltség : 3 000 ezer Ft

Megvalósítás : 2017-2018 évek

Besorolás : kötelező

Az intézmény jelenleg nem rendelkezik mosogatógéppel, a konyhaüzem folyamatos ellátásához, a gyors és nagyszámú edényzet mosogatásához szükséges a gép beszerzése. Hűtőszekrények elöregedtek, szinte folyamatos javításra szorulnak, cseréjük ezért indokolt. Burgonyakoptató gép szintén elhasználódott a fokozott igénybevétel folyamán javítását már többször végezte az intézmény, további biztonságos használatra nem alkalmas. A beszerzések megtörténtek. A fennmaradó összegből egy zöldségszeletelő gép kerül beszerzésre 2018-ban, mely a konyhai nyersanyag előkészítést segíti elő nagymértékben.

**Visegrád telephely ipari mosógép és szárítógép beszerzés (7433)**

Tervezett előirányzat : 5 000 ezer Ft

Összköltség : 5 000 ezer Ft

Megvalósítás : 2017-2018 évek

Besorolás : kötelező

Jelenleg a mosoda kapacitása a helyi pipere mosást teszi lehetővé, a nagyobb mennyiségű textíliák mosását Vámosmikolán végzik. A mosodai kapacitás bővítésével több textíliát tudnának helyben mosni, mely az ellátás könnyítését és szállítási költségek megtakarítást jelentené. A jelenlegi mosógép műszaki állapota nagyon rossz, cseréje elengedhetetlen. Az új mosoda helyiség kialakítását követően kerülnek a berendezések elhelyezésre 2018 évben a szükséges csatlakozások kialakításával.

**Visegrád telephely konyhai gépek, berendezések cseréje (7437)**

Tervezett előirányzat : 2 500 ezer Ft

Összköltség : 2 500 ezer Ft

Megvalósítás : 2017-2018 évek

Besorolás : kötelező

Az intézmény visegrádi telephelye nem rendelkezik mosogatógéppel, a konyhaüzem folyamatos ellátásához, a gyors és hatékony mosogatás elvégzéséhez szükséges a gép beszerzése. Az üzemben lévő egyetemes konyhagép balesetveszélyes, azonban a napi feladatok ellátásában nélkülözhetetlen. Ennek kiváltására 1db szeletelőgépet, 1db zöldségszeletelő gépet különböző tárcsákkal, 1db planetáris mixert szerez be az intézmény. A főzőüst helyett 1 db billenő serpenyő beszerzése történik a konyhatechnológia korszerűsítése érdekében. A konyhában lévő fa asztal cseréje szükséges rozsdamentes fém asztalra a higiéniai előírások betartása érdekében. A szerződést az intézmény megkötötte, a beszerzés 2018. évben fejeződik be.

**Visegrád konyhai légtechnika cseréje (7438)**

Tervezett előirányzat : 5 000 ezer Ft

Összköltség : 5 000 ezer Ft

Megvalósítás : 2017-2018 évek

Besorolás : kötelező

A meglévő konyhai befúvó-elszívó rendszer a jelenlegi előírásoknak nem felel meg, ezért teljeskörű cseréjét kell elvégezni. Az intézmény a szerződést megkötötte, a kivitelezés 2018. évben fejeződik be.

**Visegrádi telephely poloskairtás miatti tárgyi eszköz beszerzés (vis maior)**

Tervezett előirányzat : 1 028 ezer Ft

Összköltség : 1 120 ezer Ft

Megvalósítás : 2017 év

Besorolás : kötelező

Az ágyi poloska elszaporodása miatt az intézményben teljeskörű vegyszeres írtást kellett elvégezni több alkalommal. A fertőzött bútorokat, berendezési tárgyakat meg kellett semmisíteni. ezeknek pótlásról gondoskodni szükséges.

**Fővárosi Önkormányzat Budapesti Módszertani Szociális Központ és intézményei**

**Kőbányai úti telephely "G" épület átjáró kialakítása (7127)**

Tervezett előirányzat : 1 146 ezer Ft

Összköltség : 16 600 ezer Ft

Megvalósítás : 2015-2017 évek

Besorolás : kötelező

A BMSZKI telephelyén, 1087 Bp. Kőbányai út 22. (Könyves Kálmán krt. 84.) biztosítani kell az akadálymentes közlekedésre is alkalmas, a „G” épületen keresztül vezető útvonalat, a Könyves Kálmán krt. felőli járdaszinttől, az „I” épület bejáratáig. Az átjárás biztosítására, a szintkülönbségek áthidalásával akadálymentes utakat, kerítéseket, távirányítású, és (vagy) kártyával működtetett kapukat kell kialakítani, járulékos munkákkal, melynek része a Könyves Kálmán krt. felőli kerítésbe építendő új kapu is. A „G” épületen belül az átalakítás új nyílászárók beépítésével, válaszfalak építésével, épületgépészeti és elektromos rendszerek, gyengeáramú berendezések áthelyezésével, az épületszerkezetek hőszigetelésével valósul meg. A feladat kis mértékben érinti a Könyves Kálmán körút telekhatáron kívüli, közművekkel ellátott részét is, ezért hatósági engedélyeztetést és az érintett közművekkel való egyeztetést is kell végezni, a szükséges tervezési, és dokumentálási munkákkal együtt, ami többletforrásokat is igényelt. A kivitelezés befejezése 2018. évben várható.

**Gépjárművek beszerzése (2 teherautó, 2 személygépkocsi, egy hűtőautó, 1 db mozgássérült lakók szállítására is alkalmas 8 személyes autó) (7349)**

Tervezett előirányzat : 33 000 ezer Ft

Összköltség : 33 000 ezer Ft

Megvalósítás : 2017-2018 évek

Besorolás : kötelező

Az Intézmény használatában jelenleg 9 db gépjármű van. Ebből 2 db jármű selejtezése szükséges. A 18 telephely működtetéséhez 4 db autó áll rendelkezésre, amelyek gyakorta üzemképtelen, rossz műszaki állapotban vannak. Az Intézmény feladatainak ellátásához szükséges beszerezni 2 db új teherautót, 2 db új személygépjárművet, és egy új mikrobuszt, amely legalább 8 fő és mozgáskorlátozottak szállítására is alkalmas. A beszerzés 2018 évben kerül befejezése.

**Mosógépek, centrifugák, szárítógépek, háztartási gáz és villanytűzhelyek beszerzése (7350)**

Tervezett előirányzat : 4 920 ezer Ft

Összköltség : 10 329 ezer Ft

Megvalósítás : 2017-2018 évek

Besorolás : kötelező

A BMSZKI telephelyein a meglévő gépek, berendezések és felszerelések száma kevés, a fokozott igénybevétel miatt rendkívül elhasználódtak, jelentős részük gazdaságosan nem javítható, ezért cserére szorulnak.. A beszerzés 54 %-a 2017. évben megtörtént. A további gépek beszerzésére 2018 évben kerül sor.

**Köznevelési feladatok**

**Mozaik Gazdasági Szervezet**

**Vakok Óvodája Általános Iskolája óvoda épület külső lift építése (7170)**

Tervezett előirányzat : 49 746 ezer Ft

Összköltség : 50 000 ezer Ft

Megvalósítás : 2017-2018 évek

Besorolás : kötelező

Az intézményben tanulók egyre nagyobb része a halmozottan fogyatékos (mozgásában is korlátozott, valamint enyhe vagy középsúlyos értelmi fogyatékkal is élő) gyermek. Az ők biztonsága érdekében fontos az akadálymentesítésről szóló 1997. évi LXXVIII. törvény, valamint az Országos Tűzvédelmi Szabályzatról szóló 54/2014. (XII. 5.) BM rendelet szerinti kiürítési követelmények teljesítése. A halmozottan sérült gyermekek mozgatása mind szülői, mind gondozói oldalról sok esetben csak ölben való szállítással volt lehetséges, ami rendkívüli terhet jelentett számukra. A felvonó építésével együtt megvalósul az épületben azon "átmeneti védett terek" kialakítása, ami tűz esetén biztosíthatja a sérült gyermekek megfelelő elhelyezését a szakszerű mentésig, és a tűzvédelmi előírásoknak való megfelelést.

A 2017. évben a tervezés megkezdődött, a kivitelezés 2018. évben valósul meg.

**Eszköz beszerzés (7453)**

Tervezett előirányzat : 14 103 ezer Ft

Összköltség : 23 162 ezer Ft

Megvalósítás : 2017-2018 évek

Besorolás : kötelező

A salgo polcok, fénymásolók, informatikai és ügyviteli valamint egyéb eszközök beszerzésére szervezeti átalakulás, valamint a Mozaik Gazdasági Szervezet székhelyének áttétele, az új székhelyen irattár és kiegészítő helyiségei kialakítása miatt van szükség.

Az Iskolakapun kívüli programokhoz kapcsolódó (IKP) bútorok, eszközök, berendezések beszerzése a meglévő eszközök, berendezések műszaki állapota illetve hiánya miatt szükséges.

**Üdülők, táborhelyek beruházási feladatok (7530)**

Tervezett előirányzat : 3 900 ezer Ft

Összköltség : 3 900 ezer Ft

Megvalósítás : 2017 év

Besorolás : kötelező

A feladat Pilisszántón melegentartó pult beszerzése, a keresztszárny feletti tető járható terasszá történő átalakításának tervezése; Szabadszálláson a kút tisztítása és vízszűrővel ellátása, kültéri szolár zuhany kialakítása; Verőcén a teraszon naprolók és pergola beépítése a kapcsolódó egyéb járulékos feladatokkal.

A feladat megvalósítása a 2018 évre húzódik át.

**Kulturális feladatok**

**Fővárosi Szabó Ervin Könyvtár**

**Állománygyarapítás, dokumentumvédelem, informatikai beszerzések (7493)**

Tervezett előirányzat : 40 000 ezer Ft

Összköltség : 105 000 ezer Ft

Megvalósítás : 2017-2018 évek

Besorolás : kötelező

A Fővárosi Szabó Ervin Könyvtár (FSZEK) Budapest meghatározó, közszolgáltatást ellátó kulturális alapintézménye, a legnagyobb könyvtári hálózat az országban.

Ahhoz, hogy a jogszabályokban, az Alapító Okiratban és a Stratégiai Tervben meghatározott feladatokat a lehető legmagasabb színvonalon el tudja látni, elengedhetetlen a könyvtár gyűjteményének, dokumentumállományának folyamatos, tervszerű fejlesztése, egy korszerű, a felhasználói igényeket, illetve a használatot figyelembe vevő állomány kialakítása, fenntartása.

A feladat két éves ütemezéséből a 2017. évi beszerzés megvalósult, 2018. évi előirányzata terhére folytatódik a feladat.

**Használt ingatlanokban a felhőszakadás miatt bekövetkezett károk helyreállítása (7290)**

Tervezett előirányzat : 25 185 ezer Ft

Összköltség : 25 185 ezer Ft

Megvalósítás : 2016-2017 évek

Besorolás : kötelező

A 2015. augusztus 17-i rendkívüli felhőszakadás jelentős károkat okozott a Fővárosi Önkormányzat tulajdonában álló több ingatlanban. Budapest Főváros Önkormányzata a 9/2011. (II.15.) Kormányrendelet (továbbiakban: Kormányrendelet) alapján vis maior pályázatot nyújtott be a felhőszakadás sújtotta ingatlanokban bekövetkezett károk helyreállítási munkálatainak finanszírozása érdekében. A benyújtott pályázat tartalmazta a Fővárosi Szabó Ervin Könyvtár  használatában álló Budapest VIII., Szabó Ervin tér 1. sz., VIII.ker. Ötpacsirta u. 4., XI.ker. Etele út 55., XI.ker. Karinthy F. u. 11., VI.ker. Liszt F. tér 6. valamint a IV.ker.Király u. 5. alatti  ingatlanok helyreállítási munkáit is. A vis maior pályázat elbírálása folyamatban van.

**VIII. kerület Ötpacsirta u. 4. sz. alatti épület légtechnikai rendszer átalakítása(7496)**

Tervezett előirányzat : 38 000 ezer Ft

Összköltség : 38 000 ezer Ft

Megvalósítás : 2017-2018 évek

Besorolás : kötelező

Az épület 1997. évi rekonstrukciója alkalmával forráshiány miatt már a légtechnikai-hűtési rendszer megtervezésére sem kerülhetett sor. Az impozáns palotaépület közönségforgalmi tereiből és az azok fölött elhelyezkedő irodákból kezdettől fogva nagyon hiányzott a hűtési lehetőség, hiszen az épület nagy hőtehetetlensége, valamint a manzárd tető elégtelen és teljesen tönkrement hőszigetelése miatt nyaranta 30-35 fokos hőmérséklet van a felső szinteken. Ez már munkaegészségügyi szempontból is komoly aggályokat vet fel. 2017.-ben előkésztési munkák voltak folyamatban a kivitelezés 2018. évben történik.

**Karinthy F. úti fiókkönyvtár részleges rekonstrukciója (7498)**

Tervezett előirányzat : 15 000 ezer Ft

Összköltség : 15 000 ezer Ft

Megvalósítás : 2017-2018 évek

Besorolás : kötelező

A könyvtár 2005. évi felújítása alkalmával az udvar felőli felülvilágító ablaksorának cseréje, valamint az akadálymentesítésre szolgáló felvonó kiépítése forrás hiányában elmaradt. Utóbbi miatt a mozgássérült olvasóink csak a könyvtár utcai szintjét tudják használni.

A tervezés, felvonó engedélyeztetése, és a kivitelező kiválasztása 2017-ben történt meg, 2018-ban kezdődik a kivitelezés. Pénzügyi teljesítés nem történt.

**XIX/1. sz. tagkönyvtár klimatizálása (7554)**

Tervezett előirányzat : 8 000 ezer Ft

Összköltség : 8 000 ezer Ft

Megvalósítás : 2017-2018 évek

Besorolás : kötelező

A tagkönyvtár lapostetejének hőszigetelése alulméretezett, nem felel meg a ma érvényes szabványoknak. A korszerű, hőhídmentes acél profilokból készült külső nyílászárók megfelelő hőátbocsátási paraméterei ellenére a nagy nyári hőterhelések idején a belső hőmérséklet az utóbbi években rendszeresen, tartósan meghaladta a 30 C fokot. A lapostető hőszigetelésének cseréje, megerősítése csak a kifogástalan állapotú EPDM lemez héjalás bontásával és új héjalás elkészítésével lenne megoldható, ami irracionálisan magas költségeket eredményezne. Ezért az elvárható szolgáltatási és munkakörülmények megteremtéséhez elengedhetetlen a helyiségek klimatizálása.

A klimatizálási munkákra a szerződéskötés megtörtént, a kivitelezés elkezdődött, 2018 évben a feladat befejeződik.

**XVIII/3. sz. tagkönyvtár klimatizálása (7555)**

Tervezett előirányzat : 22 000 ezer Ft

Összköltség : 22 000 ezer Ft

Megvalósítás : 2017-2018 évek

Besorolás : kötelező

A könyvtár elégtelen hőszigetelésű lapostető szerkezete, valamint nagy felületű, korszerűtlen, leamortizálódott külső nyílászárói egyaránt hőhidasak, semmilyen szabványnak nem felelnek meg. A fokozódó üvegház-hatás következtében egyre gyakrabban fellépő nagy nyári hőterhelések idején a belső hőmérséklet rendszeresen, tartósan meghaladja a 30 C fokot.

A könyvtár tervezett klimatizálása az energiahatékonysági korszerűsítést egészítené ki egy megfelelő teljesítményű folyadékhűtő felszerelésével, új, szigetelt csőrendszer és fan-coilok kiépítésével, a szükséges szabályozó, vezérlő rendszer kialakításával.

A könyvtár klimatizálási munkáinak tervezése megtörtént, a tender tervek elkészültek, a kivitelező kiválasztása folyamatban van, kivitelezés 2018 évben befejeződik.

**VI. kerületi új tagkönyvtár létesítése (7495)**

Tervezett előirányzat : 169 000 ezer Ft

Összköltség : 169 000 ezer Ft

Megvalósítás : 2017-2018 évek

Besorolás : kötelező

A FSZEK - két egymáshoz közel eső kerületi tagkönyvtárát kívánja integrálni egy nagyobb alapterületű ingatlan rekonstrukciója keretében. Az ingatlancsere keretében megszerzendő üzlethelyiség fekvése, jó megközelíthetősége és a két jelenlegi könyvtárhoz viszonyított csekély távolsága révén jó lehetőséget kínál az integráció végrehajtására. Az ingatlan teljes körű rekonstrukciójával új tagkönyvtár létesítése történik mintegy 625 m2 pince és földszint alapterületen. Az engedélyezési tervek elkészültek és benyújtásra kerültek. Építési engedély 2018 évben várható, a kivitelezési munkák utána indulnak.

**Budapesti Művelődési Központ**

**BMK bútorzatának beszerzési és felszerelési tárgyainak cseréje (7364)**

Tervezett előirányzat : 6 000 ezer Ft

Összköltség : 6 000 ezer Ft

Megvalósítás : 2017-2018 évek

Besorolás : kötelező

Az Intézmény 1119 Budapest, Etele út 55. szám alatt lévő telephelyén, a Budapesti Művelődési Központ épületében lévő bútorok, felszerelési, berendezési tárgyak elhasználódtak, folyamatos cseréjük szükséges. A feladat lehetőséget ad fontossági sorrendben a cserékre. A II. emeleti rendezvény termekbe székek, fotelok, szőnyegek, függönyök, stb. beszerzése jelentősen javítja a környezet állapotát és a munkavégzés feltételeit. 2018 évben a feladat befejezésre kerül.

**BMK eszközpark cseréje (7366)**

Tervezett előirányzat : 12 000 ezer Ft

Összköltség : 12 000 ezer Ft

Megvalósítás : 2017-2018 évek

Besorolás : kötelező

Az Intézmény 1119 Budapest, Etele út 55. szám alatt lévő telephelyén, a Budapesti Művelődési Központban az eszközpark elavult, folyamatos cseréjük szükséges. A feladat lehetőséget ad fontossági sorrendben elsősorban a számítógépek és kiegészítő perifériák cseréjére, továbbá a II. emeleti rendezvény termek hangtechnikai berendezéseinek cseréjére, jelentősen javítva a kulturális események minőségét, és a dolgozók munkakörülményeit. 2018 évben a feladat befejezésre kerül.

**Budapesti Történeti Múzeum**

**Vármúzeum Barokk Csarnok üvegtető csere és rekonstrukció I. és II. üteme (7118)**

Tervezett előirányzat : 84 786 ezer Ft

Összköltség : 85 946 ezer Ft

Megvalósítás : 2015-2018 évek

Besorolás : kötelező

A BTM Vármúzeum legnagyobb terét, a Barokk Csarnokot kiállítási megnyitók, konferenciák, reprezentatív rendezvények tartására alkalmas helynek tervezték. Az épület udvarának lefedésével 1996-ban alakították belső térré. A Barokk Csarnok lefedése óta átfogó felújítási munkát nem végeztek rajta. Az üvegtető teljes rekonstrukcióra szorul. Részletes tervdokumentáció ismeretében kerülhet sor a kivitelezési munkák pályáztatására. A tervezés folyamatban van. A kivitelezés 2018 évben valósulhat meg.

**Kiscelli Múzeumának fejlesztése, engedélyezési és kiviteli tervek készítése (7206)**

Tervezett előirányzat : 6 960 ezer Ft

Összköltség : 38 853 ezer Ft

Megvalósítás : 2016-2018 évek

Besorolás : kötelező

A feladaton a 2016 évi kifizetéseket követően fennmaradt 8 260 ezer Ft-ot az intézmény további műszaki tervezésre fordítja, mely során elkészül a barokk épületben kialakítandó múzeum, büfé és a vendégfogadó előcsarnok kiviteli terve, melyek kialakításához az örökségvédelmi engedély már rendelkezésre áll. Ezen keret terhére kell elkészíttetni a menekülő útvonalként szolgáló sziklapince kialakításához szükséges további munkarészeket is.

**Aquincumi múzeum kerítés rekonstrukció (7181)**

Tervezett előirányzat : 66 000 ezer Ft

Összköltség : 70 000 ezer Ft

Megvalósítás : 2016-2018 évek

Besorolás : kötelező

A BTM Aquincumi Múzeum jelenlegi kerítése helyén a romterületet bemutató sétány, információs felület kialakítása. A Szentendrei út mentén húzódó kerítés elöregedett, javíthatatlan, balesetveszélyes. Az út jármű forgalma megnőtt, a járda balesetveszélyesen keskeny. A kerítés tervezésének időigénye megnő a terület tulajdonviszonyainak tisztázása és tulajdonosi hozzájárulások beszerzésének időtartamával. A tervezés folyamatban van.

**Budapest új köztéri szobrok létesítése, 2016-2018. (7303)**

Tervezett előirányzat : 75 983 ezer Ft

Összköltség : 75 983 ezer Ft

Megvalósítás : 2016-2018 évek

Besorolás : kötelező

A BTM Budapest Galéria új, köztéri alkotások elhelyezésére Budapesten szoborpályázatokat ír ki 2016-2018 időszakra. A szobor pályázat kortárs kulturális értékek fejlesztéséről- alkotóművészeti pályázat meghirdetéséről és közterületen történő elhelyezéséről szól. Biztosított pénzügyi fedezet tartalmazza a pályázatokkal kapcsolatos lebonyolítási költségeket, (pályázati kiírás, digitális pályázat begyűjtő tárhelyet, szakzsűri közreműködését, pályadíjak, makettek, modellek elkészítését a helyezetteknek, a meghirdetés (közzététel) stb.) és a szobrok megvalósítási, kivitelezési költségeit. A köztéri szobrok elhelyezésére 2018. évben is sor kerül.

**Vármúzeum tűzjelző rendszer átépítése, bővítése (7394)**

Tervezett előirányzat : 17 552 ezer Ft

Összköltség : 18 000 ezer Ft

Megvalósítás : 2017-2018 évek

Besorolás : kötelező

A jelenlegi tűzjelző rendszer megbízhatatlan műszaki állapotú, alig 20% lefedettségű, elavult. Szükséges a régi tűzjelző rendszer elbontása, s helyette új, a hatályos OTSZ 54/2014.(XII.5.) BM rendeletnek és a vonatkozó szabványoknak megfelelő, automata tűzjelző rendszer kiépítése, címezhető füst és hőérzékelőkkel, hang és fényjelzőkkel, kézi jelzésadókkal.

A 2017. évben az új tűzjelző rendszer kiviteli tervdokumentációja készült el. A tervezői számla benyújtásra és rendezésre került. Az új tűzjelző rendszer gyakorlati megvalósítása a 2018. évre húzódik át.

**Mithras szentély részleges rekonstrukciója (7399)**

Tervezett előirányzat : 7 919 ezer Ft

Összköltség : 19 000 ezer Ft

Megvalósítás : 2017-2018 évek

Besorolás : kötelező

A BTM Aquincumi Múzeum korábbi években elkészült leletmentő feltárása és romkonzerválása eredményeinek felhasználásával, a meglevő alapfalak adottságait figyelembe véve készül a un. Symphorus mithraeum rekonstrukciója a romterületének dél-nyugati részén. Az 1941-42-ben végzett feltárás során olyan igényes szobrászati részletek és egyéb kultikus tárgyak kerültek elő a területen, melyek a jelenlegi helyreállítás módját meghatározzák, és hozzájárulnak ahhoz, hogy a különleges szentély-épület egykori hangulata, elrendezése ismét érzékelhetővé váljék. A kivitelezés folyamatban van.

**Kiscelli Múzeumának rekonstrukciója (7329)**

Tervezett előirányzat : 20 000 ezer Ft

Összköltség : 20 000 ezer Ft

Megvalósítás : 2017-2020 évek

Besorolás : kötelező

A rekonstrukció előtt a bejárati fogadótér felújítása a sziklapince megközelíthetőségének biztosításával. I. ütem: többszintes raktár építése (2019-2020)

**BTM Budapest Galéria Varga Imre gyűjtemény digitalizálása**

Tervezett előirányzat : 3 500 ezer Ft

Összköltség : 3 500 ezer Ft

Megvalósítás : 2018 év

Besorolás : kötelező

**Bartók Béla Emlékház**

**Bartók Béla Emlékház kerti kapuk távnyitó rendszer kialakítása (7544)**

Tervezett előirányzat : 1 270 ezer Ft

Összköltség : 1 270 ezer Ft

Megvalósítás : 2017-2018 évek

Besorolás : kötelező

A műemlék épület a bejárati kaputól messze található. A video kaputelefonos rendszer 2015. évben kiépítésre került. A bejárati kapu távnyitó rendszere elavult, nehézkes és lassú, cseréje szükséges, a hátsó kerti gazdasági bejáratnál pedig kiépítése szükséges a biztonságos üzemeltetéshez.

A megvalósítás a 2018-as évre húzódik át.

**Bartók Béla Emlékház felszerelés beszerzése**

Tervezett előirányzat : 226 ezer Ft

Összköltség : 226 ezer Ft

Megvalósítás : 2017 év

Besorolás : kötelező

A beszerzés megtörtént, a számla kifizetése húzódik át 2018. I. félévére.

**Budapest Főváros Levéltára**

**Raktárkapacitás bővítése (7190)**

Tervezett előirányzat : 37 000 ezer Ft

Összköltség : 184 000 ezer Ft

Megvalósítás : 2016-2024 évek

Besorolás : kötelező

Irattári polcok beszerzése, felépítése - ezzel a beruházással lehetővé válik Levéltári tv. előírásai szerinti iratátvételi kötelezettségek folyamatos biztosítása 2024-ig.

**Informatikai fejlesztések (7440)**

Tervezett előirányzat : 3 872 ezer Ft

Összköltség : 13 100 ezer Ft

Megvalósítás : 2017-2018 évek

Besorolás : kötelező

Szerver termi UPS akkumulátorok cseréje, BFL könyvtári olvasóterem informatikai hálózatának kiépítése. BFL összes informatikai eszköze egy virtuális szerveren fut, melynek licencét időközönként meg kell újítani. Az informatikai eszközök avulása folyamatos, minimum 20 db gép cseréje szükséges. A tűzfal- és vírusvédelem esetében 3 éves a leghosszabb vásárolható és kedvezményes licenc, melyeket 3 évente meg kell újítani. A nemzeti adatvagyon részét képező elektronikus levéltári iratok védelme megfelelő vírusvédelem nélkül nem biztosítható.

A beszerzések részben megvalósultak. A feladat befejezése 2018. évre húzódik.

**Vészvilágító lámpák cseréje (7445)**

Tervezett előirányzat : 5 466 ezer Ft

Összköltség : 12 000 ezer Ft

Megvalósítás : 2017-2019 évek

Besorolás : kötelező

A rendszer több mint tíz éves, a lámpatestek műanyag részei és az elektronikája is el van öregedve, működésük bizonytalan. A jelenlegi lámpatestek egyenkénti cseréje nagyon drága. (cca. 100.000-120.000 Ft/db.) Jelenleg az épületben található 532 vészvilágítási lámpatest, abból 218 az állandó, 314 a készenléti.

Az új rendszer két központot tartalmazna a teljes kiépítésben, amivel akár 800 lámpát is vezérelni lehet.

A rendszer nagy előnye, hogy a tápkábelen a kommunikáció is megvalósítható. Az új lámpatestek LED-es kivitelűek. 50.000 üzemórával rendelkeznek. Fogyasztásuk minimális. Maximum 6W/lámpatest (vészvilágító lámpa), 1W/lámpatest (kijárat mutató lámpa).

A vészvilágító lámpák üzemeltetése egyre szigorodó jogszabályi előírás. Az OTSZ növelte a világítótestek áthidalási idejét 1 órára, ezért a teljes rendszer cseréje indokolt. A Dardo szoftveres vezérlés elavult, a központ nehezen menedzselhető és szervizezhető.

2017. évben a vészvilágító központ és két hurok cseréje megtörtént (I. ütem).

**Fővárosi Állat- és Növénykert**

**Pannon Park fejlesztése (6719)**

Tervezett előirányzat : 21 040 076 ezer Ft

Összköltség : 44 025 076 ezer Ft

Megvalósítás : 2013-2020 évek

Besorolás : kötelező

A bontási tervek és az engedélyes elő tervek elkészültek. A látványtervek elkészültek. A telekátadáshoz szükséges helyszínrajzok elkészültek. Talajvizsgálati jelentés elkészült. A kivitelezéshez a közbeszerzési eljárás eredményesen lezárult, a kivitelezés 2017. nyarán elkezdődött. A Toxikológiai Intézet átalakítása megtörtént, az irodai részleg átköltözött. Teljes mértékben állami támogatással megvalósuló feladat.

A feladat a hatályos engedélyokirat ütemezésének megfelelően halad.

**Pannon Park, Mesevár kiegészítő beruházások (parkoló, kiszolgáló létesítmények) (7174)**

Tervezett előirányzat : 50 344 ezer Ft

Összköltség : 1 150 000 ezer Ft

Megvalósítás : 2016-2018 évek

Besorolás : kötelező

FÁNK jelenlegi gazdasági udvari funkciók (gazdasági porta, takarmánykonyha, takarmánytárolók, raktárak, irodák, állatkórház, tervtár, irattár, könyvtár, műhelyek szociális blokk, hulladékudvar, trágyatároló) átköltöztetése az új gazdasági udvarba megtörtént, a kerítés megépült. A feladat a hatályos engedélyokirat ütemezésének megfelelően halad. A kiegészítő feladatok 2018-ban befejeződnek.

**Mesepark projekt megvalósítása (6877)**

Tervezett előirányzat : 944 463 ezer Ft

Összköltség : 2 100 000 ezer Ft

Megvalósítás : 2013-2017 évek

Besorolás : önkéntes

A lakóépület két szárnyának építészeti és statikai átalakítása megtörtént. Az új üveges szárny építése megtörtént. Mesepark vázlatterve, arculatterve elkészült. A tenderterv és annak tervellenőrzése elkészült. A feladat megvalósítás közben történt "havária" helyzet (gáz szivárgás), valamint az optikai kábel szakadás által okozott időveszteség miatt a teljes beruházás csak 2018-ban fejeződik be.

**Elefántház rekonstrukció (7390)**

Tervezett előirányzat : 100 425 ezer Ft

Összköltség : 350 000 ezer Ft

Megvalósítás : 2017-2020 évek

Besorolás : kötelező

Ismételt állagrontó beázás miatt két Zsolnay fedésű kupola héjalásának sürgős javítására van szükség. Továbbá a kupolák fedésének javítása 2017-2018-ban, illetve a műemlék épület húszéves generáljavítása 2019-2020-ban esedékes.

A kivitelezés 2017-ben elkezdődött, az ütemezésnek megfelelően halad.

**Nagyszikla héjazat rekonstrukció (7397)**

Tervezett előirányzat : 40 000 ezer Ft

Összköltség : 280 000 ezer Ft

Megvalósítás : 2017-2023 évek

Besorolás : kötelező

A Nagyszikla vasbeton héjazat és elektromos hálózat rekonstrukciója 2014-2015-ben elkezdődött, 2016-ban elmaradt. A munkálatokat szükséges folytatni mert baleset veszélyesek lehetnek a lehulló héjazat darabok.

A kivitelezés 2017-ben elkezdődött, az ütemezésnek megfelelően halad.

**Margitszigeti kisállatkert rekonstrukció (7401)**

Tervezett előirányzat : 216 ezer Ft

Összköltség : 35 000 ezer Ft

Megvalósítás : 2017 év

Besorolás : kötelező

A munkálatok 2017 évben befejeződtek, pénzügyi teljesítés egy része húzódott át 2018. évre.

**B/2. Hivatali beruházások**

**Informatikai feladatok**

**Fővárosi szintű egységes műszaki informatikai hálózat és infrastruktúra kialakítása (6938)**

Tervezett előirányzat : 30 000 ezer Ft

Összköltség : 127 954 ezer Ft

Megvalósítás : 2014-2018 évek

Besorolás : kötelező

A feladat keretében kerül sor az Üzemeltetési Főosztály közreműködésével, a facility management (létesítménygazdálkodás) alkalmazás beszerzése és bevezetése. A létesítménygazdálkodás egy szervezeten belül a munkahely és a munkavégzés szükségleteihez kapcsolódó, az Üzemeltetési Főosztály által nyújtott szolgáltatások iránti kereslet és kínálat menedzselésére szolgáló rendszer. Az alkalmazással az Üzemeltetési Főosztály hatékonyabban tudja szervezni a munkáját, ellátni a feladatait, növekszik a transzparencia.

**Számítástechnikai eszközök beszerzése 2015-2016. (7043)**

Tervezett előirányzat : 324 ezer Ft

Összköltség : 141 284 ezer Ft

Megvalósítás : 2015-2018 évek

Besorolás : önkéntes

A 2017-es évi beruházások célja a hivatali feladatok ellátásának feltételeit megteremtő informatikai eszközök biztosítása volt. Ilyen eszközök lehetnek például: munkaállomások, monitorok, notebookok, táblagépek, projektorok, mobil adathordozók, a központi infrastruktúra elemei. A 2018-as év előirányzata a feladathoz kapcsolódó közbeszerzési díjat fedi le.

**Iktató rendszer adaptálására, licencek beszerzése (7072)**

Tervezett előirányzat : 49 000 ezer Ft

Összköltség : 70 158 ezer Ft

Megvalósítás : 2015-2018 évek

Besorolás : önkéntes

A feladat keretében kerül sor a Hivatalban működő tanúsított iratkezelési rendszer felkészítésére az elektronikus ügyintézésre/ügykezelésre, a belső működési folyamatok hatékonyságának javítására, az elektronikus kiadmányozás feltételeinek megteremtésére, az ügyintézési és irattározási, keresési, word/outlook-iktatási, postázási folyamatok fejlesztésére. A 2017. évi fejlesztések tekintetében a beszerzési eljárás lebonyolításra került, a pénzügyi teljesítés a 2018. év első felében történik meg. A feladat 2018. évi módosításának oka az elektronikus ügyintézéssel kapcsolatos egyes jogszabályok 2017. évi változásai, melyek az ügyek szélesebb körét érintően, nagyobb volumenű ügyekben rónak kötelezettséget az önkormányzatok részére. A fejlesztés keretében elsősorban az EDOK rendszer hivatali kapu irányába kommunikáló modulja kerül fejlesztésre.

**Üzleti tervezési program (7083)**

Tervezett előirányzat : 21 481 ezer Ft

Összköltség : 59 977 ezer Ft

Megvalósítás : 2015-2018 évek

Besorolás : önkéntes

Az Önkormányzat 100 %-os gazdasági társaságai a 1965/2013 (11.14) számú közgyűlési határozat alapján a 2014-ben bevezetett üzleti tervezési programban készítik éves üzleti terveiket. A feladat 2018. évi ütemének oka a műszaki tartalom kibővítése olyan programfunkciókkal, amelyek lehetővé teszik a társaságok üzleti terveinek összehasonlíthatóságát, illetve egy adott társaság tervszámainak korábbi évekre visszamenőleg történő tervszámaival való összevetését, táblázatos formában. Továbbá egyes adatsorok (terv, tény, változás sorok) részletes alábontása is megvalósulna. A Holding központi Budget Modul fejlesztése során, új funkciókkal bővül (kereszttáblás kimutatás készítése, közgyűlési dokumentációk készítése). Fontos változást hoz a költségvetési jelentés fejlesztése is, amely azt eredményezi, hogy a költségvetési jelentés struktúra soraihoz lesznek rendelhetők a legfrissebb tervstruktúra tetszőleges sorai. A fejlesztés még számos változást hoz, amelyek összességében a terv kiértékelést könnyítenék, illetve a hatékonyabb munkavégzést segítik.

**Hivatali szakrendszerek fejlesztése a jogszabályoknak való megfelelés érdekében (7193)**

Tervezett előirányzat : 129 997 ezer Ft

Összköltség : 188 122 ezer Ft

Megvalósítás : 2016-2018 évek

Besorolás : önkéntes

A Főpolgármesteri Hivatal használatában jelenleg számos informatikai alkalmazás, egyedileg fejlesztett szakrendszer áll rendelkezésre. Ezek biztosítják a Hivatal folyamatos szakszerű és hatékony feladatellátását. A szakrendszerek folyamatos fejlesztése, jogszabálykövetése valamint a korszerűbb technológiai követelményeknek való megfeleltetése éppúgy elengedhetetlen, mint a Hivatal szervezeti egységei (a felhasználók) által jelzett új igények kielégítése, melyek a munkavégzés hatékonyságát segítik elő. A feladat 2018-as évi ütemének oka az elektronikus ügyintézés folyamatait, hatókörét és az érintett ügyek számát jelentős mértékben befolyásoló, a 2017. év végén hatályba lépett jogszabályváltozások (pl. az adózás rendjéről szóló tv.), valamint a 2018 májusában hatályba lépő uniós adatvédelemről szóló rendelet által generált többletfeladat, mely érinti a hivatal szakrendszereinek többségét.

**IT biztonsági beruházások (7210)**

Tervezett előirányzat : 55 224 ezer Ft

Összköltség : 128 000 ezer Ft

Megvalósítás : 2016-2018 évek

Besorolás : kötelező

A nemzetközi trendeknek megfelelően országunknak, fővárosunknak és ezzel hivatalunknak is egyre több információbiztonsági kihívással kell szembenéznie, a kiberbiztonság garantálása újabb, korszerűbb eszközök alkalmazását igényli. A jogalkotók felismerték ezeket az igényeket és megfelelő szabályozás vonatkozik erre a területre, melynek a hivatalunknak is meg kell felelnie. A feladat 2018-as ütemének oka a 2018. május 25-én hatályba lépő, a személyes adatok védelmében hozott uniós rendelet (GDPR), melynek következtében szükségessé vált a 2016. évben jelen feladat keretében beszerzett adatszivárgás felderítését biztosító szoftver kiterjesztése a Hivatal valamennyi felhasználója részére.

**Licenc vásárlás 2017. (7330)**

Tervezett előirányzat : 124 832 ezer Ft

Összköltség : 124 832 ezer Ft

Megvalósítás : 2017 év

Besorolás : kötelező

A beruházás célja, hogy biztosítsa a szerverek és a munkaállomások (PC-k) számára az alkalmazott alap operációs rendszer szoftverek és irodai alap alkalmazások folyamatos aktualizálását, verzió követését, másrészt optimalizáltan és tervezhető módon tegye lehetővé a Főpolgármesteri Hivatal számára a szoftver jogtisztaság fenntartását. A Hivatal részére a Microsoft Enterprise Agreement (Nagyvállalati Szerződés, a továbbiakban: EA) megállapodás keretében történt a licencek beszerzése. A feladat egy 3 éves szerződéses konstrukció útján került biztosításra, hogy Budapest Főváros Önkormányzata, illetve a Budapest Főváros Főpolgármesteri Hivatal eleget tudjon tenni a szerzői jogokról szóló 1999. évi LXXVI. törvény előírásainak. A feladat megvalósult a 2017. évben, csak a pénzügyi teljesítés húzódott át 2018. január hónapra.

**Vírusvédelem és hálózati biztonsági licenszek 2017. (7331)**

Tervezett előirányzat : 24 900 ezer Ft

Összköltség : 25 000 ezer Ft

Megvalósítás : 2017-2018 évek

Besorolás : kötelező

A Főpolgármesteri Hivatal hálózatának biztonságos működése érdekében szükséges a hálózat, a szerverek és a munkaállomások teljes körű vírusvédelmi rendszerét biztosító szoftverek beszerzése, a tartalomszűrő szoftverek, web-filtering rendszerek éves verziókövetésének biztosítása, valamint a kapcsolódó adatbázisok folyamatos frissítése. A feladat megvalósult a 2017. évben, csak a pénzügyi teljesítés húzódik át a 2018. évre.

**HAIR rendszer fejlesztése (7336)**

Tervezett előirányzat : 416 155 ezer Ft

Összköltség : 700 000 ezer Ft

Megvalósítás : 2017-2018 évek

Besorolás : kötelező

A Helyi Adók Információs Rendszere (HAIR) a hivatal egyik legrégebbi, ennek ellenére ma is hatékonyan működő nyilvántartási rendszere. A rendszer egészének további hosszú távú (4 év) használhatósága érdekében halaszthatatlan a korszerűsítés. A fejlesztés egyúttal lehetőséget biztosít új, ügyfélbarát szolgáltatások bevezetésére is (pl. e-adófizetés). A fentiek alapján a korszerűsítés, a jogszabálykövetés és funkcióbővítés egy csomagban történő kezelésével a szoftverfejlesztés hatékonyabban hajtható végre. A fejlesztés két fő részre osztható és 2018. év végére befejezhető. A fejlesztési időszak alatt elkészült modulok már a fejlesztési időszak során üzembe helyezésre kerülnek. Az adóhatósági feladatellátáshoz, a bevételi terv teljesítéséhez, a jogszabályban foglalt kötelezettségek pontos, határidőben történő teljesítéséhez a naprakész informatikai támogatás elengedhetetlen. A szoftver egyidejűleg szolgálja ki az adóhatóságot és több mint 300 ezer adóalanyt. A feladat 2017. évi üteme megvalósult.

**Budapest Portál fejlesztése III fázis 2017. (7454)**

Tervezett előirányzat : 50 000 ezer Ft

Összköltség : 50 000 ezer Ft

Megvalósítás : 2017-2018 évek

Besorolás : kötelező

A Budapest Portál átfogó fejlesztése 2011-ben zajlott le, amelyet 2014-ben és 2015-ben újabb fejlesztési ütem (akadálymentes portál, illetve mobiltelefonra, tabletre optimalizált verzió fejlesztése) követett. A következő években a Portál fejlesztésének fő célja az állampolgárok, a budapestiek által igénybe vehető elektronikus, interneten elérhető szolgáltatások körének bővítése, az e-Budapest koncepció megvalósítása, a 2011 óta használt SharePoint program hivatali igények szerinti további testreszabása, valamint a Portál meglévő funkcióinak bővítése, felhasználóbarátabbá tétele.

Az e-Budapest koncepció:

Stratégiai cél, hogy a budapestiek, a Fővárosi Önkormányzattal kapcsolatba kerülő ügyfelek, állampolgárok ügyeik intézését minél kényelmesebben, egyszerűbben és gyorsabban végezhessék, igénybe véve a Budapest Portálon az elektronikus és internetes szolgáltatásokat. Bizonyos ügyek internetes intézésére jelenleg is van lehetőség (pl. ügyfélkapus belépés az Adó Főosztály honlapjára, elektronikusan intézhető változásbejelentés, adó hatálya alá történő bejelentkezés stb.), a cél e szolgáltatási körnek a bővítése, valamint az elektronikus ügyintézés nyomon követhetősége.

A koncepció része a Főpolgármesteri Hivatal által használt programok, adatbázisok közös platformra helyezése, ami biztonságosabb és költséghatékonyabb működtetést és használatot tesz lehetővé.

Szintén a koncepcióba tartozik, hogy a Fővárosi Önkormányzat által működtetett, felügyelt intézmények, szervezetek, társaságok a Hivatal informatikai infrastruktúrájának segítségével saját honlapot üzemeltethessenek, külön eszközvásárlás, élő munkaerő igénybevétele és egyéb költségek nélkül. Ez egyrészt az egységes informatikai arculatot tenné lehetővé, másrészt a közpénzek hatékonyabb felhasználását segítené elő.

eHivatal – elektronikusan intézhető ügyek bővítése

A Budapest Portál fejlesztése során a Központi Ügyfélszolgálati Iroda és az Adó Főosztály Ügyfélszolgálati Iroda által intézett ügyeket érintően vezethető be az elektronikus ügyintézés, a Portálba integráltan, másrészt háttér ügyintézői rendszerrel. Ide tartozna, hogy az űrlapokat, kérvényeket, állampolgárokat érintő információkat, tájékoztatókat stb. online is le lehetne tölteni, be lehetne küldeni, az ügyfél pedig szintén elektronikus úton (is) kapna választ. Az eHivatal kialakítása során a legmesszebbmenőkig figyelembe kell venni az ügyfélszolgálati irodák ügyintézési gyakorlatát, igényeit, tapasztalatait.

**Pénzügyi Információs Rendszer fejlesztése (7337)**

Tervezett előirányzat : 110 000 ezer Ft

Összköltség : 110 000 ezer Ft

Megvalósítás : 2017-2018 évek

Besorolás : kötelező

A 2017. évben a PIR technológia váltása megtörtént, a megújított alkalmazást a Hivatal használatba vette, a feladat pénzügyi teljesítése a 2018. évben várható. A feladat 2018. évi ütemének az az oka, hogy a Lakásgazdálkodási rendszer, valamint a Követeléskezelő rendszer (KKR) fejlesztések műszaki egyeztetésének elhúzódása miatt a beszerzési eljárás a 2017. évben nem kezdődött meg. A feladat végrehajtásának befejezése a 2018. évben várható.

**ASP interfészek és kapcsolódások kialakítása (7338)**

Tervezett előirányzat : 150 000 ezer Ft

Összköltség : 150 000 ezer Ft

Megvalósítás : 2017-2018 évek

Besorolás : kötelező

Az önkormányzati ASP rendszerről szóló 257/2016. (VIII. 31.) Korm. rendelet (kormányrendelet) 12.§ (3) bekezdése kötelezővé tette az összes helyi önkormányzat számára az ASP valamennyi szakrendszeréhez történő csatlakozást 2018. január 1-ig. A csatlakozás módja elsődlegesen rendszercsatlakozás, azonban az e-közigazgatásért felelős miniszternek a kormányrendelet 13. § (2) bekezdésében szabályozott egyedi hozzájárulása esetén interfészes csatlakozásra is lehetőség van.

A Fővárosi Közgyűlés 2016. december 7-ei ülésén döntött az interfészes csatlakozás kezdeményezéséről és a főpolgármester benyújtotta a kérelmet az illetékes miniszternek.

Jelen feladat műszaki és pénzügyi tartalma a hivatal szakrendszerei és a Magyar Államkincstár által üzemeltetett önkormányzati ASP rendszer közötti interfészek kialakítása, valamint a két szervezet adatközpontjait összekötő tranzakcióbiztos adatátadással történő kapcsolódás biztosítása.

Az interfészek kialakítása az alábbi hivatali szakrendszerek tekintetében szükséges:

Pénzügyi Információs Rendszer (PIR)

Iratkezelő rendszer (EDOK)

Ingatlanvagyon-kataszteri rendszer (Gemini-O)

Helyi Adók Információs Rendszere (HAIR)

A feladat 2018. évi ütemének oka, hogy az ASP rendszer interfészes csatlakozásának műszaki paraméterei a MÁK által még nem kerültek végleges formában átadásra. A késedelem miatt a csatlakozást előíró kormányrendeletben a határidő módosításra került 2019. január 1-re. A kérdéses műszaki paraméterek rendelkezésre állásával a fejlesztésekre irányuló beszerzési eljárások megindíthatók lesznek.

**Spam, vírus, hálózat védelem - központi és végponti, logelemzés licencek 2017. (7332)**

Tervezett előirányzat : 30 000 ezer Ft

Összköltség : 30 000 ezer Ft

Megvalósítás : 2017-2018 évek

Besorolás : önkéntes

A Spam szűrő eszközök feladata, hogy az elektronikus levelező rendszer bejövő és kimenő e-mail forgalmát ellenőrizze, ennek során kéretlen levél szűrést, vírusellenőrzést és egyéb szűréseket végezzen. A Budapest Főváros Főpolgármesteri Hivatal számára korábban bevezetésre került és jelenleg is használt Brightmail Gateway levélszűrő rendszer a következő funkciókat biztosítja:

- Spam, vírus és túlterheléses támadások kiszűrése a bejövő és kimenő levelezési kommunikációban;

- Az e-mailek egyedi vizsgálata alapján, illetve a folyamatosan frissülő definíciós adatbázisra támaszkodva a felesleges levelek és kapcsolatok számának csökkentése.

A Hivatal átlagos napi bejövő e-mail forgalma 12000 db, ennek 32%-a hasznos, a többi vírusos és kéretlen levél, azaz a levelezés 68%-a nem terheli, nem zavarja a felhasználók munkáját és környezetét.

A loggyűjtő elemző (JSA)

A JSA valós idejű naplógyűjtő és eseményanalizáló szoftver, amely lehetővé teszi a biztonsági események azonnali felismerését, kezelését és követését a beavatkozáson, óvintézkedéseken át egészen az incidens lezárásáig. Biztosítja a biztonsági naplók hiteles begyűjtését, tárolását, archiválását az IT infrastruktúra elemeiről. Széleskörűen támogatja a határvédelmi megoldásokat, valamint az IT rendszerben található hardvereket és alkalmazásokat.

A feladat 2017. évben megvalósult, a pénzügyi kiegyenlítés húzódik át a 2018. évre.

**Tivoli mentő kliensek 2017. (7334)**

Tervezett előirányzat : 233 ezer Ft

Összköltség : 11 815 ezer Ft

Megvalósítás : 2017-2018 évek

Besorolás : önkéntes

A beruházási program keretén belül beszerzésre került a központi mentőegység alapinfrastruktúrája, melynek eredményeként az adathordozó-kapacitás alkalmassá vált a teljes IT infrastruktúra és adatainak elsődleges mentési feladataira. Ezen megoldással számos jelentős kockázati tényezőt sikerült kiiktatni, illetve megvalósíthatóvá vált az Üzletmenet-folytonossági Terv teljesítése.

A fejlesztések részeként, a Hivatalban működő IT infrastruktúra fejlődésének követése és a törvényi kötelezettségek teljesítése érdekében olyan speciális mentési eljárások kerültek és kerülnek implementálásra, amelyek biztosítják a Hivatal szakrendszereinek és azok adatainak online, konzisztens adatmentését és archiválását. Ezen funkciók folyamatos működéséhez elengedhetetlen a megfelelő típusú és mennyiségű kliens megléte. A fentiek teljesüléséhez a licencek évenkénti beszerzése (megújítása) szükséges, mivel csak ezek birtokában jogosult a Hivatal az új verziók és hibajavítások letöltésére/használatára, valamint probléma esetén a gyártói garanciális hibaelhárításra.

A beruházás célja a Budapest Főváros Főpolgármesteri Hivatalban üzemelő mentő/archiváló rendszer funkcionalitásának licencek évenkénti megújításával történő fenntartása, a mentőrendszer kapacitásának további bővítése volt. A 2018-as év előirányzata a feladathoz kapcsolódó közbeszerzési díjat fedi le.

**Számítástechnikai eszközök beszerzése 2017. (7459)**

Tervezett előirányzat : 20 715 ezer Ft

Összköltség : 50 784 ezer Ft

Megvalósítás : 2017-2018 évek

Besorolás : önkéntes

A feladat keretében tervezett beruházások célja az önkormányzati és hivatali feladatok ellátásának feltételeit megteremtő informatikai eszközök és dobozos szoftverek biztosítása volt. Az előirányzat felhasználásával a Hivatal feladatellátásához elengedhetetlen egyedi, rendkívüli és speciális igények ellátására szolgáló, asztali és mobil informatikai eszközök beszerzésére, azok kiegészítőinek, illetve egyéb szoftvertermékek beszerzésére irányuló beruházásokra került sor. Ilyen eszközök lehetnek például: hálózati eszközök, munkaállomások, monitorok, notebookok, táblagépek, projektorok, mobil adathordozók, dobozos szoftverek. A feladat 2017. évben megvalósult, csak a pénzügyi kiegyenlítés húzódik át a 2018. évre.

**Központi aktív eszközök cseréje 2017. (7457)**

Tervezett előirányzat : 588 ezer Ft

Összköltség : 29 985 ezer Ft

Megvalósítás : 2017-2018 évek

Besorolás : önkéntes

A beruházás során tervezett módon cserére kerültek a központi informatikai infrastruktúra azon elemei, melyek üzemideje meghaladta a gyártók, valamint az iparági sztenderdek által meghatározott értéket. A 2018-as év előirányzata a feladathoz kapcsolódó közbeszerzési díjat fedi le.

**Digitális hálózati fénymásolók beszerzése 2017. (7335)**

Tervezett előirányzat : 221 ezer Ft

Összköltség : 36 912 ezer Ft

Megvalósítás : 2017-2018 évek

Besorolás : önkéntes

A digitális hálózati fénymásolók beszerzése lehetővé teszi a már gazdaságosan nem javítható, a napi használatból kiesett fénymásolók cseréjét, illetve teljesíthetővé válik a beérkezett igények teljesítése. Az új gépek vásárlásával az informatikai szakterület további lépéseket tett kiemelt céljai - a költséghatékonyság növelése, a könnyebb üzemeltetést lehetővé tevő eszközpark egységesítése -irányába. A Hivatal hálózati fénymásolóinak egy részéhez azok kora miatt már nem érhető el megfelelő alkatrész utánpótlás, gyártói támogatás, ezért üzembiztonságuk nem fenntartható. A beruházással a meglévő jelen multifunkcionális fénymásoló és nyomtató eszközpark amortizációs cseréje valósult meg. A feladat 2017. évben megvalósult, csak a pénzügyi kiegyenlítés húzódik át a 2018. évre.

**Nagyteljesítményű szkennerek beszerzése (7458)**

Tervezett előirányzat : 5 880 ezer Ft

Összköltség : 5 890 ezer Ft

Megvalósítás : 2017-2018 évek

Besorolás : önkéntes

Az iratkezelési osztályon, valamint az Adó Főosztályon kezelt, több százezer oldalnyi iratállomány szkennelését végző eszközök meghaladták a tervezett üzemelési idejüket, a feladatellátás folyamatos biztosítása érdekében cseréjük fokozottan indokolt.

**Közbeszerzési kontrolling program beszerzése (7455)**

Tervezett előirányzat : 30 000 ezer Ft

Összköltség : 30 000 ezer Ft

Megvalósítás : 2017-2018 évek

Besorolás : önkéntes

A fejlesztés tartalmazza a KKP alkalmazás kiterjesztését a fővárosi intézményekre és cégekre, a rendszerek integrációs kapcsolatainak kialakítását, a munkafolyamatok informatikai folyamatainak támogatását, a vezetői információs rendszer fejlesztését.

**Közgyűlési és bizottsági szavazó és kihangosító rendszer fejlesztése (7456)**

Tervezett előirányzat : 16 000 ezer Ft

Összköltség : 16 000 ezer Ft

Megvalósítás : 2017-2018 évek

Besorolás : önkéntes

A hivatal közgyűlési és bizottsági termeiben működő eszközök amortizációs cseréje, a szolgáltatás színvonalának fenntartása és a stabil működés biztosítása érdekében.

**Gazdasági, ellátási feladatok**

**Városháza kazánok cseréje, korszerűsítése (5925)**

Tervezett előirányzat : 15 000 ezer Ft

Összköltség : 56 797 ezer Ft

Megvalósítás : 2009-2018 évek

Besorolás : kötelező

A Főpolgármesteri Hivatal kazánkorszerűsítése 2015. évben 4 db kazánház rekonstrukciójával befejeződött. Az épületben lévő 5. kazánház korszerűsítését műszaki szükségesség már nem indokolja, mivel a korszerűsített 4 db kazánház a kapacitás kiváltására alkalmas, különösen azt követően, hogy a Fővárosi Önkormányzat a KEHOP-5.2.2-16-2017-00116 azonosító számú támogatást elnyerte, mellyel az épület energetikai korszerűsítése, energiaszükségletének csökkenése valósítható meg, mely lehetővé teszi az 5. kazánház kiiktatását, annak elbontását. Az eredeti feladat műszaki tartalma ezért átdolgozásra került, így tartalmazza az 5. kazánház megszüntetéséhez szükséges alapvezeték hálózati átalakítások áttervezését, kivitelezését.

A feladat előkészítése megtörtént, a tervezésre vonatkozó közbeszerzési eljárás folyamatban van. A munkák 2018. évben realizálódhatnak.

**BFTK Nonprofit Kft. székhelyének kialakítása (7011)**

Tervezett előirányzat : 36 830 ezer Ft

Összköltség : 38 100 ezer Ft

Megvalósítás : 2014-2018 évek

Besorolás : kötelező

A feladat a Gerlóczy szárny 3. emeletén a 316-327 számú szobacsoportok felújítását tartalmazza. A feladat előkészítése megtörtént, a műszaki tervdokumentációk 2015. évben rendelkezésre álltak. A kivitelezésre a közbeszerzési eljárás az „Irodafelújítás 2017-2019” illetve „Ingatlankarbantartás 2017-2018” építési beruházásokkal közös eljárásban került lefolytatásra 2016 évben. Az eljárás többszöri átdolgozást követően jelenleg bírálati szakaszban van. Az eljárás lezárása, a szerződéskötés, és a feladat teljesítése 2018. évben realizálódik.

**Tűzjelző rendszer tervezése (7067)**

Tervezett előirányzat : 5 660 ezer Ft

Összköltség : 5 660 ezer Ft

Megvalósítás : 2015-2017 évek

Besorolás : kötelező

A tűzjelző rendszer kiépítése jogszabály által előírt kötelezettség (az Országos Tűzvédelmi Szabályzatról szóló 54/2014. (XII. 5.) BM rendelet). A feladat szorosan kapcsolódott a 7068. sz. „Főpolgármesteri Hivatal vagyonvédelmi rendszerének kialakítása” feladathoz, melynek kivitelezése 2016. tavaszán indult, ezután volt indítható a tűzjelző hálózat tervezése. A 2017. évben lebonyolított közbeszerzési eljárás eredményeképpen megkötött szerződés teljesítése folyamatban van.

**Főpolgármesteri Hivatal vagyonvédelmi rendszerének kialakítása (7068)**

Tervezett előirányzat : 126 750 ezer Ft

Összköltség : 428 544 ezer Ft

Megvalósítás : 2015-2017 évek

Besorolás : önkéntes

A 2015. évben indított közbeszerzési eljárás eredményeképpen 2016. márciusban megkötött szerződés szerint teljesített kivitelezés végszámlájának kifizetése húzódik át 2018. évre.

**Városháza régi Trafóház épületének átalakítása (7212)**

Tervezett előirányzat : 28 991 ezer Ft

Összköltség : 29 753 ezer Ft

Megvalósítás : 2016-2018 évek

Besorolás : kötelező

A régi Trafóház épületének átalakítására, ismételt használatba vételére vezetői döntés született 2016. évben, ennek eredményeképpen 30 millió Ft került jóváhagyásra a műszaki tervek elkészítésére, hivatali feladatként. A tervezés első szakaszára (vázlatterv, örökségvédelmi terv) a szerződéskötés 2017. évben megtörtént, ennek teljes körű teljesítése és kifizetése áthúzódik 2018. évre. A 2017. évi előirányzatból 2.540 E Ft, a 2018. évi ütemből 8.890 E Ft került fedezetként lekötésre az épületben lévő 10 Kvolt-os ELMÜ kapcsolótér szükséges áthelyezésének tervezésére. A közbeszerzési eljárás folyamatban van.

**Hivatali sport helyiség korszerűsítése és eszközállomány bővítése (7225)**

Tervezett előirányzat : 1 802 ezer Ft

Összköltség : 8 000 ezer Ft

Megvalósítás : 2016-2017 évek

Besorolás : önkéntes

A Hivatal torna- és kondicionáló termét naponta munkaidő után a dolgozók igen jelentős köre veszi igénybe. Az erősen elhasználódott gépek és felszerelések pótlására irányult beszerzési eljárás eredményeképpen megkötött szerződés teljesítése folyamatban van, a kifizetés áthúzódik 2018. évre.

**Nyomdagépek beszerzése 2017-2018 (7327)**

Tervezett előirányzat : 61 375 ezer Ft

Összköltség : 61 375 ezer Ft

Megvalósítás : 2017-2018 évek

Besorolás : kötelező

A Hivatal - a Nyomdaüzem részére - a nyomdagépek korszerűsítési és technológiai szinten tartó beruházásait a mindenkori éves előirányzatok terhére a tárgyévente meghatározott műszaki és kapacitási igények figyelembevételével tervezi és valósítja meg. A 2017. évben a 3 db nagyteljesítményű fekete-fehér másoló-, nyomtató-, szkennelő nyomdagépből az 1 db legalább 115 lap/perc nyomtatási sebességű gép közbeszerzési eljárása eredménytelenül zárult, 2 db 105 lap/perc sebességű gép beszerzésre került melynek kifizetése - bruttó 20.066 e Ft - áthúzódik a 2018. évre. Az Estefold 2300 térképhajtogató gép pótlásaként a 2017. évben beszerzésre került 1 db Rigoli 801T típusú offline hajtogató gép, melynek kifizetése - bruttó 3.809 e Ft - áthúzódik a 2018. évre. A Főpolgármesteri Hivatal Nyomdaüzemében elkészített összes dokumentumon belül nagymértékben megnövekedett a színes kiadványok részaránya. A 2015. és 2016. évben egyaránt cca. 2,5 millió nyomat készült a Hivatal nyomdaüzemében amelyből a színes nyomatok mennyisége a 2015. évi 485.350-ről 680.061-re emelkedett a 2016. évre. A színes nyomatok mennyisége a 2017. évben meghaladta a 683.000-et. A színes nyomatok számának emelkedése a 2015. évi szinthez képest nagyságrendileg 30-40%-os. A Nyomdaüzemben jelenleg nem áll rendelkezésre, olyan nagyteljesítményű színes nyomdagép, amely képes lenne az - egyre magasabb - hivatali igényeknek megfelelő dokumentumok előállítására. A Hivatali színes kiadványok számának emelkedéséből adódó mennyiségi és minőségi igények kielégítése, a kiadványok határidőben történő elkészítése miatt az alábbi gépek beszerzése szükséges a 2018. évben:

- 1 db nagyteljesítményű színes nyomdagép

- 2 db plottter

- 1 db szkenner

**Zászlóbeszerzés 2017. (7312)**

Tervezett előirányzat : 3 874 ezer Ft

Összköltség : 3 940 ezer Ft

Megvalósítás : 2017. év

Besorolás : kötelező

A 2017. évi ütem terhére megvalósult beszerzés pénzügyi kifizetése húzódik át 2018. évre.

**Épületberendezések beszerzése 2017. (7309)**

Tervezett előirányzat : 2 119 ezer Ft

Összköltség : 7 685 ezer Ft

Megvalósítás : 2017. év

Besorolás : kötelező

A feladat teljesítése 2017. évben teljesült, a számla kifizetése áthúzódik 2018. évre.

**Fázisjavító cseréje (7318)**

Tervezett előirányzat : 4 000 ezer Ft

Összköltség : 4 000 ezer Ft

Megvalósítás : 2017. év

Besorolás : kötelező

A beszerzés teljesítése és pénzügyi kifizetése áthúzódik a 2018. évre.

**Tűzjelző hálózat kivitelezése (7340)**

Tervezett előirányzat : 50 000 ezer Ft

Összköltség : 370 000 ezer Ft

Megvalósítás : 2017-2020 évek

Besorolás : kötelező

A teljesítés helyszíne a Főpolgármesteri Hivatal létesítménye. A feladat megvalósítása jogszabályi előíráson alapul. Az Országos Tűzvédelmi Szabályzatról szóló 54/2014. (XII. 5.) BM rendelet vonatkozó rendelkezése:

A feladat megvalósítása a 2017. évben megkezdett tervezési folyamat eredményeképpen 2018. évben magában foglalja a tűzjelző berendezés nyomvonalainak kijelölését, főáramkörök és központok teljeskörű-, valamint a perifériák (tűzérzékelők, kézi jelzésadók) részbeni telepítését. Ezt követően 2019. évben a szerelvények telepítésére, majd üzembehelyezésére kerül sor. Végül a 2020. évben a rendszer kiegészítő elemeinek (hangosítás, liftvezérlés, menekülési útvonal megvilágítás) kiépítése történik.

**Egyéb gépek, berendezések beszerzése 2017-2018 (7310)**

Tervezett előirányzat : 12 188 ezer Ft

Összköltség : 21 911 ezer Ft

Megvalósítás : 2017-2018 évek

Besorolás : önkéntes

A feladaton valósul meg a Hivatal ellátása tárgyi eszközökkel igény szerint (többek között asztali lámpa, számológép, mikrohullámú sütő, hűtőgép, kávéfőző, takarító eszközök).

**Bútor beszerzés 2017. (7321)**

Tervezett előirányzat : 2 710 ezer Ft

Összköltség : 12 944 ezer Ft

Megvalósítás : 2017. év

Besorolás : önkéntes

A 2017. évi ütem terhére megvalósult beszerzés pénzügyi kifizetése húzódik át 2018. évre.

**Telefonalközponti rendszerkészülékek beszerzése 2017-2018 (7317)**

Tervezett előirányzat : 5 000 ezer Ft

Összköltség : 8 917 ezer Ft

Megvalósítás : 2017-2018 évek

Besorolás : önkéntes

A Városháza épületében használt vezetékes telefonok állománya folyamatosan öregszik, elhasználódik. Az elhasználódás ütemének megfelelően a készülékállomány egy része folyamatos cserére szorul, ezért a Városháza épületegyüttesében telekommunikációs szolgáltatást ellátó telefonközponthoz illeszkedő rendszerkészülékek szükség szerinti beszerzése folyamatos. A kommunikációs technológia fejlődése és a munkavégzés komfortosabbá tétele miatt egyre több munkatárs feladataihoz szükséges a nem fogadott hívások kijelzésének lehetősége, ami a jelenlegi alközponti környezetben digitális rendszerkészülék használatát feltételezi, így a hivatali digitális rendszer készülékállomány fejlesztése, megfelelő színvonalon tartása és számának növelése szükséges.

A Városháza épületében jelenleg cca. 1500 db aktív távbeszélő mellék üzemel, melyhez folyamatosan biztosítani szükséges az igényeknek megfelelő mennyiségű és minőségű telefonkészülék rendelkezésre állását. A 2017. évben összesen 121 db digitális telefon beszerzése valósult meg. A 2018. évben szükséges a még meglévő analóg telefonok további cseréje, illetve az elhasználódott telefonok pótlása cca. 130-150 telefon alközponthoz illeszthető digitális rendszerkészülék beszerzésével.

**Gépjármű beszerzés 2017. (7315)**

Tervezett előirányzat : 40 194 ezer Ft

Összköltség : 52 968 ezer Ft

Megvalósítás : 2017. év

Besorolás : önkéntes

A 2017. évre tervezett 2 db tisztán elektromos hivatali kézbesítési feladatokat ellátó és 2 db közép kategóriás taxi rendszerű használatra szánt gépjármű, 1 db Hivatali szállítási feladatokat ellátó elektromos furgon, 1 db autóbusz, továbbá a hivatali igényeknek megfelelően a gépjárművek használatához szükséges egyéb tartozékok beszerzése megtörtént. A 2 db tisztán elektromos személygépjármű, az elektromos furgon és az autóbusz kifizetése áthúzódik a 2018. évre.

**Hivatali telekommunikációs hálózat részleges rekonstrukciója 2017-2018. (7316)**

Tervezett előirányzat : 8 000 ezer Ft

Összköltség : 15 620 ezer Ft

Megvalósítás : 2017-2018 évek

Besorolás : önkéntes

A hivatal épületének telekommunikációs hálózata 1995-ben a strukturált adatátviteli hálózattal együtt került kiépítésre. Az azóta eltelt időszakban egyrészt a használat, másrészt a természetes elöregedés következtében több hálózati szakaszon és rendezőhelyiségben a hálózat megbízhatósága, átviteli paraméterei lecsökkentek. A hálózat lokális jelleggel, a vele szemben támasztott igényeket kielégíteni nem képes. A 2017. évben 2 db szinti rendező és 280 strukturált hálózati végpont cseréje valósult meg. A 2018. évben 3 db szinti rendező cseréjét és bővítését szükséges elvégezni.

**Városháza elektromos erős-és gyenge áramú hálózat korszerűsítésének tervezése (7322)**

Tervezett előirányzat : 28 000 ezer Ft

Összköltség : 28 000 ezer Ft

Megvalósítás : 2017-2018 év

Besorolás : önkéntes

A Városháza teljes épületét érintő program 2000-ben kezdődött és azóta is kisebb megszakításokkal folyamatosan tart. Fő célja, hogy az elöregedett, biztonságosan már nem működtethető villamos energiaátviteli és a struktúrájában elavult, minőségében elöregedett strukturált adatátviteli hálózatot új, a kor követelményeinek megfelelő és biztonságosan üzemeltethető hálózatra cserélje fel. A program műszaki alapját a Budapesti Műszaki Egyetemen készült „Városháza elektromos felújítása” c. koncepciója képezi.

2017-ben a hivatali hálózatépítési feladatok végrehajtásának előkészítéseként szükséges a 2010-ben elkészült, de megvalósításra nem került és az időközben történt törvényi és szabványi változások miatt elavult erősáramú kiviteli tervek aktualizálását elvégeztetni, különös tekintettel az alternatív megújuló energiaforrások felhasználhatóságára, valamint a korszerű energiatakarékos világítás adta lehetőségek maximális kiaknázhatóságára. Elkészítendő továbbá egy új Strukturált adatátviteli hálózat kiviteli terve is, mely a hivatal és kor igényeinek egyaránt megfelel, továbbá a Hivatal épületének egyéb villamos rendszereihez is illeszkedik. A tervezett előirányzat terhére a hálózati terveket egységes szerkezetben, beleértve a szükséges hatósági építési engedélyeket, valamint költségvetések elkészítése valósul meg Az elkészült és engedélyezett kiviteli tervek birtokában. A hálózatépítési munkák kivitelezhetőségi és finanszírozhatósági szempontok alapján történő ütemezése elkészül A 2017. decemberében elindított közbeszerzési eljárás, valamint a teljesítés és a kifizetés áthúzódik a 2018. évre.

**Hivatali büfé korszerűsítése, szabványosítása (7326)**

Tervezett előirányzat : 11 450 ezer Ft

Összköltség : 11 450 ezer Ft

Megvalósítás : 2017. év

Besorolás : önkéntes

A feladat a berendezések korszerűbbre történő cseréjét, bővítését és a helyiségcsoport ennek megfelelő átalakítását, tartalmazza. A hivatali büfé korszerűsítését célzó eszközbeszerzések és járulékos munkák elvégzésére irányuló beszerzések megvalósítása 2017. évben megtörtént. A teljesítés és a pénzügyi kifizetés áthúzódik a 2018. évre.

**Elektromos autó töltő állomás telepítése (7324)**

Tervezett előirányzat : 4 432 ezer Ft

Összköltség : 4 432 ezer Ft

Megvalósítás : 2017. év

Besorolás : önkéntes

A beruházás megvalósult, a számla kifizetésének áthúzódása miatt szükséges a fedezet áttervezés 2018. évre.

**Oktatóbázis kialakítása (7311)**

Tervezett előirányzat : 95 000 ezer Ft

Összköltség : 95 000 ezer Ft

Megvalósítás : 2017-2018 évek

Besorolás : önkéntes

A Főpolgármesteri Hivatal munkavállalói részére a Köztisztviselőkre vonatkozó törvény, illetve a hivatal belső szabályozása alapján kötelező oktatási programok teljesítése előírt. A Hivatal épületében jelenleg rendelkezésre álló, mintegy 25 fő befogadására alkalmas és megfelelő informatikai eszközállománnyal felszerelt oktatóterem nem elegendő az előírt oktatások lebonyolításához.

A feladat kétéves megvalósításban egy 15-20 fős informatikai és egy 25-30 fős előadói infrastruktúrával felszerelt oktatóbázis tervezését, illetve kivitelezését tartalmazza, a Hivatal épületében a Keresztszárny 405-ös számú szobacsoportban.

**Szünetmentes tápegység beszerzése (7319)**

Tervezett előirányzat : 4 560 ezer Ft

Összköltség : 4 560 ezer Ft

Megvalósítás : 2017. év

Besorolás : önkéntes

A beruházás megvalósult, a számla kifizetése 2018-re húzódik át.

**Hivatal épületében létesítendő hálózati infrastruktúra (7323)**

Tervezett előirányzat : 7 747 ezer Ft

Összköltség : 7 747 ezer Ft

Megvalósítás : 2017. év

Besorolás : önkéntes

A beruházás megvalósult, a számla kifizetése 2018-re húzódik át.

**C/ ÉVKÖZI INDÍTÁSÚ ÖNKORMÁNYZATI ÉS HIVATALI BERUHÁZÁSOK**

**C/1. Évközi indítású önkormányzati beruházások**

**Köznevelési feladatok**

**Fővárosi Önkormányzat Óvodája, Kisértékű tárgyi eszköz beszerzés**

Tervezett előirányzat : 200 000 ezer Ft

Összköltség : 200 000 ezer Ft

Megvalósítás : 2018. év

Besorolás : kötelező

A napi folyamatos működés fenntartásához elengedhetetlenül szükséges kisértékű tárgyi eszközök év közben történő, a felmerülő igény szerinti folyamatos beszerzése.

**Cseppkő Óvoda, Kisértékű tárgyi eszköz beszerzés**

Tervezett előirányzat : 200 000 ezer Ft

Összköltség : 200 000 ezer Ft

Megvalósítás : 2018. év

Besorolás : kötelező

A napi folyamatos működés fenntartásához elengedhetetlenül szükséges kisértékű tárgyi eszközök év közben történő, a felmerülő igény szerinti folyamatos beszerzése.

**FROKK, Kisértékű tárgyi eszköz beszerzés**

Tervezett előirányzat : 200 000 ezer Ft

Összköltség : 200 000 ezer Ft

Megvalósítás : 2018. év

Besorolás : kötelező

A napi folyamatos működés fenntartásához elengedhetetlenül szükséges kisértékű tárgyi eszközök év közben történő, a felmerülő igény szerinti folyamatos beszerzése.

**Deák 17 Galéria, Kisértékű tárgyi eszköz beszerzés**

Tervezett előirányzat : 200 000 ezer Ft

Összköltség : 200 000 ezer Ft

Megvalósítás : 2018. év

Besorolás : kötelező

A napi folyamatos működés fenntartásához elengedhetetlenül szükséges kisértékű tárgyi eszközök év közben történő, a felmerülő igény szerinti folyamatos beszerzése.

**Kulturális feladatok**

**Fővárosi Állat- és Nyövénykert**

**FÁNK Hermina Garázs tervezése és megvalósítása**

Tervezett előirányzat : 2 659 000 ezer Ft

Összköltség : 5 717 000 ezer Ft

Megvalósítás : 2017-2019 évek

Besorolás : kötelező

A Hermina Garázs a Liget Projekthez kapcsolódva, a Kormányhatározat 1348/2017. (VI.20.) értelmében a Fővárosi Önkormányzat tulajdonában álló, a FÁNK földhasználati jogával terhelt, Budapest 29753 helyrajzi számú, természetben Budapest XIV. kerület Állatkerti körút 14-16. a volt Vidámpark területén valósul meg. A kivitelezés az elkészült kiviteli tervek után kezdődhet el. Teljes mértékben állami támogatással megvalósuló feladat.

**Közlekedési feladatok**

**Forgalomtechnikai intézkedések 2018.**

Tervezett előirányzat : 397 000 ezer Ft

Összköltség : 397 000 ezer Ft

Megvalósítás : 2018. év

Besorolás : kötelező

Budapest Közút feladata a Közútkezelési Feladat-ellátás körébe tartozó forgalomtechnikai felújítások, melynek megvalósítására ad fedezetet a 2018. évi előirányzat. Tervezett intézkedések eredményeként javul az üzembiztonság és a közösségi közlekedés színvonala emelkedik.

**2018. évi közúti forgalomirányítás fejlesztési programja**

Tervezett előirányzat : 540 000 ezer Ft

Összköltség : 540 000 ezer Ft

Megvalósítás : 2018. év

Besorolás : kötelező

A fejlesztési program keretében az alábbi feladatok valósulnak meg:

* Vezérlőberendezések cseréje,
* Központra kötés,
* Esélyegyenlőségi követelmények teljesítése,
* Forgalomtól függő üzemmód bevezetése,
* Változtatható jelzésképű táblák létesítése,

A tervezett intézkedések eredményeként a fővárosi közúti forgalomirányítás eszközei fokozatosan korszerűsítésre kerülnek, így nő üzemeltetésük megbízhatósága, és javul a forgalmi igényekhez való rugalmas alkalmazkodó képességük, ami végső soron a tömegközlekedési és egyéni közlekedő járművek eljutási idejének csökkenéséhez vezethet.

**VEKOP Kerékpáros fejlesztések**

Tervezett előirányzat : 52 732 ezer Ft

Összköltség : 99 232 ezer Ft

Megvalósítás : 2017-2019 évek

Besorolás : kötelező

A Főváros célkitűzése a Balázs Mór-tervben a fenntartható módok arányának növelése 80%-ra, (kerékpáros közlekedés 10%-os részarányának elérése 2030-ig). A kerékpárosbarát fejlesztéseket tartalmazó projektek célja, hogy Budapesten a mindennapi közlekedési célú utazások esetén növekedjen a kerékpáros közösségi közlekedési módot választók részaránya, hozzájárulva ezzel az élhetőbb és fenntarthatóbb városi környezet alakulásához. Kerékpárutak építése, szemléletformálás és a BUBI hálózat bővítése az európai unió támogatásával megvalósuló projektek tartalma. A projektek Támogatási Szerződései 2016. december 20-án léptek hatályba, amelyek keretében a Főváros a projektek eredményes megvalósítása érdekében konzorciumi együttműködési megállapodásokat kötött az érintett kerületi önkormányzatokkal, illetve a BKK Zrt.-vel. A Főváros, mint konzorcium vezető látja el a 12 db projekt kötelezően előírt kommunikációs feladatait, illetve projektmenedzsment feladatokat lát el.

**Tervezési előkészítés a Milleniumi Földalatti Vasút rekonstrukciójához és a járműbeszerzéshez**

Tervezett előirányzat : 660 000 ezer Ft

Összköltség : 660 000 ezer Ft

Megvalósítás : 2017- 2018 évek

Besorolás : kötelező

A Támogatási Szerződés megkötését követően az első részfeladat tekintetében a támogatási előleg folyósításának határideje 2016. december 1. napja volt. Ennek maximális elszámolható költsége 38 millió Ft összegű. A folyósítás a határidőben foglaltak szerint nem volt tartható. A 38 millió Ft támogatói előleg kifizetésének jóváhagyását a 2016. évi költségvetési maradványok egy részének felhasználásáról szóló 1775/2017. (XI.7.) Korm. határozat 7. pontja engedélyezte. A Kormány e döntésével vált lehetővé a szerződés szerinti részfeladatok további ütemezése, és a folyósítási határidők módosítása. Ez alapján lehetőség nyílt a Támogatási Szerződés módosítására, valamint a korábban ki nem fizetett támogatás átütemezésére, Melyet a Fővárosi Közgyűlés a 2017. december 6-i ülésén hagyott jóvá.

A Főváros 2017. novemberi koncepcionális döntéseit követően összeállításra került a végleges műszaki diszpozíció, amely keretmegállapodás jelleggel tartalmazza már a II. és III. ütem leírásait is (Kassai téri, illetve Marcheggi hídi meghosszabbítás.).

**A városi közlekedési eszközváltási pontokhoz kapcsolódó P+R parkolók építése Budapesten IKOP**

Tervezett előirányzat : 200 000 ezer Ft

Összköltség : 342 154 ezer Ft

Megvalósítás : 2018-2019 évek

Besorolás : kötelező

A projekt megvalósításának érdekében a BKK Zrt. támogatási szerződést kötött a Nemzeti Fejlesztési Minisztériummal összesen 3 Mrd Ft értékben, melyhez további önrész biztosítása szükséges. A támogatási szerződésben nevesített összeget a Főváros biztosítja a költségvetésében, mely a projekt el nem számolható részét képezi. A BKK az előirányzatot területszerzésre és egyéb területrendezési feladatokra fordítja.

**Blaha Lujza tér rekonstrukciója**

Tervezett előirányzat : 37 300 ezer Ft

Összköltség : 1 845 000 ezer Ft

Megvalósítás : 2017-2019 évek

Besorolás : kötelező

A VIII. kerület peremén fekvő tér fontos belvárosi csomópont, itt jár a 4-6-os villamos, az M2, továbbá a Budát Északkelet-Pesttel összekötő buszjáratok. A rekonstrukció a Rákóczi úton a Kazinczy utca – Szentkirályi utca vonalától az Osváth utca vonaláig terjedne. Az aluljáró rekonstrukciója minden ütemhez illeszthető projekt, és annak része.

A Blaha Lujza tér rendezése évtizedek óta halogatott ügy, támogatás hiányában csak koncepciótervi szintű tervezés valósult meg. A tervezési diszpozíció véleményezése megtörtént, közbeszerzési eljárás kiírása a következő feladat.

**Széna tér felújítás, tervezés, kivitelezés**

Tervezett előirányzat : 258 300 ezer Ft

Összköltség : 2 565 000 ezer Ft

Megvalósítás : 2017-2020 évek

Besorolás : kötelező

A projekt alap célja a Széna tér, mint a Nagykörút budai szakasza melletti kiemelt közterület megújítása, a kapcsolódó közlekedési infrastruktúra fejlesztése, figyelembe véve a Széll Kálmán tér és a Millenáris megvalósuló fejlesztéseit.

A projekt másik célja (II. ütem), hogy a Széna téri meglévő elővárosi autóbusz-végállomás rendezésre kerüljön, a tér autóbuszos terheltsége, és az ebből adódó beépítettség mértéke csökkenjen. Ennek azonban a fővárosi intézményrendszeren kívülálló feltételei is vannak.

Szintén rendezni szükséges a Széna tér Ostrom utca – Csalogány utca közti, ma parkolónak használt részét.

A Széna téri fejlesztés szorosan kapcsolódik a megvalósult Széll Kálmán téri fejlesztéshez. Tekintettel arra, hogy a Széll Kálmán téri metróállomásra érkező utasok jelentős része keresi a Széna tér térségét, így a projekt keretében nagykapacitású lift vagy mozgólépcső alkalmazásával megvalósulna a Széll Kálmán téri metróállomás második, keleti kijárata. Az új kijárat a környezeti adottságok alapján kisméretű, a Margit körút alatt elhelyezkedő elosztó aluljáróba érkezne, amely közvetlen kapcsolatot biztosítana a környezet kulturális, munkahelyi és bevásárló létesítményei felé.

A Széna térre és környezetére 2012-ben tanulmányterv készült. Részletes tervek, engedélyek nem állnak rendelkezésre.

**3-as villamos Északi, Árpád hídig történő meghosszabítása és kapcsolódó infrastruktura tervezése**

Tervezett előirányzat : 200 000 ezer Ft

Összköltség : 438 200 ezer Ft

Megvalósítás : 2017-2020 évek

Besorolás : kötelező

A projekt keretében megvalósul a 3-as villamos északi meghosszabbításának előkészítése (tervezés) az Árpád hídig, amely tartalmazza a Nagy Lajos király útja – M3 bevezető csomópontja átépítését, a MillFAV Kassai téri állomásának előkészítését, illetve megépül Rákosrendező felett egy közúti – villamos felüljáró.

**M3 melletti zajvédő fal (hatósági kötelezés)**

Tervezett előirányzat : 360 000 ezer Ft

Összköltség : 360 000 ezer Ft

Megvalósítás : 2017-2018 évek

Besorolás : kötelező

A zajvédelmi fal építési engedélyt megfellebbezték, a II. fokú döntés az építési engedélyt jóváhagyta. Felülvizsgálati kérelem került benyújtásra. Jelenleg a kivitelező kiválasztására a közbeszerzési kiírás előkészítése folyik.

**Vízgazdálkodási feladatok**

**Budapest ivóvízellátó hálózat rekonstrukciója**

Tervezett előirányzat : 1 457 895 ezer Ft

Összköltség : 1 457 895 ezer Ft

Megvalósítás : 2017-2018 évek

Besorolás : kötelező

A projekt célja Budapesten az ivóvízellátó hálózat elavult elemeinek cseréje, a hálózat racionalizálása, az ólom bekötővezetékek kiváltása, víz termelő kutak fejlesztése. A KEHOP-2.1.5. azonosító számú pályázati felhívásra a Főváros az NFP Nonprofit Kft-vel konzorciumban támogatási kérelmet nyújtott be. A Támogatási Szerződés megkötésére 2017.szeptember 28-án került sor. Jelenleg a projektfejlesztési szakasz van folyamatban.

**Dél-pesti szennyvíztisztitó**

Tervezett előirányzat : 622 300 ezer Ft

Összköltség : 622 300 ezer Ft

Megvalósítás : 2018. év

Besorolás : kötelező

A meglévő, 3300 m3-es záportározó kapacitás bővítés célja, hogy a szennyvíztisztító telepre jelenleg befolyó, csapadékkal higított szennyvízből a szárazidei szennyvízhozam háromszorosáig érkező szennyvíz csak biológiai tisztítás után juthasson a Ráckevei-Soroksári Dunába. A jelenlegi 3300 m3 záporvíz tározó kapacitását 7000 m3-re kell bővíteni. A fejlesztés keretében megépítendő technológia a szennyvíztisztítás hatékonyságát és biztonságát növeli. Az előirányzat összege tartalmazza a műszaki ellenőri és lebonyolítói feladatok fedezetét is.

**Környezetvédelmi feladatok**

**HUHA II. Új Hulladékhasznosító és Iszapégető Erőmű megvalósítása**

Tervezett előirányzat : 2 631 579 ezer Ft

Összköltség : 2 631 579 ezer Ft

Megvalósítás : 2017-2023 évek

Besorolás : kötelező

A projekt célja a főváros szennyvíztisztító telepein keletkező szennyvíziszap hasznosítása, ezzel az országos szennyvíziszap hasznosítási arányának növelése energetikai hasznosítással. A KEHOP-2.3.0 kiírás értelmében Budapest Főváros Önkormányzata a Nemzeti Fejlesztési Programiroda Nonprofit Kft-vel (NFP Kft.) konzorciumban adhat be támogatási kérelmet, ennek érdekében a konzorciumi megállapodás aláírásra került 2017. június 30-án. Az NFP a támogatási kérelmet benyújtotta, a Támogatási Szerződés 2017. október 31-én aláírásra került. Jelenleg projektfejlesztés van folyamatban.

**A fővárosi hulladékgazdálkodási rendszer fejlesztése, különös tekintettel a hulladékgyűjtési, szállítási és előkezelő rendszerre**

Tervezett előirányzat : 9 354 630 ezer Ft

Összköltség : 9 354 630 ezer Ft

Megvalósítás : 2018. év

Besorolás : kötelező

A KEHOP-3.2.1-15-2017-00024 azonosítószámú projekt keretébenvegyes hulladék gyűjtésére alkalmas, elsősorban alacsony padlós, két, illetve háromtengelyes hulladékbegyűjtő célgépek beszerzésére kerül sor. A projektet a Fővárosi Önkormányzat a Nemzeti Fejlesztési Programiroda Nonprofit Kft-vel, mint konzorciumvezetővel konzorciumban valósítja meg, a Főváros az eszközbeszerzést, a szemléletformálást, valamint a PR (tájékoztatás, nyilvánosság) feladatokat látja el. A Támogatási Szerződés megkötésére 2017. 12. 01. napján került sor.

**Lehel téri Templom előtti terület tereprendezése**

Tervezett előirányzat : 60 000 ezer Ft

Összköltség : 60 000 ezer Ft

Megvalósítás : 2018. év

Besorolás : kötelező

A park a XIII. kerület városkapuja. A terület jelenleg forgalmas utak közé ékelt sziget, melynek központi eleme a templom. A beruházás célja a templom és az előtte fekvő zöldfelület autósforgalomtól, valamint parkolástól való elzárása, a templom előtt tér átalakítása, a terület növényesítése, tiszta, egyszerű felületek, formák alkalmazása, klasszikus térszerkesztéssel mégis kortárs szemlélettel és anyaghasználattal.

**Igazgatási feladatok**

**Fővárosi Önkormányzati Rendészeti Igazgatóság eszközbeszerzései 2018.**

Tervezett előirányzat : 28 000 ezer Ft

Összköltség : 28 000 ezer Ft

Megvalósítás : 2018. év

Besorolás : kötelező

A FÖRI 2018. évre tervezett eszközbeszerzései: szolgálatellátást biztosító gépkocsi, megkülönböztető jelzések, URH és GPS készülékek, fényképezőgépek, biztonságtechnikai eszközök, informatikai eszközök (számítógépek, monitorok), irodatechnikai eszközök, bútorok.

**Fövárosi Önkormányzat Rendészeti Igazgatóság Illatos úti telephely fűtéskorszerűsítése**

Tervezett előirányzat : 5 000 ezer Ft

Összköltség : 5 000 ezer Ft

Megvalósítás : 2018. év

Besorolás : kötelező

A FÖRI Állategészségügyi Szolgálatának telephelye (1097 Budapest, Illatos út 23/A.) meglévő hőközpontja és kazánrendszere energetikai szempontból fejlesztésre szorul. Előzetes szakmai vizsgálataink alapján a hőközponti kazáncsere, amely a vezetékrendszert és a fűtőtesteket is érintené, a fogyasztásban költségmegtakarítást eredményezne, viszont jelentős forrás igénnyel bír.

Második (kisebb forrás igényű) alternatíva a gáz költség csökkentésére, ha az eddigi „átfolyós” rendszerben előállított használati meleg víz, ezt követően indirekt tárolóban (boyler) kerülne előállításra a jelenlegi kazánok igénybe vételével. Ez a fő épület padlásterében megoldható. A kennelek takarítása jelentős meleg víz igénnyel bír. A takarítási szokásokat, azok időbeni eloszlását és az egy alkalommal elhasznált vízmennyiséget figyelembe véve, 3 m3-es tartály(ok) alkalmazása megfelelő. Az indirekt tárolóban történt HMV előállítással is jelentős költségeket lehet megtakarítani.

**Fővárosi Önkormányzat Rendészeti Igazgatóság Pálya utcai telephely parkoló kialakítás**

Tervezett előirányzat : 20 000 ezer Ft

Összköltség : 20 000 ezer Ft

Megvalósítás : 2018. év

Besorolás : kötelező

A FÖRI az alaptevékenységhez kapcsolódva 2014-ben egy elszállító járművel, illetve szolgáltatás alkalmi igénybevételével kezdte el a szabálytalanul parkoló gépkocsik és üzemképtelen gépjárművek elszállítását. A tevékenység során a beszállított gépkocsik az ügyfél általi átvételig a telephely parkoló részére kialakított területén kerültek elhelyezésre. A tevékenység az elmúlt évek során jelentős mértékben bővült, 2018. évben már 3 saját, illetve üzemeltetésbe átvett gépkocsi igénybevételével történik a beszállítás. A megnövekedett szállítói kapacitás, valamint az üzemképtelen gépkocsik egy részének e területen történő hosszabb idejű tárolása – minimum 8 hónap, de nem jogtiszta esetekben ezt meghaladó időszak – jelentős többletkapacitást igényel mind tároló helyben, mind ügyfélkezelésben.

A megnövekedett elszállító kapacitásból adódó sűrűsödő beszállítások növelik a telephely zsúfoltságát, a gépkocsi mozgások, rakodások gyakran okoznak balesetveszélyt, az esetleges gépkocsi sérülések megtörténtének kockázatát. A nagyszámú beszállítás miatti tároló hely igény következtében már a szolgálati járművek telephelyen belüli parkolása sem megoldott, közterületi parkolásuk gyakorta problémát jelent, melynek következtében növekedtek az ezzel kapcsolatos lakossági panaszok.

A telephely 2014. évi átvétellét követő átalakításkor a főépületen kívüli melléképületek közül csak egy került ténylegesen részleges felújításra, a másik épületé elmaradt. Az eltelt több, mint három évben az egyébként is koros épület állapota az elmaradt felújítási munkálatok következtében jelentősen romlott, teteje több helyen megroppant, falazata vizes, vakolata lepereg, alapzata több helyen megsüllyedt, a nyílászárók csak részlegesen töltik be feladatukat, hőszigetelő hatékonyságuk gyenge. Az épület további felújításának elmaradása esetén az építmény rövid időn belül életveszélyessé válik. A felmérések alapján az épület bontása, vagy bontással egybekötött teljes felújítása vált szükségessé. Az épületrész jelenlegi kihasználtsága alacsony, csak leselejtezett (leselejtezendő) eszközök, bútorok, illetve a korábbi időszakból megmaradt nagykonyhai eszközök tárolása történik. Az épület a FÖRI szempontjából nincs hasznosítva, nélkülözhető. A műszaki állapot, illetve kihasználás hiány figyelembevételével az épület bontása indokolt. A bontást követően a területen parkolóhely kialakításra kerül sor a beszállításra kerülő gépkocsik kulturált tárolására és elhelyezésére, ezáltal a zsúfoltságból adódó balesetveszélyes helyzetek és gépkocsi sérülések elkerülhetők lesznek.

Az épületbontásból adódó parkoló bővítés következtében a parkolásra alkalmas terület jelentősen növekedik, a jelenleg 22 fő gépjármű tárolására képes tároló hely kapacitás közel duplájára nő ezáltal megoldódik a

- szabálytalan parkolás miatt beszállított gépkocsik

- üzemképtelen járművek

- szolgálati gépkocsik, ezen belül is a nagy helyigényű elszállító tehergépkocsik

kulturált parkolása. A megnövelt tároló hely kapacitás segíti a rendelkezésre álló elszállító kapacitás hatékony kihasználását, ezáltal támogatva a főváros által kezelt közterületek rendezettségét és a bevétel növelést, illetve a bontás következtében a rossz állagú épület balesetveszélyessége is megszűnik.

**BFVK Zrt. Közszolgáltatás**

**Kisértékű tárgyi eszközök beszerzése kerete BFVK**

Tervezett előirányzat : 6 000 ezer Ft

Összköltség : 36 000 ezer Ft

Megvalósítás : 2018-2023 évek

Besorolás : kötelező

Tömbházak és Nyugdíjasházak üzemeltetéséhez szükséges lakásfelszerelési eszközök és lakás karbantartási és üzemeltetési eszközök beszerzése.

**C/2. Évközi indítású hivatali beruházások**

**Informatikai feladatok**

**Licenc vásárlás 2018**

Tervezett előirányzat : 280 000 ezer Ft

Összköltség : 280 000 ezer Ft

Megvalósítás : 2018. év

Besorolás : kötelező

A beruházás célja, hogy biztosítsa a szerverek és a munkaállomások, (PC-k), felhasználók számára az alkalmazott alap operációs rendszer szoftverek és irodai alap alkalmazások folyamatos jogtiszta használatát, verzió követését, másrészt optimalizáltan és tervezhető módon tegye lehetővé a Főpolgármesteri Hivatal számára a szoftver jogtisztaság fenntartását.

A Hivatal részére a Microsoft Enterprise Agreement (Nagyvállalati Szerződés, a továbbiakban: EA) megállapodás keretében történik a licencek beszerzése. Az engedélyokirat keretén belül, olyan szerződéses konstrukció útján volt biztosítva, hogy Budapest Főváros Önkormányzata, illetve a Budapest Főváros Főpolgármesteri Hivatal eleget tudjon tenni a szerzői jogokról szóló 1999. évi LXXVI. törvény előírásainak. Az új beruházás révén a jogszerű szoftverhasználat továbbra is megvalósíthatóvá válik.

Az EA megállapodás megújítása a 2018. évben esedékes, mely önmagában nem jár pénzügyi kötelezettségvállalással. A licencek beszerzése a megállapodásra történő hivatkozással a Microsoft arra jogosult viszonteladójától történik a Kbt.-ben rögzített közbeszerzési eljárás lefolytatását követően.

**Vírusvédelem és hálózati biztonsági licenszek 2018**

Tervezett előirányzat : 25 000 ezer Ft

Összköltség : 25 000 ezer Ft

Megvalósítás : 2018. év

Besorolás : kötelező

A Főpolgármesteri Hivatal informatikai hálózatának biztonságos működése és annak, adatainak védelme érdekében szükséges a hálózati kommunikáció és internetes web forgalom, a szerverek és a munkaállomások teljes körű vírusvédelmi rendszerét biztosító szoftverek beszerzése, a tartalomszűrő szoftverek, webforgalom security szűrő rendszerek éves verziókövetésének biztosítása, valamint a kapcsolódó vírus definíciós adatbázisok folyamatos frissítése.

**Spam, vírus, hálózat védelem - központi és végponti, logelemzés licencek 2018.**

Tervezett előirányzat : 30 000 ezer Ft

Összköltség : 30 000 ezer Ft

Megvalósítás : 2018. év

Besorolás : kötelező

A korábban beszerzett loggyűjtő szoftver kizárólag az informatikai rendszer erőforrásaira veszélyt jelentő incidenskezelést teszi lehetővé, azaz csak szerver és hálózati hardver eszközök, operációs rendszerek logjainak gyűjtése, elemzése biztosított.

A 2013. évi L. törvénynek való megfelelés érdekében a log gyűjtő rendszerek folyamatos fejlesztése szükséges, nemcsak a hardver eszközök, hanem a szoftverek és alkalmazások tekintetében is.

**Tűzfal (pl. Juniper), wifi management licenc 2018.**

Tervezett előirányzat : 10 000 ezer Ft

Összköltség : 10 000 ezer Ft

Megvalósítás : 2018. év

Besorolás : kötelező

A beruházás során ezen eszköz licencek megújítására kerül sor az alábbiakban részletezett tartalommal:

A tűzfal és a rajta futó kiegészítő biztonsági rendszerkomponensek frissítése biztosítja a Hivatal számára a tűzfal naprakész biztonsági információ-adatbázissal rendelkezését, hiszen csak így képes megvédeni a Hivatal informatikai rendszereit és az azon tárolt adatokat egy bizonyos betöréses vagy túlterheléses külső kiber támadásoktól.

Az informatikai hálózat vezetékes és vezeték nélküli hálózati aktív elemeihez tartozó operációs rendszerek és alapszoftverek frissítésére szolgáló licencek, melyek révén a hálózati infrastruktúra üzembiztonsága és illeszkedése a folyamatosan újuló kapcsolódó technikákhoz (pl: mobil eszközök) magas szinten tartható. Ennek köszönhetően gyorsabb a hibakeresés, folyamatosan javul a rendszerillesztés, a szabványkövetés, így szélesebb körű szolgáltatás biztosítható - különös tekintettel a mobil eszközökre.

**Tivoli mentő kliensek 2018.**

Tervezett előirányzat : 15 000 ezer Ft

Összköltség : 15 000 ezer Ft

Megvalósítás : 2018. év

Besorolás : kötelező

A beruházási program keretén belül beszerzésre került a központi mentőegység alapinfrastruktúrája, melynek eredményeként az adathordozó-kapacitás alkalmassá vált a teljes IT infrastruktúra és adatainak elsődleges mentési feladataira (megközelítőleg évi 300TB). Ezen megoldással számos jelentős kockázati tényezőt sikerült kiiktatni, illetve megvalósíthatóvá vált az Üzletmenet-folytonossági Terv teljesítése. A fejlesztések részeként, a Hivatalban működő IT infrastruktúra fejlődésének követése és a törvényi kötelezettségek teljesítése érdekében olyan speciális mentési eljárások kerültek és kerülnek implementálásra, amelyek biztosítják a Hivatal szakrendszereinek és azok adatainak online, konzisztens adatmentését és archiválását. Ezen funkciók folyamatos működéséhez elengedhetetlen a megfelelő típusú és mennyiségű kliens megléte. A fentiek teljesüléséhez a licencek évenkénti beszerzése (megújítása) szükséges, mivel csak ezek birtokában jogosult a Hivatal az új verziók és hibajavítások letöltésére/használatára, valamint probléma esetén a gyártói garanciális hibaelhárításra.A beruházási cél a Budapest Főváros Főpolgármesteri Hivatalban üzemelő mentő/archiváló rendszer funkcionalitásának licencek megújításával történő fenntartása, a mentőrendszer kapacitásának további, a műszaki szükségleteknek megfelelő bővítése.

**Számítástechnikai eszközök beszerzése 2018.**

Tervezett előirányzat : 75 000 ezer Ft

Összköltség : 75 000 ezer Ft

Megvalósítás : 2018. év

Besorolás : kötelező

A feladat keretében megvalósítani tervezett beruházások célja az önkormányzati és hivatali feladatok ellátásának feltételeit megteremtő informatikai eszközök és dobozos szoftverek biztosítása. Ilyen eszközök lehetnek például: hálózati eszközök, munkaállomások, monitorok, notebookok, táblagépek, projektorok, mobil adathordozók, dobozos szoftverek.

**Központi aktív eszközök cseréje 2018**

Tervezett előirányzat : 30 000 ezer Ft

Összköltség : 30 000 ezer Ft

Megvalósítás : 2018. év

Besorolás : kötelező

A beruházás során tervezett módon cserére kerülnek a központi informatikai infrastruktúra azon elemei, melyek üzemidejük meghaladta a gyártók, valamint az iparági sztenderdek által meghatározott értéket, ezért zavartalan működésük nem biztosítható. Jelen feladat keretében – a Hivatal meglévő eszközállományához illeszkedően – szerver hardver infrastruktúrájának cseréje, valamint szerver perifériák (memória, SSD-k, hálózati elemek) kerülnek beszerzésre.

**Digitális hálózati fénymásolók beszerzése 2018.**

Tervezett előirányzat : 20 000 ezer Ft

Összköltség : 20 000 ezer Ft

Megvalósítás : 2018. év

Besorolás : kötelező

A digitális hálózati fénymásolók beszerzése lehetővé teszi a már gazdaságosan nem javítható, a napi használatból kiesett fénymásolók cseréjét, illetve a Hivatal Főosztályai igényeinek teljesítését. Az új gépek vásárlásával az informatikai szakterület további lépéseket tesz kiemelt céljai, a költséghatékonyság növelése, a könnyebb üzemeltetést lehetővé tevő eszközpark egységesítése irányába. A Hivatal hálózati fénymásolóinak egy részéhez azok kora miatt már nem érhető el megfelelő alkatrész utánpótlás, gyártói támogatás, ezért üzembiztonságuk nem fenntartható. A beruházással a meglévő multifunkcionális eszközpark amortizációs cseréje biztosított (kb. 10-12 eszköz beszerzése és cseréje).

**Oracle licence megújítás HAIR rendszerhez**

Tervezett előirányzat : 110 000 ezer Ft

Összköltség : 110 000 ezer Ft

Megvalósítás : 2018. év

Besorolás : önkéntes

A Főpolgármesteri Hivatal egyik legfőbb bevételi forrásának, a helyi iparűzési adó beszedésének informatikai alkalmazása Oracle rendszerű szerveren működik. A szerveren futó adatbázis licencek frissítése az elmúlt években nem történt meg tekintettel arra, hogy a korábban hatályos jogszabályok szerint az Önkormányzati adórendszer tekintetében a Magyar Államkincstár szolgáltatását kell igénybe venni. A MÁK által üzemeltetett adórendszer azon funkciói, melyek megfelelnek egy Budapest méretű város igényeinek még nem állnak rendelkezésre, ezért a jogalkotó a csatlakozás céldátumát 2021-re módosította. A jogszabályváltozás hatására a 2017. évben a HAIR rendszer átfogó fejlesztése kezdődött meg annak érdekében, hogy annak javuló hatékonysága révén a beszedett helyi iparűzési adó mértéke számottevően emelkedni tudjon. A fejlesztés egyes elemeinek használatba vételéhez, valamint a HAIR rendszer biztonságos üzemeltetéséhez az Oracle licencek megújítása szükséges.

**Gazdasági, ellátási feladatok**

**Bútor beszerzés 2018.**

Tervezett előirányzat : 3 000 ezer Ft

Összköltség : 3 000 ezer Ft

Megvalósítás : 2018. év

Besorolás : önkéntes

A Hivatal helyiségeiben található régebbi, elavult, javíthatatlanná váló bútorok cseréje, pótlása folyamatos igényként jelentkezik, ennek fedezetét biztosítja a feladaton tervezett összeg.

**Zászlóbeszerzés 2018.**

Tervezett előirányzat : 4 000 ezer Ft

Összköltség : 4 000 ezer Ft

Megvalósítás : 2018. év

Besorolás : kötelező

A Budapest főváros fellobogózásáról szóló 24/2016. (IX. 15.) Főv. Kgy. rendelet 2. § (2) bekezdése szerint a fellobogózás végrehajtásáról a közterületek tekintetében a Főpolgármesteri Hivatal gondoskodik. A 2018. évben cca. 450-600 db nemzeti színű- és fővárosi közterületi, valamint díszzászló, továbbá cca. 100-150 db zászlórúd beszerzése szükséges, így a meghatározott követelményeknek megfelelő minőségű és becsült darabszámú 2018. évi zászlóbeszerzés a Hivatal lobogózási feladatainak folyamatos ellátását biztosítja.

**Mobiltelefonok beszerzése 2018**

Tervezett előirányzat : 10 000 ezer Ft

Összköltség : 10 000 ezer Ft

Megvalósítás : 2018. év

Besorolás : önkéntes

A Hivatal által használt mobiltelefonok állománya folyamatosan öregszik, elhasználódik. Jó részük csak gazdaságtalanul lenne javítható, illetve a javítás után sem felelne meg a változó technológiai (operációs rendszer és alkalmazásverziók) követelményeknek. A Hivatali több mint 300 db-os mobiltelefon készülékállomány mintegy negyedének évenkénti cseréje indokolt a megfelelő műszaki ellátottság és a folyamatos feladatellátás biztosítása érdekében. A bruttó 10.000 e Ft-os előirányzatból várhatóan 70 db új okostelefon szerezhető be, mellyel biztosítható a Hivatali készülékállomány elavuló részének 2018. évi cseréje.

**Épületberendezések beszerzése 2018**

Tervezett előirányzat : 15 000 ezer Ft

Összköltség : 15 000 ezer Ft

Megvalósítás : 2018. év

Besorolás : kötelező

A feladat keretében biztosított a Hivatal épületében az elhasználódott, meghibásodott épületberendezések cseréjéhez a berendezések beszerzése. A 2018. évi előirányzatból az előzetes felmérések alapján fan coil hűtő berendezések, radiátorok, lámpatestek, Kludi szenzoros csapok, falba szerelt Geberit WC öblítő berendezések beszerzése tervezett.

**Klíma berendezés beszerzése**

Tervezett előirányzat : 12 700 ezer Ft

Összköltség : 12 700 ezer Ft

Megvalósítás : 2018. év

Besorolás : kötelező

A feladat a Városháza épületében lévő már nem szabványos gázzal működő, illetve on/off rendszerű klímaberendezések, illetve azon berendezések cseréjét tartalmazza, melyek az alkatrész utánpótlás megszűnése miatt már nem javíthatók. Továbbá a feladat keretében tervezett 5 db lift gépházba klíma berendezés telepítése. A feladat a beszerzést és a berendezések telepítését is tartalmazza.

**Városháza központi anyagraktár és asztalosműhely világítás korszerűsítése**

Tervezett előirányzat : 15 000 ezer Ft

Összköltség : 15 000 ezer Ft

Megvalósítás : 2018. év

Besorolás : kötelező

A Központi Anyagraktár világításának kialakítása 1996-1997 években történt ideiglenes jelleggel, jórészt olyan használt fénycsöves világítótestek felhasználásával, melyeknek olajtöltésű kondenzátorai az elöregedésük során tűzveszélyessé válnak. A töredező és megsárgult lámpabúrák miatt a megvilágítás mértéke sem éri el a kívánatos mértéket. A probléma megoldása végett fenti előirányzatból a Központi Anyagraktár és az asztalosműhely valamennyi lámpatestét, korszerű, energiatakarékos és biztonságos ipari kivitelű típusra cseréljük, ezzel biztosítva a biztonságos és megfelelő szintű világítást a munkahelyeken, valamit a jelenlegi világításhoz képest még mintegy 25%-kal alacsonyabb energiafelhasználást is.

**Karbantartó műhely gép beszerzése**

Tervezett előirányzat : 12 000 ezer Ft

Összköltség : 12 000 ezer Ft

Megvalósítás : 2018. év

Besorolás : kötelező

A hivatal épületében felmerülő szakipari munkákhoz, a napi zavartalan működés érdekében szükségesek az igényelt gépek és berendezések. A karbantartó műhelyhez indokolt beszerezni olyan fa és fémipari berendezéseket, amelyek biztosítani tudják a biztonságos munkavégzés feltételeit. A jelenlegi asztalosipari gépek életkora meghaladja a 25-30 évet. Gyakorlatilag leamortizálódtak. Javításuk már nem lehetséges, érintésvédelmi szempontból mára már nem felelnek meg a hatályos előírásoknak. A műhely számára több olyan gép beszerzése is szükséges amely a folyamatos munkavégzéshez elengedhetetlenül szükséges